މާރިއާ އަޙުމަދު ދީދީ ލ. އަތޮޅުގެ ފޮނަދޫގައި ބޭއްވި ލީޑަރޝިޕް ވޯރކްޝޮޕްގައި ބައިވެރިވެވަޑައިގަންނަވައިފި – Maldivian Democratic Party\n10 ޖުލައި 2013\nމާރިއާ އަޙުމަދު ދީދީ ލ. އަތޮޅުގެ ފޮނަދޫގައި ބޭއްވި ލީޑަރޝިޕް ވޯރކްޝޮޕްގައި ބައިވެރިވެވަޑައިގަންނަވައިފި\nމައްޗަންގޮޅި އުތުރު ދާއިރާގެ މަޖިލިސް މެމްބަރު އަދި ރައީސް ނަޝީދުގެ ސްޕޯކްސްޕާސަން އަލްއުސްތާޛާ މާރިޔާ އަޙުމަދު ދީދީ ލ. އަތޮޅުގެ ފެހި ޖަމްޢިއްޔާއިން އިސް ނަގައިގެން މި ޖުލައި މަހުގެ 5ކުން 6ކަށް ފޮނަދޫގައި ބޭއްވި ލީޑަރޝިޕް ވޯރކްޝޮޕް “ސިޔާސީ މައިދާނުގައި އަންހެނުން ހޭލުންތެރިކޮށް ބައިވެރިވުން އިތުރުކުރުން”ގައި ބައިވެރިވެވަޑައިގަންނަވައިފިއެވެ.\nލ. އަތޮޅުގެ ހުރިހާ ރަށެއްގެ އަންހެނުންނަށާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެމްބަރުންނަށާއި ރާއްޖޭގެ ސިޔާސީ ޕާޓީތަކުން އިސްކޮށް އުޅުއްވާ އަންހެންބޭފުޅުންނަށް ބައިވެރިވެވޭގޮތަށް ހުޅުވާލެވުނު މި މަސައްކަތު ބައްދަލުވުމުގައި ވޯކްޝޮޕް ފެސިލިޓޭޓަރެއްގެ ހައިސިއްޔަތުން ބައިވެރިވެވަޑައިގެން ވޯކްޝޮޕްގެ ބައިވެރިންނަށް މާރިޔާގެ ސިޔާސީ ހަޔާތްޕުޅުގާ ދިމާވި ގޮންޖެހުންތަކާއި ތަޖުރިބާއާއި ބެހޭ ގޮތުން މައުލޫމާތު ހިއްސާ ކުރެއްވިއެވެ.\nޔުނައިޓަޑް ނޭޝަންސް ޑިވިލޮޕްމަންޓް ޕްރޮގްރާމް (ޔޫއެންޑީޕީ)ން ފަންޑުކޮށްގެން2ދުވަހުގެ މުއްދަތަށް ކުރިޔަށް ދިޔަ މި މަސައްކަތު ބައްދަލުވުމުގައި ލ. އަތޮޅުގެ ހުރިހާ ރަށަކުން 25 އަންހެން ބޭފުޅުން ވަނީ ބައިވެރިވެފައެވެ. މީގެ ތެރޭގައި މާބައިދޫގެ ކައުންސިލްގަ ހިމެނޭ އަންހެން2ކައުންސިލަރުންނާއި ޖަމްއިއްޔާ ޖަމާއަތްތަކުގެ ބޭފުޅުންނާއި، ޒުވާނުން މި މަސައްކަތު ބައްދަލުވުމުގައި ބައިވެރިވެފައެވެ.\nމި މަސައްކަތު ބައްދަލުވުމުގައި ހިއުމަން ރައިޓްސް ކޮމިޝަން އޮފް މޯލްޑިވްސް (އެޗްއާރސީއެމް)ން ވެސް ބައިވެރިވެފައިވާކަމަށް ލ. އަތޮޅުން މައުލޫމާތު ދިނެވެ.


Lanka Ge Fuluhaku Muzaaharaa Ge Baiverinnaa Ekugai Hurikan Haamakoh Muzaaharaa Aai Gulhijje ލަންކާގެ ފުލުހަކު މުޒާހަރާގެ ބައިވެރިންނާ އެކުގައި ހުރިކަން ހާމަކޮށް މުޒާހަރާއާއި ގުޅިއްޖެ – Huvadhoo News Lanka Ge Fuluhaku Muzaaharaa Ge Baiverinnaa Ekugai Hurikan Haamakoh Muzaaharaa Aai Gulhijje Huvadhoo News\nލަންކާގެ ފުލުހަކު މުޒާހަރާގެ ބައިވެރިންނާ އެކުގައި ހުރިކަން ހާމަކޮށް މުޒާހަރާއާއި ގުޅިއްޖެ\nސްރީލަންކާގައި އެގައުމުގެ ސަރުކާރާ ދެކޮޅަށް ގިނަ އަދަދެއްގެ ރައްޔިތުންތަކެއް ނުކުމެ ކުރަމުންދާ މުޒާހަރާއާއި ގުޅުނު އެގައުމުގެ ފުލުހަކަށް ގިނަ ބައެއްގެ ތަރުހީބު ލިބެން ފަށައިފިއެވެ. އޭނާ ވަނީ މުޒާހަރާގެ ބައިވެރިންގެ ތެރެއަށް ގޮސް އޭނާ ހުރީ ރައްޔިތުންނާއެކު ކަމަށް ހާމަކޮށްފައެވެ.\nލަންކާގެ ފުލުސް މީހާ މުޒާހަރާގެ ބައިވެރިންނާ ބައިވެރިވެ އެމީހުންނާއެކުގައި ހުންނެވިކަން އިއުލާނު ކުރެއްވުމާއެކު ގިނަބަޔަކު ވަނީ އުފާފާޅުކޮށްފައެވެ. މިމަންޒަރު ދައްކުވައިދޭ ވީޑިއޯ މިހާރު މީސްމީޑިއާގައި ވައިރަލްވަމުންދާއިރު ގިނަ ބަޔަކުވަނީ ފުލުހަކު ރައްޔިތުންނާއި ގުޅުމަކީ ގައުމު ހަމަ މަގަށް އަޅުވަން ކުރާ މަސައްކަތަށް ލިބުނު ވަރަށް ބޮޑު ހިތްވަރެއް ކަމަށްބުނެ އޭނާއަށް ތައުރީފުކޮށްފައެވެ.\n"Uniform ඇදන් හිටියට අපිත් ඉන්නවා ඔයාලා එක්ක" A loud applause was received from the crowd asaPolice officer announced that he supports the course of the people. pic.twitter.com/AS4qju7BMk\n— NewsWire 🇱🇰 (@NewsWireLK) April 4, 2022\nމުޒާހަރާގެ ބައިވެރިންނާއި ބައްދަލުކޮށް އޭނާ ބުނެފައިވަނީ ” ޔުނީފޯމު އަޅައިގެން ތިބި ނަމަވެސް, އަހަރެމެން މިތިބީ ތިބޭފުޅުންނާއެކު” ކަމަށެވެ.\nސްރީލަންކާގައި އެގައުމުގެ ސަރުކާރާ ދެކޮޅަށް މެދުކެނޑުމެއް ނެތި ރައްޔިތުން ކުރަމުންގެންދާ މުޒާހަރާތަކާއި ގުޅިގެން އެގައުމުގެ ކެބިނެޓް އެއްކޮށް ވަނީ އިސްތިއުފާދީފައެވެ. އެހެން ނަމަވެސް އަދިވެސް އެގައުމުގެ ރައްޔިތުން ގެންދަނީ އެގައުމުގެ ރައީސް އިސްތިއުފާދެއްވުމަށް ގޮވާލާ މުޒާހަރާ ކުރަމުންނެވެ.


ދައްޕަރު، ފިއްލަދޫ އިހުތިސާސްގެ ތެރޭގައި އަލުން ހިމަނައިފި\n13 އޮކްޓޯބަރު 2021 - 14:18 0\nދައްޕަރު: އެއް ބިމެއް، އެއް ފަޅެއްގައި އޮތް ނަމަވެސް ފިއްލަދޫގެ މީހުން ދިރިނޫޅޭ ސަރަހައްދު ވަކި ކުރީ 2010 ވަނަ އަހަރު.\nހއ. ފިއްލަދޫއާ އެއް ބިމެއްގައި އޮތް ދައްޕަރު އެ ރަށުގެ އިހުތިސާސުން ވަކިކުރުމުން ކުރިމަތިވި ޕްރެޝަރުތަކަށް ދޫ ދެއްވައި، ފިއްލަދޫގެ އިހްތިސާސްގެ ތެރޭގައި ދައްޕަރު އަލުން ރައީސުލްޖުމްހޫރިއްޔާ ހިމަނުއްވައިފި އެވެ.\nފިއްލަދޫގެ އިހްތިސާސްގެ ތެރެއިން ދައްޕަރު ވަކި ކުރީ ރައީސް ސޯލިހު ނެރުއްވި ގަރާރަކުން އޯގަސްޓު 29، ގަ އެވެ.\nފިއްލަދޫގެ އިހްތިސާސުން ދައްޕަރު ވަކި ކުރިއިރު ސަރުކާރުގެ ވިސްނުމަކީ އެ ރަށުގައި ޓުއަރިޒަމް ތަރައްގީ ކުރުން ކަމަށްވެ އެވެ. ނަމަވެސް ފިއްލަދޫ ރަށު ކައުންސިލުގެ އެދުމަކީ އެ އޮފީހުގެ އިހްތިސާސްގެ ތެރޭގައި ބަހައްޓައިގެން ޕްރޮޖެކްޓެއް ހިންގާނަމަ އެކަން ކުރުމެވެ.\nނަމަވެސް ދައްޕަރުގެ މައްސަލައިގަ ފިއްލަދޫ ރައްޔިތުންތަކެއް އިސްނަގައި، ވަނީ ޕެޓިޝަން ހުށަހަޅާފަ އެވެ. އެއާއެކު ރައީސް އިބްރާހިމް މުހައްމަދު ސޯލިހު، ދައްޕަރު އަނބުރާ ދިނުމަށް ނިންމާފައި ވަނީ މި މަހުގެ4ގަ އެވެ.\nދައްޕަރު ފިއްލަދޫގެ އިހުތިސޯސްގެ ތެރޭގައި މިހާރު ވަނީ ރަސްމީކޮށް ހިމަނާފަ އެވެ.\nއެކަމާ ގުޅިގެން ފިއްލަދޫ ކައުންސިލްގެ ރައީސް ފަތުހުއްﷲ ހަސަން "އަދަދު" އަށް ވިދާޅުވީ ދައްޕަރު ލިބޭނެ ކަމުގެ އިންތިޒާރުގައު ތިބޭތާ ވަރަށް ދުވަސް ވެފައިވާ ކަމަށެވެ. އެ ތަނުގައި ކުރާނެ މަސައްކަތާ ދެން ކުރިއަށް ގެންދާނެ ކަންކަމާ ގުޅޭގޮތުން ވާހަކަ ދައްކަން ފަށާނެ ކަމަށް ވެސް ފަތުހުއްﷲ ވިދާޅުވި އެވެ.\n"އުންމީދު ކުރި ގޮތަށް މިވީ. ރައްޔިތުންނަށް ލިބުނު ވަރަށް ބޮޑު ހިތްހަމަ ޖެހުމެއްމީ. ވަރަށް ބޮޑަށް ޝުކުރު އަދާކުރަން ބޭނުން ވަނީ އަޅުގަނޑުމެންގެ އަޑު އަހާ އަޅުގަނޑުމެން ބޭނުންވާ ގޮތަށް އެކަން ކޮށްދިނީމަ، ރައީސަށް،"\nފިއްލަދޫގެ މީހުން ދިރިނޫޅޭ ސަރަހައްދު ވަކިކޮށް އެއީ ފަޅު ރަށެއްގެ ގޮތުގައި ކަނޑައެޅީ 2010 ވަނަ އަހަރެވެ. އެއިރު ސަރުކާރުގެ ވިސްނުމުގައި ހުރީ ހއ. އަތޮޅުގެ ފަސް ރަށެއްގައި ހައުސިން ޔުނިޓު އަޅައިދޭ ބަޔަކަށް ދައްޕަރުގައި 50 ލަގްޒަރީ ވިލާ އެޅުމަށް ދިނުމެވެ.\nއެ މަސައްކަތް ނުފެށި އުޅެނިކޮށް މި ސަރުކާރުން ޖުލައި، 2020 ގައި އިއުލާން ކުރީ ދައްޕަރުގައި އަގުބޮޑު ގެތަކެއް އެޅުމަށްފަހު އެ ގަންނަ ބިދޭސީންނަށް ރެސިޑެންސީ ވިސާ ދޫކުރުމުގެ ވިސްނުމެކެވެ. ނަމަވެސް އެ ޕްލޭން ވެސް މިހާތަނަށް ތަންފީޒުކޮށްފައެއް ނުވެ އެވެ.\nސެކަންޑް ހޯމް ރެޒިޑެންޑްޓް ޕައިލެޓް ޕްރޮޖެކްޓު އިކޮނޮމިކް މިނިސްޓަރު ފައްޔާޒް އިސްމާއިލް ޖުލައި މަހު އިއުލާން ކުރިއިރު ރައީސް ސޯލިހުގެ ގަރާރަކުން ދައްޕަރު އޮތީ މާޗް، 2020 ގައި ފިއްލަދޫގެ އިހްތިސާސުގައި ރަސްމީކޮށް ހިމަނައިފަ އެވެ.\nކަނޑޫދޫއަށް ކުރެއްވި ދަތުރުފުޅަށްފަހު ރައީސް މާލެ ވަޑައިގެންފި\nދައްޕަރު ޕްރޮޖެކްޓް ބަދަލުކުރާނީ އުތުރުގެ އެހެން ރަށަކަށް


Pogba ge deal gai Bale ves himanaifi\nޕޮގްބާގެ ޑީލްގައި ބޭލް ވެސް ހިމަނައިފި\nޕައުލް ޕޮގްބާ ގެނައުމަށް ރެއާލް މެޑްރިޑުން ކުރަމުން އަންނަ މަސައްކަތުގައި، ޓްރާންސްފާ ފީގެ އިތުރުން ރެއާލްގެ ވޭލްސް ފޯވަޑް ގެރެތު ބޭލްވެސް މެންޗެސްޓާ ޔުނައިޓަޑަށް ދޫކޮށްލަން ރެއާލުން ހުށަހަޅައިފި އެވެ.\nއާ ސީޒަންގެ ޓްރާންސްފާގައި، ރެއާލްގެ ކޯޗް ޒައިނުއްދީން ޒިދާންގެ ލިސްޓްގެ އެންމެ ކުރީގައި ހިމެނެނީ ޕޮގްބާ ނަމަވެ. ޕޮގްބާ ވިއްކާލަން ޔުނައިޓަޑުން އެއްވެސް ގޮތަކަށް ބޭނުމެއް ނުވެ އެވެ.\nރެއާލުން ރަސްމީކޮށް ހުށަހެޅުމުން، ޔުނައިޓަޑުން ކިޔާފައި ވަނީ 150 މިލިއަން ޔޫރޯގެ ބޮޑު އަގެކެވެ. އެވަރުގެ ބޮޑު އަގެއް ދޭކަށް ރެއާލުން ބޭނުމެއް ނުވެ އެވެ. ރެއާލުން މިހާރު ހުށަހަޅާފައި ވަނީ 120 މިލިއަން ޔޫރޯ އާއެކު ގެރެތު ބޭލްވެސް ޔުނައިޓަޑަށް ދޫކޮށްލުމަށެވެ.\nއަންނަ މަހު 30 އަހަރު ފުރޭ ބޭލް ނުގެނައުމަށް، ޔުނައިޓަޑްގެ ކުރީގެ ކެޕްޓަން ވޭން ރޫނީ ވަނީ މީގެ ކުރިން ޔުނައިޓަޑަށް ލާފާ ދީފަ އެވެ. ޒިދާންގެ ޕްލޭންގައި ބޭލް ހިމަނާފައެއް ނުވެ އެވެ. އެހެންވެސް އޭނާއަށް ވެސް ގޮތެއް ހޯދަން ރެއާލްއަށް ވަނީ ޖެހިފަ އެވެ.\nޕޮގްބާ ނުގެނެވިއްޖެނަމަ، ބަދަލުގައި އަޔެކްސްގެ މިޑްފީލްޑަރު ޑޮނީ ވެންޑަބީކް ގެނައުމަށް ޕްލޭން ބީ ގެ ގޮތުގައި ރެއާލްއިން ވަނީ ތައްޔާރު ވެފަ އެވެ.\nޓޮޓެންހަމްގެ ޑެންމާކުގެ މިޑްފީލްޑް ކްރިސްޓިއަން އެރިކްސަން ގެނައުމަށް މީގެ ކުރިން ރެއާލުން މަސައކްތް ކުރި އެވެ. މެޑްރިޑުން ދިރިއުޅެން ގެއް ހޯދުމުގެ މަސައްކަތް އޭނާގެ އާއިލާއިން ފަށާފައިވާ ކަމަށް ޑެންމާކުގެ މީޑިއާތަކުން ޚަބަރު ފެތުރި އެވެ. މީޑިއާއިން އެކަން ގުޅުވީ، އޭނާ ރެއާލްއަށް ބަދަލުވާން އުޅޭ ކަމަށް ބުނެ އެވެ.\nމެންޗެސްޓާ ޔުނައިޓެޑް ރެއާލް މެޑްރިޑް


Reliance ge online viyafaari rasmeekoh fashaifi | Mihaaru\nޖިއޯ މާޓްގެ ހިދުމަތް ފެށީ މި މަހުގެ 23 ގައި.\nރިލަޔަންސްގެ އޮންލައިން ވިޔަފާރި "ޖިއޯ މާޓް" ރަސްމީކޮށް ފަށައިފި\n26 މެއި 2020 - 09:192comments\nމި އަހަރުގެ ކުރީކޮޅު އޮންލައިން ވިޔަފާރީގެ ހިދުމަތް ޓެސްޓްކުރުމަށް ފަހު، އިންޑިއާގެ އެންމެ ބޮޑު މަހުޖަނު މުކޭޝް އަމްބާނީގެ ރިލަޔަންސުން ރަސްމީކޮށް އޮންލައިން ވިޔަފާރީގެ ހިދުމަތް ދޭން ފަށައިފި އެވެ.\nމިކަމަށް ހާއްސަކޮށްގެން އުފެއްދި ކުންފުނި "ޖިއޯ މާޓް" އިން މިހާރު އިންޑިއާގެ 200 އަށް ވުރެ ސަރަހައްދަށް ހިދުމަތް ދޭނެ އެވެ. އެގޮތުން އާންމު ދިރިއުޅުމަށް ބޭނުންވާ މުދާ ކަސްޓަމަރުން އޮންލައިންކޮށް އޯޑަރު ކުރުމުން ޑެލިވަރީކޮށް ދިނުމުގެ ހިދުމަތް ދޭނެ އެވެ. ޑެލިވަރީ ކޮށްދޭ ތަކެތީގެ އަދަދު މިހާރު ވެސް 50،000 އަށް އަރަ އެވެ.\nމި ހިދުމަތް އެންމެ ފުރަތަމަ ޓެސްޓްކުރީ އިންޑިއާގެ ވިޔަފާރީގެ މައި މަރުކަޒު މުމްބާއީ އާއި އެ ސިޓީއާ ކައިރި ސަރަހައްދުތަކުގަ އެވެ.\nBig town or small, JioMart delivers in over 200 towns, starting today! Thank you, @ashsatlin . Our regards to your parents 🙏🏽 https://t.co/XtEbbF5bs1\n"ޖިއޯ މާޓް" ޗީފް އެކްޒެކެޓިވް ދަމޯދާރް މޯލް ވިދާޅުވީ އަމާޒަކީ އެ ކުންފުނީގެ ވިޔަފާރި އިންޑިއާގައި ވީހާ ވެސް ބޮޑަށް ފުޅާކޮށް، އެ ގައުމުގައި މިހާރު އޮންލައިން ވިޔަފާރީގައި ނަގާކިޔާ އެމެރިކާގެ އެމެޒޯނާއި ވޮލްމާޓާއި ފްލިޕްޓްކާޓް ފަދަ ތަންތަން ފަހަތަށް ޖައްސައިލުން ކަމަށެވެ.\nNokha in Rajasthan;\nBodhan in Telangana;\nNagarcoil in Tamilnadu;\nTadepalligudam in Andhra;\nNow on Grocery eComm map, with Fruits&Veggies, too. Next wave of democratisation of modernity. #JioMart\nTry with your pincode https://t.co/wrKLFTCDwV\n— Damodar Mall (@SupermarketWala) May 24, 2020\nއޭނާ ވިދާޅުވި ގޮތުގައި ކޮރޯނާވައިރަހާ ދިމާކޮށް އިންޑިއާގައި އިއުލާންކޮށްފައި އޮތް ލޮކްޑައުނަށް ލުއިތަކެއް ލިބުމާ އެކު، ޑެލިވަރީގެ ހިދުމަތް މިހާރަށް ވުރެ ބޮޑަށް ފުޅާކޮށް، މުދަލުގެ ވެރައިޓީ ވެސް އިތުކުރާނެ އެވެ.\nވިޔަފާރި ދިސާރާކުރާ ފަރާތްތަކުން ބުނާގޮތުގައި ރިލަޔަންސުން އޮންލައިން ވިޔަފާރި އަށް މި ނުކުތީ ވަރަށް ރަނގަޅު ދަނޑިވަޅެއްގަ އެވެ. އެއް ކަމަކީ އެ ކުންފުނީގެ 9.99 ޕަސެންޓް ހިއްސާ މާކް ޒަކަބާކްގެ ފޭސްބުކަށް 5.7 ބިލިއަން ޑޮލަރަށް މިދިޔަ މަހު ވިއްކާލައިފައިވުމެވެ.\nފޭސްބުކާ ހެދި އެއްބަސްވުމުގެ ދަށުން އެ ޕްލެޓްފޯމާއި އޭގެ ދަށުން ހިންގާ ވަޓްސްއެޕާއި އިންސްޓަގްރާމް ފަދަ އެއްޗެހީގެ ސަބަބުން ޖިއޯ މާޓްގެ ވިޔަފާރި އަށް ބޮޑު ކުރިއެރުމެއް ލިބޭނެ އެވެ. ސަބަބަކީ އެ ގައުމަކީ އެ ޕްލެޓްފޯމްތައް ބޭނުންކުރާ މީހުންގެ ނިސްބަތް ވެސް ބޮޑު ތަނަކަށްވުމެވެ.\nAmazon vattaalan Mukesh Ambani online viyafaari ah\nއިތުރު ލިޔުންތައް އިންޑިއާ އެމޭޒަން\nމުކޭޝް އަމްބާނީ އޮންލައިން ވިޔަފާރި އަށް\nއޯޑަރުކުރީ ލޯޝަނަށް، ލިބުނީ ހެޑްސެޓެއް


Ogaa ge dhigu dhathuru: Dhivehi saiboani Dubai gai | Mihaaru\nފީޗާސް / އަންހެނުން\nތިން އަހަރުގެ ބޮޑު ކާމިޔާބު: ދިވެހި ސައިބޯނި ދުބާއީގައި\nައަޒްލީނާ، އޯގާގެ ދަށުން އުފައްދާ ބައެއް ތަކެއްޗާއެކު ފޮޓޯއަކަށް ހުއްޓިލައިގެން.-- ފޮޓޯ: އަހުމަދު އަވްޝަން/ މިހާރު\n23 ޑިސެމްބަރ 2020 - 13:06\nބަޔަކަށް ބަރޯސާވުމުގެ ބަދަލުގައި އަމިއްލަ މަސައްކަތުން އާމްދަނީ ހޯދުމަށް އައިޝަތު އަޒްލީނާ އަމީން އިހުތިޔާރުކުރީ އާދައިގެ، ފަސޭހަ މަސައްކަތެއް ނޫނެވެ. އޭނާ ވިސްނީ ސައިބޯނި އުފެއްދުމަށެވެ. އޭރު ވެސް ރާއްޖޭގައި މަދުން ނަމަވެސް އަމިއްލަ ބްރޭންޑުގެ ސައިބޯނި އުފައްދަ އެވެ. އެކަމަކު މި މަސައްކަތުގައި އަޒްލީނާގެ ތަފާތުތަކެއް އެބަހުއްޓެވެ.\nއޭނާ ވިސްނީ މި ގޮތަށެވެ؛ "އޯގާ"ގެ ނަމުގައި އަމިއްލަ ބްރޭންޑެއް އުފެއްދުމަށެވެ. އެއީ ތިމާވެއްޓާ ރައްޓެހި ގޮތަކަށް އުފައްދާ ސައިބޯންޏަކަށް ހެދުމަށެވެ. ނަތީޖާ އަކީ، އެހެން ސައިބޯނިތަކާ ހިލާފަށް މިހާރު އެއީ އައިއެސްއޯ ސެޓިފައިޑް ބްރޭންޑެކެވެ. އެ ދަތުރުގައި މިހާރު މި ވަނީ އެންމެ މުހިންމު އެއް އުނދަގޫ ވެސް ހުރަސްކޮށްފަ އެވެ. ރާއްޖެ އިން ބޭރަށް އެ ސައިބޯނި ހިނގައްޖެ އެވެ. ކުޑަ ސްޓޫޑިއޯއެއްގައި ހަދަން ފެށި ސައިބޯނި މިދިޔަ މަހު ވަނީ ދުބާއީގެ މާކެޓަށް ވެސް ނެރެފަ އެވެ.\nމީގެ ތިން އަހަރު ކުރިން ސައިބޯނި އުފައްދަން ފެށީ އަޒްލީނާގެ ކުންފުނި، "އާޓިސްޓްރީ"ގެ ނަމުގަ އެވެ. ގުދުރަތީ ވެށިން ލިބޭ އެކި ސާމާނު ބޭނުންކޮށްގެން "އޯގާ"ގެ ނަމުގައި ތަފާތު ބިއުޓީ ޕްރޮޑަކްޓްތައް އުފައްދަން ފެށީ މިދިޔަ އަހަރު އެވެ. ޝޭމްޕޫ ބާ އާއި ކޮންޑިޝަނާ ބާ އަދި ބޮޑީ ބާމު ވެސް އުފައްދަ އެވެ.\nހަތް އަހަރާއި ހަތް މަހުގެ ދެ ކުދިން ގޮވައިގެން، ފިރިމީހާގެ ވެސް އެހީތެރިކަމާ އެކު "އޯގާ"ގެ ކުޑަ ދަށުން އަށް ވައްތަރެއްގެ ސައިބޯނި މިހާރު ބާޒާރަށް ނެރެ އެވެ. އޭގެ ތެރެއިން އެންމެ ޑިމާންޑް ބޮޑިީ ހިތިފަތު ސައިބޯންޏަށެވެ.\nA post shared by ogaa (@ogaa.mv)\nއެ އެއްޗެހި ހެދުމަށް ބޭނުންވާ ކާށި ތެލާއި ފަޅޮލާއި ކާށި ކިރާއި މުރަނގަ ފަތާއި ހިތި ފަތް ކަހަލަ އެއްޗެހި ހޯދަނީ މާލެއިންނެވެ. ބޭރުން ގެންނަނީ އެސެންޝަލް ތެޔޮ ކަހަލަ އެއްޗިއްސެވެ.\nއަޒްލީނާ ބުނާގޮތުން ޕްލާސްޓިކް ބޭނުންކުރާ މިންވަރު މަދުކުރުމަށް އެ ސައިބޯނިތައް ޕެކްކޮށްފައި ހުންނަނީ ޕޭޕަރު ކަހަލަ އެއްޗެހި ބޭނުންކޮށްގެންނެވެ. އެ އެއްޗެހި ތައްޔާރުކުރުމުގައި ވީހާ ވެސް މަދުން ޕްލާސްޓިކް ބޭނުން ކުރުމަކީ އޭނާގެ އެންމެ ބޮޑު އަމާޒެވެ.\n"އޯގާ"ގެ މަސާޖު ސައިބޯނި.-- ފޮޓޯ: އޯގާ\nއެކަން ފެށުމުގެ ކުރިން ސައިބޯނި ހަދާ ގޮތް މެލޭޝިޔާއިން ދަސްކުރި އެވެ. އެކަމަކު ގިނަ ކަންކަން ދަސްވެފައިވަނީ، 36 އަހަރުގެ އަޒްލީނާ ބުނިގޮތުގައި މަސައްކަތުގައި އަމަލީގޮތުން ހަރަކާތްތެރިވާން ފެށުމުންނެވެ. މިހާރު ހަފުތާގެ ހަތަރު ވަރަކަށް ދުވަހު ސައިބޯނި އުފެއްދުމުގައި އުޅެން ޖެހެ އެވެ. ބެޗެއްގައި ހަދަނީ 78 ބާ އެވެ.\n"ފެށިއިރު ހިތަށްއެރި އެ ޗެލެންޖަސް އަންނާނެއޭ. އެކަމަކު އެހެންނެއް ނުވޭ. ދިވެހީންގެ ތެރޭގައި ވަރަށް ބަލައިގަނޭ މިހާރު އޯގާގެ ޕްރޮޑަކްޓްސް. ރެގިއުލާކޮށް ގަންނަ ކުދިން އުޅޭ،" އަޒްލީނާ ބުންޏެވެ.\nމަސައްކަތް ފެށިތާ ކުރީކޮޅު، މިދިޔަ އަހަރުގެ ފެބްރުއަރީގައި އައިއެސްއޯ ސެޓްފިކެޓް ލިބުމަކީ އުފެއްދުންތަކަށް ކަސްޓަމަރުންގެ އިތުބާރު ބޮޑުވެގެންދިއުމަށް ލިބުނު ބޮޑު ހަދިޔާއެކެވެ. އެއާއެކު، އެ އިތުބާރު ދަމަހައްޓައި މިންގަނޑުތަކުގައި ހިފެހެއްޓުމަށް ބައެއް ސައިބޯނި ޓެސްޓުކުރަން ބޭރަށް ފޮނުވަ އެވެ.\n"އަބަދު ވެސް އުއްމީދުކުރަން އަސްލު އިންޓަނޭޝަނަލް ބްރޭންޑަކަށް އޯގާ ހަދަން. ހަމައެކަނި ރާއްޖެއަކަށް ލޯކަލްސް އަކަށް ނޫން. މިހާރު ވެސް އަޅުގަނޑުމެންގެ ގިނަ ކަސްޓަމާޒްއަކީ ފޮރިނާސް ރިސޯޓުތަކަށް ވެސް ސަޕްލައިކުރާތީއާ އެކު،" އަޒްލީނާ ބުންޏެވެ.\n"އޯގާ" ގެ ބައެއް އުފަެއްދުންތައް-- ފޮޓޯ: އަހުމަދު އަވްޝަން/ މިހާރު\nރާއްޖޭގެ 20 ރިސޯޓެއްގެ އިތުރުން ވެލާނާ އިންޓަނޭޝަނަލް އެއާޕޯޓުގައި ހުންނަ ޑިއުޓީ ފްރީއާއި ހުޅުމާލެ ސެންޓްރޯ މޯލްގައި ހުންނަ އޮތެންޓިކް މޯލްޑިވްސް ފިހާރައިން އެ އުފެއްދުންތައް ލިބޭނެ އެވެ. ދުބާއީގެ ވެލްނެސް ސެންޓަރެއް ކަމަށްވާ ސެވާ އެކްސްޕީރިއެންސްގައި "އޯގާ"ގެ ސައިބޯނި ވިއްކަން ފެށީ މިދިޔަ މަހުގެ ތެރޭގަ އެވެ.\nއެހެން މީހުންނަށާއި ތިމާވެއްޓަށް އޯގާތެރިވުމުން އުފަންކުރި "އޯގާ" އަށް މުހިއްމު އުފެއްދުމެއް އިތުރުކުރަން މަސައްކަތްކުރި އެވެ. ކުރިއާ ހިލާފަށް އެކަމަށް މިހާރު އެކަށީގެންވާ ވަގުތު ނުލިބުމުން ސައިބޯނި ފުޅި ނެރެވޭ ގޮތެއް ނުވި އެވެ. އަންނަ އަހަރުގެ ތެރޭގައި އާ ޕްރޮޑަކްޓް ލޯންޗުކުރުމަށް އަޒްލީނާ ހުރީ ނިންމައިގެންނެވެ.\nއަޖުމަ ބެލުމަށް އެއް ފަހަރު އޭނާ ދިޔާ ސައިބޯނި އުފެއްދި އެވެ. ނަތީޖާއާ މެދު އޭނާ ހިތްހަމަޖެހުނަސް ދިމާވާނެ އެއް ގޮންޖެހުމަކީ ޕްލާސްޓިކް ފުޅީގެ ބަދަލުގައި އެހެން ގޮތެއް ހޯދުމެވެ.\nތަކެތި ނުލިބުމާއި ޓެސްޓުކުރުމުގެ ގައިޑްލައިނެއް ނެތް، ބޮޑު ގޮންޖެހުމެއް\nމާ ވަރުގަދަ އަށް ނޫނަސް ސައިބޯންޏާއި ރީތިވުމަށް ބޭނުންވާ ތަފާތު އެއްޗެހި އުފައްދާ ހުނަރުވެރި ޒުވާނުން ރާއްޖޭގައި އުޅެ އެވެ. އެކަމަކު ރައްކާތެރިކަން ކަށަވަރުކުރުމަށް، މޯލްޑިވްސް ފުޑް އެންޑް ޑްރަގް އޮތޯރިޓީ (އެމްއެފްޑީއޭ) ގެ އުސޫލެއް ނެތުމަކީ އަޒްލީނާ ފަދަ ހުނަރުވެރިންނަށް ކުރިމަތިވެފައި އޮތް ގޮންޖެހުމެކެވެ.\nއޯގާގެ އުފެއްދުންތަކެއް.- ފޮޓޯ: އޯގާ\n"ރާއްޖޭގައި ކޮސްމެޓިކްސް އާއި މިކަހަލަ ސައިބޯނި އެއްޗެހި ހެދުމުގައި އެމްއެފްޑީއޭގެ ވަކި ގައިޑްލައިނެއް ނެތް. ޓެސްޓުކުރެވޭނެ ވަކި ގޮތެއް ނެތް. މިކޮޅުން ޓެސްޓުކުރެވޭނެ ގޮތެއް ނެތީމަ ރާއްޖެއިން ބޭރަށް މި ފޮނުވަނީ ވެސް،" އަޒްލީނާ ބުންޏެވެ.\nފިހާރަތަކުން އާއްމުކޮށް ލިބޭ ސައިބޯންޏަށް ވުރެ "އޯގާ"ގެ އުފެއްދުން އަގުބޮޑުވެގެން ދަނީ ވެސް އެ ސަބަބާ ހެދި އެވެ. މުހިއްމު ތަކެތި ގެންނަން ޖެހެނީ ބޭރުންނެވެ.\nފަސޭހައިން، ހެޔޮ އަގެއްގައި އެ އެއްޗެހި ލިބޭ ނަމަ މިހާރަށް ވުރެ އަގުހެޔޮކޮށް ސައިބޯނި ވިއްކޭނެ ކަމަށް އަޒްލީނާ ބުނެ އެވެ. އޭނާ އުފައްދާ ސައިބޯންޏެއް މިހާރު ލިބެން ހުންނަނީ ގާތްގަނޑަކަށް 150ރ. އަށެވެ.\nއާއިލީ ޒިންމާތައް އަދާކުރުމުގެ ބުރައާއެކު ވެސް އަޒްލީނާ ހުރީ ރާއްޖޭގެ އިތުރުން ބައިނަލްއަގުވާމީ މައިދާނުގައި ވަރުގަދަ ބްރޭންޑަކަށް އޯގާ ހެދުމުގެ އުއްމީދުގަ އެވެ. މި ތިން އަހަރުގެ ތެރޭގައި ހާސިލްވި ކަންކަމަށް ބަލާއިރު އެއީ މާ ދުރުގައި އޮތް ކަމެއް ނޫނެވެ.\nއަންހެނުން އަންހެނުން ބާރުވެރިކުރުން\n16 ކޮމެންޓް, 144 ރިއެކްޝަންސް\nމަސައްކަތަށް ކާމިޔާބާއި ކުރިއެރުން ދެއްވާށި..\nއޯގާ ސައިބޯންޏަށްވުރެ ކޮލާޖަން ސައިބޯނި މާރަނގަޅުވާނެ.. އޯގާ އަކީ ފޭކް އަދި ލޯކޮލިޓީ އެއްޗެއް..\nމަރްހޫމް ގަދަގޭ ތުއްތު މަނިކު (ޖީޓީ މަނިކު) ކ. ހިންމަފުށީގަ ހިންގެވި ސައިބޯނި ފެކްޓަރީ ގެ މައުލޫމާތު ވެސް ކިޔުންތެރިންނާ ހިއްސާކޮށްލެއްވުން ކިހިނެއްވާނެބާ؟ ދިވެހިންނަކީ އުފެއްދުންތެރި ބައެއް.\nހިތްވަރާއި އެކު ކުރާ މަސައްކަތަށް މާތްﷲ ކާމިޔާބު ދެއްވާނެ.\nމަރުހަބާ އަޒްލީނާ. މިފަދަ ހުނަރުވެރި ކުދިން ރާއްޖޭގައި ބައިވަރު އެބަތިބި، އެކަމަކު އަޒްލީނާ ފަދައިން ކުރިއަރައިގެން ދާން ހުނަރާއި އެއްވަރަށް ރާއްޖޭގައި "ކަނެކްޝަންސް"ތައް މުހިންމުވޭ. އަޒްލީނާއަކީ ކުރީގެ ޑިފެންސް މިނިސްޓަރ އަތިރީގޭ އަމީން ފައިސަލްގެ ބޭފުޅެއް. އޯގާ ޕްރޮޑަކްޓްސް ވިއްކާ 1 ރިސޯޓްކަމަށް މި ޚަބަރުގައި ހުރި ފޮޓޯތަކުން ފާހަގަކުރެވުނު އެއް ރިސޯޓަކީ އެޓްމޯސްފިއަރ ހެލެނގެލި. މި ރިސޯޓަކީ އަތިރީގޭ އިސްމާއިލް ހިލްމީގެ ރިސޯޓެއް.\nހުނަރު ވެރީން ރާއްޖޭގަ ގިނަ އެވެ. ފުރުސަތު އަދި މާލީ އެހީ ތެރިކަން ނުލިބެނީ އެވެ.\nސައިބޯނި ހެދުމަކީ ދިވެހިނައް ތަންކޮޅެއް އާކަމަކައް ވިއަސް ތިއީ ވަރައް ފަސޭހައިން ދަސްކުރެވޭކަމެއް! ތަންތަނައް ދަތުރު ކުރާއިރު އަމިލަޔައް ހާދާފަ ހުންނަސައީބޯނި ވިއްކަން ހަފޫތާ މާކޭޓު ފަދަތަންތާ މީހުން ތިބޭތި ދެކެން! ބޮޑު ވިއަފާރިޔެއް ގޮތުގަ ތިކަންކުރުވެންޏާ ތިއީ ވަރައް ބޮޑު ކާމިއާބެއް!\nމަމިހުރީ ހަމަ އަޑުއެހިތާ!!! މިފަދަ ވިސްނުން ހުރި މީހުން ހޯދައި އެމީހުނަށް ހިތްވަރުދޭ ސަރުކާރެއް ނެތް. މަ މިއަދު ތީގެ ސައިބޯންޏެއް ލިބޭތޯ ބަލާނަން. އަޒްލީނާގެ ތި ހިތްވަރާ އަޒުމަށްޓަކައި އަދި ތިހޯދި ކާމިޔާބީއަށް ތަހުނިޔާ ކިޔަން. މަރުހަބާ އަޒްލީނާ.\nމިކަހަލަ ކަންކަން ފަސޭހައިން ކުރެވޭނީ ސިޔާސީ މީހުންގެ ކުދިންނަށް.... އަ....ގެ.....\nތެދެއްތިޔައީ. ޥަރަށް ވަރަށް ގިނަ އުނދަގޫތައް ކުރޭ. ޢެންމެ ހެވާ ކަމަކީ. ޕްރޮޑަކްތެއްގެ ރެސިޕީ އާއި މޭކިން އަތުއަޅުވާލުމަށް މޮޅެތި ދަތި ކުރާކަން\nމިއީ ހަޤީގީ އުފެންދުންތެރިންނަކީ ... މަރުހަބާ.


Marjaavaan ge Team ah Rakul Gulhijje\n15 ނޮވެންބަރ 20180ކޮމެންޓް\n"މަރްޖާވާން" ގެ ޓީމަށް ރަކުލް ގުޅިއްޖެ\nމިލިޕް މިލަން ޒަވޭރީގެ ކުރިއަށްއޮތް ފިލްމު "މަރްޖާވާން" ގެ ޓީމަށް ތެލެގޫ އެކްޓަރެސް ރަކުލް ޕްރީތް ސިންގް ގުޅިއްޖެއެވެ.\nލޯބީގެ ވާހަކައެއްގެ މައްޗަށް ހަދާ އެފިލްމަށް ރަކުލް ގުޅިފައިވާ ކަން ޓުވިޓާ މެދުވެރިކޮށް އޭނާ ހާމަކޮށްފައިވާއިރު މިލިޕް ވެސް ވަނީ ޓުވިޓާ މެދުވެރިކޮށް ރަކުލް ގުޅިފައިވާކަން ހާމަކޮށް އޭނާއަށް މަރުހަބާ ކިޔާފައެވެ.\nSuper happy to announce my next in Hindi #Marjaawan !! milapzaveri let’s kill it !! @S1dharthM 💪🏻maassss #nikhiladvani #bhushankumar #2oct2019 https://t.co/mK0jSGqb4E— Rakul Preet (@Rakulpreet) November 14, 2018\nއެފިލްމުގައި ލީޑު އެކްޓަރެއްގެ ރޯލުން ސިދާތު މަލްހޯތުރާ ފެނިގެންދާއިރު އެނާގެ އިތުރުން ރިތޭޝް ދޭޝްމުކާއި ތާރާ ވެސް އެފިލްމުގައި ފެނިގެންދާނެއެވެ. ފިލްމުގެ މަސައްކަތް ޑިސެމްބަރު މަހު ފަށާއިރު އެފިލްމު ނެރުމަށް ނިންމާފައިވަނީ އަންނަ އަހަރުގެ އޮކްޓޯބަރު މަހުގެ ދެ ވަނަ ދުވަހުއެވެ.\nރަކުލް މިހާރު ދަނީ އެންޓީއާރް ބަޔޯ ޕިކްގެ މަސައްކަތް ކުރަމުންނެވެ. އެގޮތުން އެފިލްމުގައި އޭނާ ފެނިގެންދާނީ ސްރީދޭވީގެ ރޯލުންނެވެ. އޭގެ އިތުރުން އަޖޭ ދޭވްގަން އާއެކު "ދެ ދެ ޕިޔާރް ދެ" ގައި ރަކުލް ފެނިގެންދާނެއެވެ.\nރަކުލް ޕްރީތް ތާރާ ސުތަރިއާ ސިދާތް މަލްހޯތްރާ


Mi Restaurant In Bandu Furendhen Hiley Kaanvee - Vaguthu\nމި ރެސްޓޯރެންޓުން ބަނޑު ފުރެންދެން ކާންވީ، ފައިސާ ދައްކާނީ އެމީހަކު ބޭނުންވާނަމަ\n"ބަނޑުހައިވެފައި ހުރި މީހެއްނަމަ މި ރެސްޓޯރެންޓަށް އައިސް ކާންވީ. މި ރެސްޓޯރެންޓްގައި ނުހުންނާނެ ކޭޝިއަރެއް ވެސް ބިލް ތައްޔާރު ކުރާކަށް. އެ މީހަކު ބޭނުންވަރަކަށް އެ މީހަކު ކެއި އެއްޗަކަަށް ފައިސާދޭންވީ. އެ މީހަކީ އެއްވެސް ވަރަކަށް ފައިސާ ނެތް މީހެއްކަމުގައިވާނަމަވެސް ބަނޑުފުރެންދެން ކައިގެން ދާންވީ އެއްޗެއް ނުދީވެސް" އެ ރެސްޓޯރެންޓުން މައުލޫމާތުދެއެވެ.\nމިއީ ކެރެލާގެ ފިނޭންސް މިނިސްޓަރުގެ ހިޔާލަށް ހެދި ރެސްޓޯރެންޓެކެވެ.\nމި ތަނުގައި މަސައްކަތް ކުރަނީ އަމިއްލައަށް ވޮލެންޓިއާކޮށްގެން އައިސް އުޅޭ މީހުންނެވެ. އެތަން ހަދާފައިވާ އިމާރާތަކީވެސް ބަޔަކު ހިލޭ ދީފައިވާ އިމާރާތެކެވެ. އެ ރެސްޓޯރެންޓަށް ބަލާލުމުން ފެންނަ މަންޒަރުތަކަކީވެސް ބަޔަކު ވޮލެންޓިޔާކޮށްގެންކޮށްފައި ހުރި މަސައްކަތެވެ.\nއިންޑިއާ އަކީ ދުނިޔޭގެ ދެވަނަ އަށް އެންމެ އާބާދީ ބޮޑު ގައުމެވެ. އިންޑިއާގައި ދުވާލު އެންމެ އިރުވަރަކު ކާން ލިބޭ ވަރުގެ އާމްދަނީއެއް ނުލިބޭ އެތައް މިލިއަން ބަޔަކު އެބަތިއްބެވެ. ފަގީރުކަން ނައްތާލުމަކީ އިންޑިއާއަށް ކުރިމަތިވެފައި އޮތް ބޮޑު ގޮންޖެހުމެކެވެ. އިންޑިއާ ސަރުކާރުގެ އަމާޒަކީ މިފަދަ ވޮލެންޓިއާ މަސައްކަތުން ފަގީރުންނަށް ކޮންމެވެސް ވަރެއްގެ އެހީތެރިކަމެއް ފޯރުކޮށްދީ ފަގީރުންގެ އަދަދު މަދުކުރުމެވެ.


ދަރިން ނުލިބެނީ ކީއްވެގެންތޯ ބެލުމަށް ފާލުބެލުން – ޙެޔޮބަސް\nދަރިން ނުލިބެނީ ކީއްވެގެންތޯ ބެލުމަށް ފާލުބެލުން\nPosted byހުސައިން ނިޔާޒު / ޅޮހި\t May 11, 2012 May 11, 2012 Leaveacomment on ދަރިން ނުލިބެނީ ކީއްވެގެންތޯ ބެލުމަށް ފާލުބެލުން\nމިހާރަކަށްއައިސް ދަރިން ނުލިބޭ ބައެއް މީހުން ދަރިން ނުލިބެނީ ކީއްވެގެންތޯ ބެލުމަށް ފާލުބަލަން ބޭނުންވެ އެކަމަކީ ކުރެވިދާނެ ކަމެއްތޯ ބެލުމަށްވަނީ ނުހަނު ބޭނުންވެފައެވެ. އަދި ދީނުގައި އެ ކަން އޮންނަ ރަނގަޅުގޮތް އޮޅުންފިލުވަން ގިނަ ބަޔަކު ވަނީ ބޭނުންވެފައެވެ. އެހެންކަމުން އެކަމާއި ބެހޭގޮތުން ރާއްޖޭގެ މަސްޙޫރު އިލްމުވެރިޔަކު ބުނެފައިވާ ބަސް ހިއްސާކޮށްލަމެވެ. ދަރިން ނުލިބެނީ ކީއްވެގެންތޯ ބެލުމަށް ފާލުބެލުން މިކަމާއި ބެހޭގޮތުން ފަޟީލަތުއްޝައިޚް މުޙައްމަދު ޢިޔާޟް ޢަބްދުއްލަޠީފް ވިދާޅުވެފައިވަނީ\nلحمد لله، والصلاة والسلام على نبينا محمد وعلى آله وصحبه وسلم وبعد:\nކާހިނުން ގާތަށްގޮސް ކަންކަން އޮޅުންފިލުވާ ހެދުމަކީ މުސްލިމުންނަށް ހުއްދަވެގެންވާ ކަމެއް ނޫނެވެ. އަދިކިއެއްތަ، އެއީ ބޮޑުވެގެންވާ ނުބައިކަމެކެވެ. އެކަންކުރާމީހުންގެ ޙުކުމް ބަޔާން ކުރައްވާ ކީރިތި ރަސޫލާ- ޞައްލަﷲ ޢަލައިހި ވަސައްލަމަ- ޙަދީޘް ކުރައްވައެވެ. (مَنْ أَتَى عَرَّافًا فَسَأَلَهُ عنْ شَيْءٍ لَمْ تُقْبَلْ لَهُ صَلاةٌ أَرْبَعِينَ لَيْلَةً) މާނައަކީ: “ފާލުބަލާމީހެއްގެ ގާތަށްގޮސް އެމީހުންކުރެ ކަމަކަށް އެދި ސުވާލުކޮށްފިމީހާގެ ނަމާދު ސާޅީސްރޭ ވަންދެން ގަބޫލު ނުކުރައްވާނެއެވެ”.\nއަދިވެސް އެހެން ޙަދީޘެއްގައި އައިސްފައިވެއެވެ. (مَنْ أَتَى كَاهِنًا أَوْ عَرَّافًا فَصَدَّقَهُ بِمَا يَقُولُ فَقَدْ كَفَرَ بِمَا أُنْزِلَ عَلَى مُحَمَّدٍ) މާނައަކީ: “ކާހިނެއް ނުވަތަ ފާލުބަލާމީހެއްގެ ގާތަށްގޮސް އެމީހަކު ދައްކާވާހަކަ ގަބޫލުކޮށްފި މީހާ މުޙަންމަދުގެފާނުގެ މައްޗަށް ބާވާލެއްވި ތަކެއްޗަށް ކާފިރުވެއްޖެއެވެ”.\nމިފަދަ މީހުންގެ ވާހަކަ ތައް ގަބޫލު ނުކުރުމަށް އަންގަވާފައިވާ ސަބަބަކީ އެބައިމީހުންނަކީ ޖިންނީންނަށް އަޅުކަން ކުރާ، ޖިންނީންގެ ފަރާތުން މަޢުލޫމާތު ހޯދާ ބަޔަކަށްވާތީވެއެވެ. އެމީހުން ނަމާދުކޮށް ގުރްއާން ކިޔަވާ އުޅެނީ މީސްތަކުންނަށް އޮޅުވާލުމުގެ ބޭނުމުގައެވެ. ޙަގީގަތުގައި އެބައިމީހުންނަކީ ގުރްއާނަށް އެންމެބޮޑަށް ކާފިރުވާމީހުންނެވެ. އެބައިމީހުން ގުރްއާން ނަޖިސް ތަކުގެ ތެރެއަށްލައި، ﷲ އަށް ކާފިރުވެ، ޖިންނީންނަށް އަޅުކަން ކުރުމުން މެނުވީ ޖިންނީން އެބައިމީހުންނަށް އެއްވެސް މަޢްލޫމާތެއް ނުދޭނެއެވެ. އެބައިމީހުން ނަމާދުކުރި ކަމުގައިވީނަމަވެސް ޙަގީގަތުގައި އަޅުކަން ކުރަނީ ޖިންނީންނަށެވެ. ﷲ އަކަށް ނޫނެވެ.\nދަރިން ދެއްވަނީ ﷲއެވެ. އެއިލާހު އިރާދަކުރައްވާ މީހަކަށް އަންހެންދަރިން ދެއްވައެވެ. އަދި އިރާދަކުރައްވާ ބަޔަކަށް ފިރިހެން ދަރިން ދެއްވައެވެ. އަދި އިރާދަކުރައްވާ މީހަކަށް އަންހެންދަރިންނާއި ފިރިހެން ދަރިން ދެއްވައެވެ. އަދި އިރާދަކުރައްވާ މީހަކަށް ދަރިން ނުދެއްވައެވެ. އެއިލާހުގެ ބައްސަވައިދެއްވުމާއި ރުހިގެންވާ ބަޔަކު ކަމުގައި މުއުމިނުން ވާންޖެހޭނެއެވެ. އެހެނީ އަޅުންގެ މަޞްލަޙަތު އެންމެ މޮޅަށް ދެނެވޮޑިގެންވަނީ އެއިލާހެވެ.\nއެހެންކަމުން ބަނޑުބޮޑު ނުވަނީ ކީއްވެގެންތޯ ބެލުމަށް ކަމުގައިވިޔަސް އަދި އެނޫން ކަމެއްގައިވިޔަސް ފާލުބެލުމަކީ ހުއްދަކަމެއްނޫނެވެ. އޭގެބަދަލުގައި ދުޢާކޮށް ﷲ ގެ ޙަޟްރަތުން ފާފަފުއްސެވުން އެދި ދެންނެވުން އެދެވިގެންވެއެވެ. والله أعلم\nPosted byހުސައިން ނިޔާޒު / ޅޮހި May 11, 2012 May 11, 2012 Posted inއަޤީދާTags: ހެޔޮބަސް, އަޤީދާ, ދީން\nކައިވެނީގެ މުހިންމުކަން(5ވަނަ ބައި)


SunOnline: Male' gai alhaa furathama multi-story Parking imaaraaiy Heenaamaagey bimugai alhanee\nމާލޭގައި އަޅާ ފުރަތަމަ މަލްޓި ސްޓޯރީ ޕާކިން އިމާރާތް ހީނާމާގޭ ބިމުގައި އަޅަނީ\nމުއާވިޔަތު އަންވަރު 15 Oct 2020, 14:20\nހިނާމާ ޕާކިންގައި މިދިޔަ ސަރުކާރުން ހެތި ޕާކިން ސިސްޓަމް: މި ސަރުކާރުގެ އަމާޒު ހުރީ މަލްޓި ސްޓޯރީ ޕާކިން ބިލްޑިންގ ތަކެއް އަޅަން --- ސަން ފައިލް ފޮޓޯ/ މުހައްމަދު އަފްރާހް\nމާލޭގެ ހަތް ސަރަހައްދެއްގައި މަލްޓި ސްޓޯރީ ޕާކިން ބިލްޑިންގުތައް އެޅުމަށް ހިންގާ މަޝްރޫއުގެ ދަށުން ހީނާމާގޭ ޕާކިން ބިމުގައި އިމާރާތެއް އެޅުމުގެ މަސައްކަތް މިއަހަރު ތެރޭ ފަށާނެ ކަމަށް ޓްރާންސްޕޯޓް މިނިސްޓްރީއިން ބުނެފި އެވެ.\nއެއްގަމުގެ ދަތުރުފަތުރުގެ ގާނޫނަށް ހުށަހަޅާފައިވާ ދެ އިސްލާހަކާއި ގުޅޭ ގޮތުން މަޝްވަރާ ކުރުމަށް މަޖިލީހުގެ ގައުމީ ތަރައްގީ އާއި ތަރިކައިގެ ކޮމެޓީގައި ވާހަކަ ދައްކަވަމުން ޓްރާންސްޕޯޓް މިނިސްޓްރީގެ ޑެޕިއުޓީ މިނިސްޓަރު ޝިމާޒް އަލީ ވިދާޅުވީ، ޕްލޭނިން މިނިސްޓްރީ އިން އިކޮނަމިކް މިނިސްޓްރީއާ މަޝްވަރާ ކޮށްގެން މާލޭގެ ދެ ސަރަހައްދެއްގައި މަލްޓި ސްޓޯރީ ޕާކިން ބިލްޑިންގު ތަކެއް އެޅުމުގެ މަސައްކަތް ކުރަމުންދާ ކަމަށެވެ.\n"އަޅުގަނޑަށް މައުލޫމާތު ލިބިފައި އިން ގޮތުން ވެއްޖިއްޔާ މި އަހަރުގެ ތެރޭގައި ހީނާމާގޭގައި ފުރަތަމަ ތަނެއްގެ ގޮތުގައި ހަތަރު ބުރީގެ ޕާކިން ބިލްޑިންގ އެއް އެޅުމުގެ މަސައްކަތް ފެށިގެން ދާނެ. އެ ޕްރޮޖެކްޓް ކުރިއަށް އެބަދޭ. އަޅުގަނޑަށް މައުލޫމާތު ލިބިފައިވާ ގޮތުގައި މާލޭގެ ހަތް ސަރަހައްދެއްގައި މަލްޓި ސްޓޯރީ ޕާކިން ބިލްޑިންގ ތަކެއް އެޅިގެން ދާނެ،" ޝިމާޒް ވިދާޅުވި އެވެ.\nމާލޭގެ ތޮއްޖހުން އޮތް ގޮތުން ގޭގޭގައި ގަރާޖުތައް ހަނދާފައި ހުރި ނަމަވެސް ވެހިކަލްތައް ގަރާޖަށް ވެއްދުމަކީ ދަތި އުނދަގޫ ކަމެއްކަން އެ ބައްދަލުވުމުގައި ސިޓީ ކައުންސިލްގެ ފަރާތުން ބައިވެރިވެވަޑައިގަތް އަހްމަދު ސަމީރު ފާހަގަކުރެއްވި އެވެ. ސަބަބެއް ކަމަށް ސަމީރު ވިދާޅުވީ، ދޮރުމަތީގައި ސައިކަލްތައް ބަހައްޓައި ގަރާޖު ދޮރު ބައްދާލުމެވެ. ނަތީޖާއެއްގެ ގޮތުން ކާރު އޮންނަނީ މަގުމަތީގައި ކަމަށް ވެސް ސަމީރު ފާހަގަކުރެއްވި އެވެ.\n"އަޅުގަނޑު ދެކޭ ގޮތުގައި މާލޭގައި ވެހިކަލް ތޮއް ޖެހުމުގެ ހައްލަކަށް އޮތީ ވެހިކަލް ކޮންޓްރޯލް ކުރުމާއި އެތެރެކުރުމުގެ ކުރިން ގަރާޖު ހަމަޖެއްސުމާއި އަދި ޕާކިން ބިލްޑިންގ ތަކެއް ހެދުމާއި އެއްކޮށް މޭލޭގެ މަގުމަތިން ވެސް ޒޯނުތައް ލިބުމުން،" ސަމީރު ވިދާޅުވި އެވެ.\nމާލޭގައި ޕާކިންގެ މައްސަލައަށް ހައްލު ކުރުމަށް ނިމިގެން ދިޔަ ސަރުކާރުން ޕާކިން ސިސްޓަމްތަކެއްވެސް ބެހެއްޓި އެވެ. ނަމަވެސް އެ ސިސްޓަމްތަކުގެ ބޭނުމެއް ނުކޮށް މި ސަރުކާރުން ވަނީ އެ ސިސްޓަމްތައް ނަގާފަ އެވެ. އަދި ސިސްޓަމްތައް ހުރިތަނުގައި ޕާކު ކުރެވޭނެ އިންތިޒާމް ވަނީ ހަމަޖައްސާފަ އެވެ.\nމާލެ އަށް ދިމާވެފައިވާ ޕާކިން މައްސަލައަށް ހައްލު ހޯދުމަށް ކުރާ މަސައްކަތަށް 2021 އަންނައިރު ހައްލު ލިބޭނެކަމަށް ޓްރާންސްޕޯޓު މިނިސްޓްރީ އިން މީގެ ކުރިން ވަނީ ބުނެފަ އެވެ.


Bangladesh In Raajje Ah Dhin Medical Saamaanu Thah Maadhamaa Baalanee | Hathaavees\nބަންގްލަދޭޝް އިން ރާއްޖެއަށް ދިން މެޑިކަލް ސާމާނުތައް މާދަމާ ބާލަނީ\nކޮވިޑް19 އާ ގުޅިގެން ރާއްޖޭގައި މަސައްކަތް ކުރާ ސިއްހީ ހިދުމަތްތެރިން ބޭނުން ކުރުމަށް ބަންގްލަދޭޝްގެ އެހީތެރިކަމާއި އެކުގައި ރާއްޖެ ގެނެސްފައިވާ ސާމާނުތައް މާދަމާ ބޯޓުން ބާލާނެ ކަމަށް ސަރުކާރުން ބުނެފިއެވެ.\nނޭޝަނަލް އިމަޖެންސީ އޮޕަރޭޝަން ސެންޓަރުން މިރޭ ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ކޮވިޑް19 ގެ މައުލޫމާތު ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވީ ބަންގްލަދޭޝްއިން ގެނައި ސިއްހީ ވަސީލަތްތައް މާދަމާ ބޯޓުން ބާލާނެ ކަމަށެވެ.\nބަންގްލަދޭޝް އިން ގެނައި ސިއްހީ ސާމާނުތަކުގެ ތެރޭގައި 20،000 ޕާސަނަލް ޕްރޮޓެކްޓިވް އިކްއިޕްމަންޓާއި 960 އައިގޮގްލްއާ 5،000 އަންގި ހިމެނެއެވެ. މީގެއިތުރުން ބަންގްލަދޭޝް އިން ވަނީ ރާއްޖޭގެ ރައްޔިތުން އާއްމު ގޮތެއްގައި ކެއުން ބުއިމަށް ބޭނުންކުރާ މޭވާއާ ތަރުކާރިވެސް ރާއްޖެ ގެނެސްފައެވެ.\nބަންގްލަދޭޝް ސަރުކާރުގެ އެހީގައި ރާއްޖެ ގެނެސްފައިވާ ސިއްހީ ސާމާނުތަކެއް ރާއްޖެ ގެނެސްފައިވާއިރު ނޭޕާލާއި ބަންގްލަދޭޝްގައި ކިިޔަވަމުން އަންނަ ގިނަ އަދަދެއްގެ ދިވެހި ދަރިވަރުންތަކެއް އިއްޔެ ބަންގްލަދޭޝް އެއާފޯސް މަތިންދާ ބޯޓުގައި ވަނީ ރާއްޖެ ގެނެސްދީފައެވެ.\nPrevious ޕޮޒިޓިވްވި ސިފައިންގެ މީހާއާ ގުޅޭ 41 ކޮންޓެކްޓް ހޯދައިފި\nNext މަގުމަތީގައި އުޅުނު 209 މީހަކު ޖޫރިމަނާކޮށް، ހަތަރު މީހަކު ހައްޔަރުކޮށްފި


Barcelona ge Arthur Juventus ah?! | Mihaaru\nބާސެލޯނާގެ އާތޫރް ޔުވެންޓަސް އަށް؟!\n24 ޖޫން 2020 - 12:56\nބާސެލޯނާ (ޖޫން 24) – ބްރެޒިލް މިޑްފީލްޑަރު އާތޫރް މެލޯ 80 މިލިއަން ޔޫރޯ އަށް ޔުވެންޓަސް އަށް ވިއްކާލަން ބާސެލޯނާ އިން އެއްބަސްވެއްޖެ ކަމަށް މީޑިއާ ރިޕޯޓްތައް ބުނެފި އެވެ.\nއެކަމަކު ބާސެލޯނާ ދޫކޮށްލަން އަރްރޫރް މިހާތަނަށް އެއްބަސްވެފައިނުވާ ކަމަށްވެ އެވެ. އޭނާ އަށް ބާސެލޯނާ އިން މިހާރު އަހަރަކުދޭ ފަސް މިލިއަން ޔޫރޯ އަށް ވުރެ ބޮޑު މުސާރައެއް ޔުވެންޓަސް އިން ހުށަހެޅި ނަމަވެސް އެ ޓީމާ އެކު ކޮންޓްރެކްޓް ހަދަން އޭނާ އަދި އެއްބަސްނުވާ ކަމަށްވެ އެވެ.\nބާސެލޯނާ އިން ބްރެޒިލްގެ ގްރެމިއޯ އިން 2018 ވަނަ އަހަރު 31 މިލިއަން ޔޫރޯ އަށް ވުރެ ބޮޑު އަގަކަށް ގެނައި ކުޅުންތެރިޔާ ވިއްކާލުމަކީ، ބާސެލޯނާގެ މާބޮޑު ޕްލޭނެއް ނެތްކަން ހާމަވާކަމެއް ކަމަށް ފާޑުކިޔާ ފަރާތްތަކުން ބުނެ އެވެ.\nއެކަމަކު ބާސެލޯނާ އިން އޭނާ ޔުވެންޓަސް އަށް ވިއްކާލަން އެއްބަސްވީ ޔުވެންޓަސްގެ ބޮސްނިއާ މިޑްފީލްޑަރު މިރަލެމް ޕިޔަނިޗް އާއި އިޓަލީ ފުލްބެކް މަޓެއޯ ޑި ސިގްލިއޯ ގަންނަން މަގުފަހިކުރުމުގެ ގޮތުން ކަމަށްވެ އެވެ. މީގެ ތެރެއިން ޕިޔަނިޗްއާ އެކު ބާސެލޯނާ އިން އުސޫލެއްގެ ގޮތުން އެއްބަސްވުމަކަށް އައިސްފައިވާ ކަމަށްވެ އެވެ.\nއަނެއްކޮޅުން ނެދަލެންޑްސްގެ މިޑްފީލްޑަރު ފްރެންކީ ޑި ޔޮންގް ހުރުމާ އެކު، ޕިޔަނިޗް އަތުވެއްޖެ ނަމަ އާތޫރަށް ފުރުސަތު ވެސް ގެއްލޭނެ އެވެ. އެހެންވެ ބްރެޒިލް ގައުމީ ޓީމަށް 20 މެޗު ކުޅެދީފައިވާ އާތޫރް ވެސް ޔުވެންޓަސް އަށް ބަދަލުވާން ރުހުން ދޭނެ ކަމަށްވެ އެވެ.


Network Signal Libeythoa Minister Eree 50 Footu Mahchah! - Vaguthu\nނެޓްވޯކް ސިގްނަލް ލިބޭތޯ މިނިސްޓަރު އެރީ 50 ފޫޓު މައްޗަށް!\nއިންޑިއާގެ މިނިސްޓަރަކު އަޝޮކް ނަގަރް ޑިސްޓްރިކްޓުގައި ހުންނަ 50 ފޫޓުގެ އުސް ތަނެއްގައި އިށީންދެގެން ފޯނެއްގައި އިންނަ މަންޒަރު ފެންނަ ވީޑިއޯތަކާއި ފޮޓޯތައް މިހާރު ދަނީ ދައުރުވަމުންނެވެ. އޭނާ އަރާ އިނީ އުދޯއްޔެއް ކަހަލަަ އެއްޗަކަށެވެ.\nމިހާރު އެ ގައުމުގެ ނޫހެއްގައި އާއްމުކޮށްފާ ފޮޓޯއިން ފެނިގެން ދަނީ އެމްޕީ މިނިސްޓަ އޮފް ސްޓޭޓް ފޯ ޕަބްލިކް ހެލްތް އިންޖީނިއަރިން މިނިސްޓަރު ބްރަޖެންދްރާ ސިންގް ޔަދަވް އަމްޚޯ ވިލޭޖްގެ އުދޯއްޔެއްގައި އިތުރު މީހަކާއެކު ފޯނެއްގައި އިންނަ މަންޒަރެވެ. އޭނާ އެގޮތަށް އިންނަ މަންޒަރުގެ ވީޑީއޯ މީސް މީޑިއާގައި އާއްމުވެފައި ވަނީ އާދީއްތަ ދުވަހުއެވެ.\nފަންސާސް ފޫޓުގެ އުސް އެ އުދޯއްޔަކީ އެ ވިލެޖްގައި ބާއްވާ ބަގްވަރްދް ކަތާ ހުށަހަޅާ ޕްރޮގްރާމް ފެއާގައި މީހުންގެ ސަމާލުކަން ހޯދަން ހަދާފައިވާ އެއްޗެއް ކަމަށް ވެއެވެ.\nމިނިސްޓަރު ރިޕޯޓަރުންނަށް ބުނީ، އެ އަވަށުގެ މީހުން އޭނާގެ ގާތަށް މައްސަލައެއްގައި އައި ކަމަށެވެ. ނަމަވެސް ފޯނަށް ސިގްނަލް ނުލިބުމުގެ ސަބަބުން އޭނާއަށް އެ މީހުން ބޭނުންވާ ކަންކަން ނުފުއްދުނު ކަމަށާއި، އެހެންވެ އޭނާ އެ އުނދޯލި މައްޗަށް އެރީ ކަމަށް ބުންޏެވެ.\n"އަހަރެން އެ އުނދޯލި މައްޗަށް އެރީ ރަނގަޅު ސިގްނަލް ލިބޭތޯ، އެއީ ކަމާއި ގުޅުން ހުރި އޮފިޝަލުންނަށް، އެތަނުގައި ދިމާވެފައިވާ މައްސަލައެއްގެ މައުލޫމާތު ފޯރުކޮށްދީ، އެ ކަންހައްލު ކުރުުމަށް".\nއޭނާއަކީ ބަގްވާދް ކަތާ ހުށަހަޅައިދޭ މީހާ ކަމަށް އޭނާ ބުނެފައި ވެއެވެ. އޭނާ އެ ވިލޭޖަށް އައިސްފައި ވަނީ ނުވަ ދުވަހަށް ކަމަށް ބުންޏެވެ.\nމީގެ ކުރިންވެސް އެތަނުގައި އެފަދަ މައްސަލަތައް ދިމާވެގެން ޓަވަރެއް ހަރުކުރިއެވެ. ނަމަވެސް އެކަން ހައްލު ވެފައެއް ނުވެއެވެ.\nމީގެއިތުރުން، އެ އަވަށުގެ ރައްޔިތުން ސިގްނަލް ހޯދަން ގަސް ގަހަށް އަރާ ކަމަށް ވެސް ރިޕޯޓްތައް ބުނެއެވެ.


Haaluga jehifaivaa kudhinnah thauleem dhinumuge furusathu! - vNews.mv\nހާލުގައިި ޖެހިފައިވާ ކުދިންނަށް ތައުލީމު ދިނުމުގެ ފުރުސަތު!\nވީނިއުސް 24 June 2020, 15:06\nފާއިތުވެގެންދިޔަ9އަހަރުގެ ތެރޭގައި ސީރިއާގައި ހިނގަމުންދާ ހަމަނުޖެހުމުގެ ތެރޭގައި ތަޢުލީމުގެ އަސާސީ ޚިދުމަތުން މަޙްރޫމްވެފައި ތިބި އެތައް ހާސް ކުދިންނެއް ސީރިއާގައި ދިރިއުޅެމުންދެއެވެ. މިފަދަ ކުދިންނަށް ތަޢުލީމް ފޯރުކޮށްދިނުމުގެ މަގްސަދުގައި އިންޓަނޭޝަނަލް އެއިޑް ކެމްޕޭން (އައިއޭސީ) ގެ އިސްނެގުމުގެ ދަށުން ދިވެހި ރައްޔިތުންގެ އެހީތެރިކަމާއިއެކު އަލޫކާ ނަމަކަށް ކިޔާ ސްކޫލެއް ސީރިއާގެ އިދްލީބުގައި ވަނީ ހުޅުވާފައެވެ.\nއެކި އުމުރުފުރާގެ ކުދިންނަށް ތަޢުލީމު ފޯރުކޮށްދޭ މި ބިންގާގައި މިވަގުތުވެސް 249 ދަރިވަރެއްގެ ކިޔެވުން ވަނީ ސީދާ ދިވެހި ރައްޔިތުންގެ ފަރާތުން ސްޕޮންސަރ ކޮށްފައެވެ. 2019 ވަނަ އަހަރުގެ މާރޗް މަހުގެ 17 ވަނަ ދުވަހު ރަސްމީކޮށް ކިޔަވައިދޭން ފެށި އަލޫކާ ސްކޫލުގައި ތަޢުލީމް ހާސިލް ކުރަމުންދާ ދަރިވަރުންގެ ތެރޭގައި ޔަތީމުކުދިންނާއި، ހަނގުރާމައިގެ ސަބަބުން ގެދޮރު ގެއްލި ފަގީރު ހާލަތުގައި ދިރިއުޅެމުންދާ ދަރިވަރުން ހިމެނެއެވެ.\nދުނިޔޭގެ އެކި ކަންކޮޅުތަކުގައި ހާލުގައި ޖެހިފައިވާ މީހުންނަށް އެހީ ފޯރުކޮށްދިނުމަށް ހަރަކާތްތެރިވާ އިންޓަނޭޝަނަލް އެއިޑް ކެމްޕޭން (އައިއޭސީ) އިން ސީރިއާގެ އިދްލީބްގައި ދިވެހި ރައްޔިތުންގެ ފަރާތުން ހިންގާ އަލޫކާ ސްކޫލުގައި ތަޢުލީމް ހާސިލް ކުރަމުންދާ ދަރިވަރުންނަށް ސްޕޮންސާރޝިޕް ދިނުމުގެ ފުރުސަތު އަދިވެސް ހުޅުވާލާފައިވާ ކަމަށް އައިއޭސީ އިން ބުނެއެވެ. އެގޮތުން މި ސްޕޮންސާރޝިޕް ޕްރޮގްރާމްގެ ދަށުން ކޮންމެ ދިވެހި ރައްޔިތަކަށްވެސް އަލޫކާ ސްކޫލުގައި ކިޔަވަމުންދާ ކުއްޖެއްގެ ކިޔެވުމުގެ ޚަރަދު ސްޕޮންސާކުރެވިދާނެއެވެ.\nއައިއޭސީ އިން ހުޅުވާލާ މި ފުރުސަތުގެ ދަށުން، މަހަކު 700 ރުފިޔާއަށް އެއް ކުއްޖެއްގެ ކިޔެވުން ސްޕޮންސާރ ކުރެވޭނެއެވެ. މީގެ އިތުރުން، މި ސްކޫލްގެ ދަރިވަރަކު ސްޕޮންސާރ ކުރާ ފަރާތަށް އެ ކުއްޖާގެ ކޮންމެ މަހެއްގެ ކިޔެވުން ކުރިޔަށްދާ ގޮތުގެ އަޕްޑޭޓާއި، ތަފްސީލު ވީޑިއޯ އަދި ފޮޓޯގެ ޒަރިއްޔާއިން ލިބޭނެ އިންތިޒާމް ހަމަޖެހިފައިވާ ކަމަށް އައިއޭސީނ އިން ބުނެއެވެ.\nއަލޫކާ ސްކޫލުގައި ހިސާބު، އިނގިރޭސީ، ޕީ.އީ، ޕީ.އޭ، އަރަބި އަދި ޤުރުއާން މައްދާ އަންނަނީ ކިޔަވައިދެމުންނެވެ. މީގެ އިތުރުން މި ސްކޫލުގައި މިވަގުތު ގްރޭޑް 1 އިން ފެށިގެން ގްރޭޑް6އަކާއި ހަމަޔަށް ދަރިވަރުން އަންނަނީ ތަޢުލީމް ހާސިލްކުރަމުންނެވެ. އަލޫކާ ސްކޫލުގައި7ކްލާސް ރޫމް ހިމެނޭއިރު، ކުދިން ނަމާދު ކުރާނެ ކޮޓަރިއެއްވެސް ވަނީ ހަދާފައެވެ. ހަމައެހެންމެ، ކުދިންނަށް ކުޅެލަން ނިކުމެވޭ ގޮތަށް ކޮމްޕައުންޑެއްވެސް ހުރެއެވެ. އަލޫކާ ސްކޫލުގެ މަސައްކަތް ކުރަމުންދާ ގަޑިތަކަކީ ހެދުނު 10:00 އިން މެންދުރު 12:00 އަށް އަދި މެންދުރު 14:00 އިން 16:00 އަށެވެ.\nއަލޫކާ ސްކޫލްގެ އިތުރު މަޢުލޫމާތު އަދި ކުދިން ސްޕޮންސާރ ކުރައްވަން ބޭނުންވާ ފަރާތްތަކަށް 7322112 ގުޅުއްވޭނެއެވެ. މީގެ އިތުރުން އަލޫކާ ސްކޫލާއި ބެހޭ މަޢުލޫމާތު އައިއޭސީގެ ފޭސްބުކް ޕޭޖް https://web.facebook.com/IACMaldives/ މެދުވެރިކޮށް ލިބޭނެއެވެ.\nމީގެ އިތުރުން، އަލޫކާ ސްކޫލުގެ ޚާއްސަ ފޭސްބުކް ޕޭޖެއް އޮންނައިރު، އެ ޕޭޖް މެދުވެރިކޮށް މިވަގުތު އެ ސްކޫލުގައި ތަޢުލީމް ހޯދަމުންދާ ދަރިވަރުންގެ އަޕްޑޭޓް ލިބިގެންދާނެއެވެ. މީގެ އިތުރުން، އަލޫކާ ސްކޫލްގެ ފޭސްބުކް ޕޭޖް ފޮލޯ ކުރެއްވުމުން މި ހުރިހާ މަޢުލޫމާތުތަކެއް ލިބިގެންދާނެއެވެ.\nދިވެހި ރައްޔިތުން ސްޕޮންސަރ ކޮށްދީފައިވާ ދަރިވަރުންނަށް ނިމިދިޔަ ރަމަޟާން މަހު ވަނީ ކާބޯތަކެތީގެ ޚާއްސަ ޕެކޭޖް ފޯރުކޮށްދީފައެވެ. މީގެ އިތުރުން، މި ސްކޫލުގެ ދަރިވަރުންނަށް ޢީދު ހަދިޔާގެ ގޮތުގައި އައު ހެދުން ފޯރުކޮށްދީފަވެއެވެ. މި ހުރިހާ ހަރަކާތެއްގެ ފޮޓޯ އައިއޭސީގެ ފަރާތުން ވަނީ މި ކުދިން ސްޕޮންސަރ ކޮށްދީފައިވާ ވަކިވަކި ޑޯނަރުންނާ ހިއްސާކޮށްފައެވެ.\nއައިއޭސީ އިން މި މަސައްކަތް ފަށާފައިވަނީ ސީރިއާގައި ތިބި ނިކަމެތި ކުދިންނަށް ތަޢުލީމު ލިބުމުގެ ހަޢްޤު ހޯދައިދިނުމަށެވެ. މީގެ އިތުރުން ސީރިއާގެ ހާލަތު ރަނގަޅުވެގެންދާ ދުވަހަކުން އެ ޤައުމު ބިނާކޮށް އާރާސްތުކުރާނެ ޖީލެއް އުފެއްދުމަށެވެ. މި ސްކޫލް ހިންގުމަށް ދުނިޔޭގެ އެކި ކަންކޮޅުތަކުން ސްޕޮންސާރ ލިބިފައިވީ ނަމަވެސް އެންމެ ބޮޑު އެހީތެރިކަމެއް ލިބިފައިވަނީ ދިވެހި ރައްޔިތުންގެ ފަރާތުންކަން ވެސް އެ ޖަމާއަތުން ފާހަގަކުރެއެވެ.\nއައިއޭސީ އިން ބުނީ މި ފުރުސަތުގެ ދަށުން، ދިވެހި ކޮންމެ ރައްޔިތަކަވެސް މި ސްކޫލުގެ ދަރިވަރެއް އަމިއްލަ ދަރިއަކަށް ހަރަދުކުރާ ފަދައިން މަހުން މަހަށް ސްކޫލް ފީ ދައްކައިދީ އެ ކުދިންގެ ކިޔެވުމުގެ ޚަރަދު ބެލެހެއްޓިދާނެ ކަމަށެވެ. އައިއޭސީ އިން ހާމަކުރާގޮތުގައި، ކުރިޔަށް އޮތް ދުވަސްތަކުގެ ތެރޭގައި އަލޫކާ ސްކޫލްގެ ދަރިވަރުންނާއި ބެހޭ އިތުރު މަޢުލޫމާތާއި އެކުދިންނާ ގުޅުންބަދަހިކުރުމުގެ ފުރުސަތު ސްޕޮންސާރ ކުރާ ފަރާތަކަށް ލިބިގެން ދާނެއެވެ. އެގޮތުން އެ ކުދިން ސްކޫލުގެ ޤުރުއާން މުބާރާތެއް ނުވަތަ ކޮންސެޓެއްގައި ބައިވެރިވެއްޖެނަމަ އެކަމުގެ ތަފްސީލާއި އަދި ޢީދު ފަދަ ދުވަސްތަކުގައި އެ ކުދިންނަށް ހަދިޔާ ދިނުމުގެ ފުރުސަތު ވެސް ހުޅުވާލެވިގެންދާނެއެވެ.


Dhiraagu high speed fiber ge hidhumaiy Maduvvari ah\nދިރާގުގެ ހައިސްޕީޑް ފައިބާގެ ހިދުމަތް ރ. މަޑުއްވަރީގައި އިފްތިތާހު ކޮށްފި އެވެ.\nދިރާގުން ފޯރުކޮށްދޭ ޑިޖިޓަލް ހިދުމަތްތައް ފުޅާ ކުރަން ދިރާގުގެ ހައިސްޕީޑް ފައިބާގެ ހިދުމަތް މަޑުއްވަރީގައި ރަސްމީކޮށް ތައާރަފު ކުރީ މިއަދު އެވެ.\nދިރާގުން ބުނީ ފައިބާ ބްރޯޑްބޭންޑްގައި ކަސްޓަމަރުންނަށް ތަފާތު އަގުތަކުގައި ޑޭޓާ އެލަވަންސްތައް ހިމެނޭ ގިނަ ޕެކޭޖްތަކެއް ހިމެނޭ އިރު ގިނަ ޕެކޭޖްތަކުން އިހްތިޔާރު ކުރުމުގެ ފުރުސަތު ލިބޭނެ ކަމަށެވެ. އެގޮތުން، ގޭބިސީތަކަށް ފޯރުކޮށްދޭ އެންމެ ގިނަ ޑޭޓާ އެލަވަންސް ހިމެނޭ ޕެކޭޖު ވެސް ދިރާގު ފައިބާ ބްރޯޑްބޭންޑްގައި ދެއެވެ.\nދިރާގުގެ ސީނިއާ މެނޭޖާ ބްރޭންޑް އެންޑް މާކެޓިންގ ކޮމިއުނިކޭޝަންސް މުހައްމަދު މިރްޝާން ހަސަން ވިދާޅުވި ގޮތުގައި ދިރާގު ފައިބާ ނެޓްވޯކް ފުޅާކޮށް ވީހާވެސް ގިނަ ރަށްތަކަށް މި ހިދުމަތް ފޯރުކޮށްދެވިގެން ދިޔުމަކީ ވަރަށް އުފާ ކުރާ ކަމެކެވެ. އަމާޒަކީ އަބަދުވެސް ކަސްޓަމަރުންނަށް އިތުބާރު ހިފޭ ރަނގަޅު ހިދުމަތެއް ފޯރުކޮށްދިނުމެވެ.\nފައިބާ ބްރޯޑްބޭންޑަކީ ބްރޯޑްބޭންޑް ހިދުމަތް ފޯރުކޮށް ދިނުމަށް ބޭނުންކުރާ އެންމެ ފަހުގެ ޓެކްނޮލޮޖީ އެވެ. ދިރާގު ފައިބާ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބާ ނެޓްވޯކެވެ. މިހާރު ރާއްޖޭގެ ގޭބިސީތަކުގެ 75 ޕަސެންޓަށް މި ހިދުމަތް ދިރާގުން ވަނީ ފޯރުކޮށްދީފަ އެވެ. އޭގެ ތެރޭގައި 61 ރަށް ހިމެނެ އެވެ.\nދިރާގު ރ. މަޑުއްވަރި


ރެޑް ފޯރޓް - ވިކިޕީޑިއާ\nރެޑް ފޯރޓް އަކީ އިންޑިޔާގެ ދިއްލީގައި ހުންނަ އާޘާރީ ބިނާއެކެވެ. ޔުނެސްކޯގެ ދުނިޔޭގެ އާޘާރީ ތަރިކައިގެ ތެރޭގައި ބެލެވޭ ތަނެއްގެ ގޮތުގައި ރެޑް ފޯރޓް ހަމެޖެހިގެން ދިޔައީ 2007 ވަނަ އަހަރުގައެވެ. މިއީ ޝާހް ޖަހާންގެ ރަސްކަމުގެ ދުވަސްވަރު ވެރިކަން ކުރާނެ ގަނޑުވަރުގެ ގޮތުގައި ބިނާކުރެވުނު ތަނެކެވެ.\nރެޑް ފޯރޓް އަދި ޝާހްޖަހާން އާބާދު އޭ ކިޔޭ ސިޓީ ބިނާކުރެވުނީ މީލާދީން 1639 ވަނަ އަހަރު ޝާހް ޖަހާންގެ ރަސްކަމުގެ ދުވަސްވަރުގައެވެ. ޝާހް ޖަހާންގެ ރަސްކަމުގައި މިތަން ބިނާކުރެއްވުމަށްފަހު އެކިފަހަރު މަތިން މިތަނަށް ބައިތައް އިތުރުކުރެވިފައިވާކަން ފާހަގަ ކުރެވެއެވެ. ރެޑް ފޯރޓް ހުންނަ ޝާހްޖަހާން އާބާދު އަކީ ދިއްލީގައި މުސްލިމުން ދިރިއުޅުމަށް ބިނާކުރެވުނު7ވަނަ ޝަހަރު އެވެ.\nރެޑް ފޯރޓް އަށް މިނަން ދެވިފައިވަނީ އެތަނުގެ ވަށައިގެން ލެވިފައިވާ އިންފާރުގައި ބޭނުންކޮށްފައިވާ ރަތް ގަލުގެ ސަބަބުންނެވެ. ޝާހްޖަހާން އާބާދުގެ އިރުމަތީ ބިތުގައި ހުންނަ ރެޑް ފޯރޓްގެ ވަށާ ފާރުގެ ދިގުމިނުގައި 1.5 މޭލުގެ ދިގުމިން ހުންނަ ކަމަށް ވެއެވެ. އަދި މިވަށާ ފާރުގެ އުސްމިން ބައެއް ދިމާލުގައި 60 ފޫޓު ހުންނަ އިރު އަނެއް ބައި ދިމާލުގައި 110 ފޫޓް ހުރެއެވެ.


vnews - Soft drinks boanama dharimaivumugai bodethi massala thakeh kurimathivey\nސޮފްޓް ޑްރިންކްސް ބޯނަމަ ދަރިމައިވުމުގައި ބޮޑެތި މައްސަލަތަކެއް ކުރިމަތިވޭ\nއަންހެނަކު ސޮފްޓް ޑްރިންކްސްއެއް ބޮނީ\nއާންމު ގޮތެއްގައި ސޮފްޓް ޑްރިންކްސް ބޭނުންކުރުމަކީ ދަރިމައިވުމާއި ދުރުކޮށްދޭ ނުރައްކާތެރި ކަމެއްކަން ދިރާސާއަކުން ހާމަވެއްޖެ އެވެ.\nމިއީ އަންހެނުންނާއި ފިރިހެނުންނަށްވެސް ހަމަހަމަ ގޮތެއްގައި ނުރައްކާތެރި އެއްޗެއް ކަމަށް އެމެރިކާގެ ބޮސްޓަން ޔުނިވަސިޓީގެ ސްކޫލް އޮފް މެޑިސިންގެ ދިރާސާއިން ވަނީ ހާމަވެފަ އެވެ.\nނުރައްކާތެރި މިންވަރެއް ކަމަށް ބެލެވެނީ ދުވާލަކު އެއްފަހަރު ނުވަތަ އެއަށްވުރެ ގިނަ ފަހަރު ސޮފްޓް ޑްރިންކްސް ބުއިމުންނެވެ.\nމި ދިރާސާއިން ހާމަވާ ގޮތުގައި ސޮފްޓް ޑްރިންކްސް ތައްޔާރުކުރުމުގައި ބޭނުންކޮށްފައިވާ ހަކުރަކީ ސިއްހީ އެތަކެއް މައްސަލަތަކެއް ކުރިމަތިކުރުވާ އެއްޗެކެވެ. މީގެ ތެރޭގައި ފަލަބަލި، ހަކުރު ބަލި، ފިރިހެނުންގެ ދަރިފަނީގެ އަދަދު މަދުވުން އަންހެނުންނަށް މައްސަރުކަންތަކުގެ މައްސަލަތައް ކުރިމަތިވުން، އަދި ދަރިމައިވުމުގައި ދަތިތަކާއި ކުރިމަތިވުން ހިމެނެ އެވެ.\n"ވަރަށް ގިނަ ގޮތްގޮތުން ބަލައިގެންވެސް ހާމަވާ އެއް ހަގީގަތަކީ، ސޮފްޓް ޑްރިންކްސް ފަދަ ބުއިންތަކުގައި ބޭނުންކޮށްފައިވާ ހަކުރަކީ ދަރިމައިވުމުގެ މައްސަލަތައް ކުރިމަތިކުރުވާ ނުރައްކާތެރި އެއްޗެއްކަން. ދަރިން ހޯދަން ބޭނުންވާ ދެމަފިރިންނަމަ ސޮފްޓް ޑްރިންކްސް ފަދަ ބުއިންތަކާއި ދުރުވުމަކީ ދަރިމައިވުމުގައި ފަސޭހަވާނެ އަދި ދަރިފުޅަށް ސިއްހީ މައްސަލަތައް ކުރިމަތިވުންވެސް ދުރުކުރުވާނެ ކަމެއް،" މި ދިރާސާގައި އިސްކޮށް ހަރަކާތްތެރިވި އެލިޒަބަތް ހެޗް ބުންޏެވެ.\nމި ދިރާސާގައި އުމުރުން 21 އަހަރާއި 45 އަހަރާއި ދެމެދުގެ 4000 އަންހެންނާއި، 1000 ފިރިހެނުންގެ ސިއްހީ މައުލޫމާތު ތަހުލީލުކޮށްފައިވެ އެވެ.\nމި ދިރާސާއިން ހާމަވާ ގޮތުގައި ކޮންމެ ދުވަހަކު އެއް ފަހަރު ސްފްޓް ޑްރިންކްސް ފަދަ ބުއިންތައް ބޭނުންކުރާ އަންހެނުންނަށް ދަރިން ލިބުން 25 އިންސައްތަ ދުރުކޮށްދެ އެވެ. އަދި ފިރިހެނުންގެ ދަރިފަނި 33 އިންސައްތަ މަދުވާ ކަމަށްވެސް މި ދިރާސާއިން ހާމަވެ އެވެ.\nިމިކަމުގައި ސޮފްޓް ޑްރިންކްސްއަށްވުރެ ނުރައްކާ ބޮޑު އެއްޗެއްވެސް ބާޒާރުގައި ފަސޭހަކަމާއިއެކު ލިބެން އެބަހުއްޓެވެ. އެއީ އެނާޖީ ޑްރިންކްސް އެވެ. އާންމު ގޮތެއްގައި އެނާޖީ ޑްރިންކްސް ބޭނުންކުރާ މީހުންނަށް ދަރިމައިވުމުގެ މައްސަލަތައް ކުރިމަތިވާ މިންވަރު އިތުރެވެ. މިކަމުގެ ފަހަތުގައިވަނީ މިފަދަ ބުއިންތަކުގައި ހިމެނޭ ހަކުރުގެ މިންވަރު އިތުރުކަމެވެ.


Kaiveni kuree Faisaa ah, Libunee hithaama! (Part 4) | Fashui Online\nދުވަސްތައް އެފަދަ އަނިޔާވެރި ކަމެއްގެ ތެރޭގައި ވޭތުވަމުން ދިޔައެވެ. ފިރިމީހާ ކޮންމެ ރެއަކުހެން އަހަރެން ރޭޕް ކުރަމުން ދިޔައެވެ. އެއީ ފިރިމީހާ ކަމަށްވާތީ ކަމާއިބެހޭ ފަރާތަކަށް މައްސަލަ ޖައްސާކަށް ވެސް އަދި އާއިލާ މީހެއް ގާތު އެވާހަކަ ބުނާކަށް ވެސް އަހަންނަކަށް ނުކެރުނެވެ.\nކައިވެންޏަށް އަހަރެއް ވެއްޖެއެވެ. އެއްދުވަހަކު ފިރިމީހާގެ މައިންބަފައިންނާއި ބޮޑު ދައިތަމެން އަހަރުމެންނާއި ބައްދަލު ކޮށްލަން ގެއަށް އައެވެ. އެމީހުންނާއެކު ފިރިމީހާގެ ދެބެންގެ ދެދަރި ފިރިހެން ކޮއްކޮއެއް ވެސް އައެވެ. އޭނާ ވާނީ އަހަންނާއި އެއް އުމުރެކެވެ.\nއާއިލާގެ މީހުންނާއި ވާހަކަ ދައްކަން ފިރިމީހާ ސިޓިން ރޫމްގައި އިން އިރު އަހަރެން ހުރީ ބަދިގޭގައި ކާއެއްޗެއް ތައްޔާރު ކުރާށެވެ.\n"ފަހަރީ، ހާދަ ބުރަ ކޮށްލައިގެން. ގެނޭ މަ ހެލްޕް ވެދޭނަން" ފަހަތުން މީހަކު މިހެން ބުނި އަޑަށް ސިއްސައިގެން ގޮސް ބަލައިލިއިރު، ފިރިމީހާގެ ދެބެންގެ ދެދަރި ކޮއްކޮ ހުށްޓެވެ.\nނޫނެކޭ ބުނެ ހީލުމަށްފަހު އަހަރެން މަސައްކަތައިގެން ކުރިއަށް ދިޔައީމެވެ. ނަމަވެސް ކޮއްކޮ އެވަރުން ވެސް ބަދިގެއަށް އައިސް އެހީވާން ފެށްޓިއެވެ.\nއެއީ ފިރިމީހާގެ އާއިލާ މީހަކަށްވުމުން، އެއްވެސް މައްސަލައެއް ނުޖެހޭނޭ ހީކޮށް އަހަރެން ވެސް އެކަމާއި ނުވިސްނާ، އޭނާއާއި ވާހަކަ ދައްކަމުން ހީސަކަރާތް ޖަހަމުން ދިޔައީމެވެ. ހަގީގަތުގައި، އޭނާއާއި ވާހަކަ ދެއްކުމުން އަހަރެން ހިތްހަމަ ޖެހެން ފެށިއެވެ. ހީވީ އަހަރެން ބަންދުވެފައި އިން ކޮށީގެ ތެރެއިން އެކުވެރިއެއް ލިބުންހެނެވެ.\nނަމަވެސް އެއުފާވެރިކަން ދެމިހުރީ އެމީހުން އަހަރުމެންގެ ގެއިން ދަންދެން އެކަންޏެވެ.\nއެމީހުން ދިޔުމާއެކު ފިރިމީހާ އަހަންނަށް އަނިޔާ ކުރަން ފެށިއެވެ. އެހެން ނުހެދުމަށް އެދި ރޮއެ އާދޭސްކޮށް، އަހަރެންގެ ކުށަކީ ކޮބާތޯ އެހުމުން އޭނާ ބުނީ، އެއީ އޭނާގެ ދެބެންގެ ދެދަރި ކޮއްކޮ އާއި ގާތްކޮށް ވާހަކަ ދެއްކުން ކަމަށެވެ.\nއަހަރެންގެ ގައިގައި ރޮށިފިހާ ދޭފަތުން ތަޅަމުން، އޭނާގެ ކޮއްކޮއާއި އޮތީ ކޮން ގުޅުމެއްހޭ އަހަމުން ދިޔައެވެ. ފިރިމީހާ އަކީ މޮޔައެކޭ އެވަގުތު އަހަންނަށް ހީވިއެވެ.\nހުރިހާ ގޮތަކުން އަހަންނަށް އަނިޔާ ކުރުމަށްފަހު އޭނާ ނިކުމެގެން ދިޔައީ ރިސޯޓަށް ދާށެވެ. އޭނާ އެނބުރި އައުމުގެ ކުރިން ގެއިން ނިކުމެގެން ނުވާނޭ ވެސް ބުނެ އަހަންނަށް އަމުރު ކުރިއެވެ.\nއޭނާ ދިޔައިރު ވެސް އަހަރެން އޮތީ ރޯންށެވެ. ނަމަވެސް އެވަގުތު އަހަރެން ނިންމުމެއް ނިންމީމެވެ. ފިރިމީހާ ގާތުން ވަރިވާށެވެ. އަދި އޭނާ ދެމުންދިޔަ އަނިޔާތައް ވެސް ކޮންމެވެސް އެކަކާ ނަމަވެސް ހިއްސާ ކުރާށެވެ.\n(ފަހު ބަޔަށް އިންތިޒާރު ކޮށްލައްވާ)


IED Harukoh 01 Dhuvas Kurin Cycle Behetti - Report - Vaguthu\nއައިއީޑީ ހަރުކޮށް އެއް ދުވަސް ކުރިން ސައިކަލް ބެހެއްޓި - ރިޕޯޓް\nނަޝީދު އަވަހާރަކޮށްލުމަށް އައިއީޑީ ހަރުހުރި ސައިކަލް\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ގޮއްވާލި އައިއީޑީ ހަރުކުރި ސަައިކަލު، ހަމަލާ ދިން ސަރަހައްދަށް ގެންގޮސް ޕާކްކުރީ ހަމަލާ ދިނުމުގެ އެއް ދުވަސް ކުރިން ކަމަށް ރައްޔިތުންގެ މަޖިލީހުން ހެދި އިންކުއަރީގެ ރިޕޯޓްގައި ބުނެފި އެވެ.\nރިޕޯޓްގައި ބުނެފައި ވަނީ ނަޝީދަށް ހަމަލާދިނުމުގައި ބައިވެރިވެފައިވާކަމަށް ތުހުމަތު ކުރެވޭ މީހުން، އެއްފަހަރަށްވުރެ ގިނަފަހަރަށް ނީލޯފަރު ހިނގުމުގައި ޙަރަކާތްތެރިވެ، ގ.ކެނެރީގެ ސަރަޙައްދު ސަރވެއިލް ކޮށްފައިވާ ކަމަށެވެ.\nރިޕޯޓްގައި ބުނެފައި ވަނީ ހަމަލާދިނުމަށްޓަކައި ގޮއްވާލި އައިއީޑީ ހަރުކޮށްފައިވަނީ ސައިކަލެއްގައި ކަމަށާއި އެ ސައިކަލުވަނީ މޭ 5، ވަނަ ދުވަހުގެ ރޭ 8:01 ގައި ނީލޯފަރު ހިނގުމާއި މަޖީދީމަގާ ގުޅޭ ކަންމަތީގައި ޕާކްކޮށްފައި ކަމަށެވެ. އެއަށްފަހު، މޭ 6، 2021 ވަނަ ދުވަހުގެ ރޭ 8:27 ގައި އައިއީޑީ ގޮއްވާލުމާ ހަމައަށް އެ ސައިކަލު އެ ތަނުގައި ޕާކްކޮށްފައި ހުރިގޮތަށް ހުއްޓެވެ.\nމޭ 6، ވަނަ ދުވަހުގެ ރޭ އައިއީޑީ ގޮއްވާލުމުގެ ގާތްގަނޑަކަށް އެއް ގަޑިއިރު ކުރިން، އެ އައިއީޑީ ގޮއްވާލިކަމަށް ތުހުމަތު ކުރެވޭ އަދުހަމް އަޙްމަދު ރަޝީދު އެ ސަރަޙައްދަށް ގޮސްފައިވާ ކަމަށާއި އަދި، ކުރިން ވެސް މައުލޫމާތު ހާމަވެފައިވާ ފަދައިން އަދުހަމް އަޙްމަދު ރަޝީދު ހުއްޓިހުރީ ނީލޯފަރު ހިނގުން ފެންނަގޮތަށް އަތަމާ ޕެލަސް ގޯޅިތެރޭގައެވެ.\nގޮވާއެއްޗެއް ނުވަތަ ނުރައްކާތެރި އެހެން އެއްޗެއް ވެސް އޮތްތޯ ބެލުމަށް "ސްވީޕް" ކުރާ ޓީމްގެ އެހީތެރިކަން ވެސް ނަޝީދުގެ ސެކިއުރިޓީ ބަލަހައްޓާ ގްރޫޕަށް އޮންނަ ކަމަށް އެމްއެންޑީއެފް އިން މަޖިލީހުގެ އިންކްއަރީއަށް މައުލޫމާތު ދެމުން ބުނެފައި ވެއެވެ. ނަމަވެސް އެ މަނިކުފާނު ދިރިއުޅުއްވާ ސަރަހައްދު، ރެންޑަމްކޮށް، ބައެއް ފަހަރު ވެސް ސްވީޕް ކޮށްފައި ނުވާކަމަށް ރިޕޯޓްގައި ބުނެފައި ވެއެވެ.\n"ނަޝީދުގެ ގެކޮޅާއި އެ ސަރަހައްދު ގަވައިދުން ނުވަތަ ރެންޑަމްކޮށް، ބައެއް ފަހަރު ނަމަވެސް ސްވީޕްކޮށްފައި ނުވާކަން މި އިންކުއަރީއަށް ފާހަގަކުރެވުނެވެ." ރިޕޯޓްގައި ބުންޏެވެ.\nއެމްއެންޑީއެފްގެ އޯޑެނަންސް ކޮމާންޑަރު، ބްރިގޭޑިއާ ޖެނެރަލް މުހައްމަދު ޝަރީފު، އިންކުއަރީއަށް މައުލޫމާތު ދެއްވާފައިވާ ގޮތުގައި، ސައިކަލެއްގައި ހަރުކޮށްފައިވާ އައިއީޑީއެއް، ސްވީޕް ކޮށްގެން ހޯދުމުގެ ގާބިލުކަން އެމްއެންޑީއެފްގެ އީއޯޑީޓީމަށް ލިބިގެންވެ އެވެ. ނީލޯފަރު ހިނގުން ބަލައި ފާސްކުރަން ހޭދަވާނީ އޭނާ ވިދާޅުވެފައިވާ ގޮތުން ދެގަޑިއެއްހާ އިރެވެ.\nނަޝީދަށް ހަމަލާ ދިނުމުގެ ކުރިން ސަލާމަތީ ބާރުތަކަށް ލިބުނު ބައެއް މައުލޫމާތުތައް ރިޕޯޓްގައި ސިއްރު ކޮށްފައި ވެއެވެ. އެއީ ސީދާ ނަޝީދަށް ލިބުނު އިންޒާރުތަކެއް ކަމެއް ނުވަތަ ޖުމްލަކޮށް މާލޭގައި ހަމަލާއެއް ދީފާނެ ކަމަށް ލިބުނު އިންޒާރުތަކެއް ކަމެއް ރިޕޯޓްގެ ބައިތައް ސިއްރު ކޮށްފައި ހުރުމުން ސާފެއް ނުވެއެވެ.\nޖުލައި 8, 2021 21:44\nއަދިވެސް ވިދާޅުވޭ ފިނދަނަ ތަކެކޭ...\nޖުލައި 8, 2021 23:13\nމާނައަކީ ތިއީ ރިމޯޓެއްގެ އެހީގައި ގޮއްވާލި އެއްޗެކޭ! ދެން ކޮބައިތަ ރިމޯޓް! އޭތި އޮންނާނެނު!\nޖުލައި 9, 2021 09:00\nހަމަ ފޭކް ހަމަ ފޭކް ހަމަ ފޭކް !


Jalugai maruvi meehaa Meyzeh matheeindhaa Anburaiganegen vettey manzaru CCTV inn feney – adduLIVE\nމަރުވި ގައިދީ މޭޒެއް މަތީ އިންދާ އަނބުރައިގަނެގެން ވެއްޓޭ މަންޒަރު ކެމެރާއިން ފެނޭ\nSep 14, 2021, 15:20 އަބްދުﷲ ޔާމީން\nހުޅުމާލޭ ޖަލުގައި ހުކުމެއް ތަންފީޒު ކުރަމުން ދިޔަ ގައިދީއަކު މަރުވުމާ ގުޅިގެން އެކަން ހިނގާދިޔަ ގޮތުގެ ޓައިމްލައިނެއް ހޯމް މިނިސްޓްރީން އާންމު ކޮށްފިއެވެ.\nހުޅުމާލެ ޖަލުގައި ތިން އަހަރުގެ ޖަލު ހުކުމެއް ތަންފީޒު ކުރަމުންދިޔަ ގދ. ވާދޫ /ޖަނަވަރީގެ، 40 އަހަރު، މުހައްމަދު އަސްލަމް ރޭ ކުއްލި ގޮތަކަށް ނިޔާވެފައިވާއިރު ހޯމް މިނިސްޓްރީން އާންމުކޮށްފައިވާ ޓައިމްލައިންގައި ވާގޮތުން، ހަވީރު 17:55 ހާއިރު އަސްލަމް މޭޒެއް މަތީގައި އިށީންދެއިން މަންޒަރު ސީސީޓީވީއިން ފެނެއެވެ.\nއަދި 17:59 ގައި އަސްލަމް މޭޒުމަތިން އަނބުރައިގަނެގެން ވެއްޓޭ މަންޒަރު ފެންނަ ކަމަށާއި، އަދި ވަގުތުން ގައިދީއަކު އަސްލަމަށް ސީޕީއާރް ދޭން ފަށާފައިވާ ކަމަށްވެސް ޓައިމްލައިންގައި ބުނެފައިވެއެވެ. ޖަލު އޮފިސަރުން އެ ސީނަށް ހާޒިރު ވެފައިވަނީ 18:02 ގައި ކަމަށާއި، އަދި 8 މިނެޓް ތެރޭގައި ހޮސްޕިޓަލަށް ގެންދެވި ޑޮކްޓަރުން ވަގުތުން އެޓެންޑް ވެފައިވާކަމަށްވެސް ބުނެފައިވެއެވެ.\nއަސްލަމްގެ އާއިލާގެ ފަރާތްތަކަށް ގުޅުމަށް ޕްރިޒަންސްއިން މަސައްކަތް ފަށާފައިވަނީ 18:30 ގައި ކަމަށް ހޯމް މިނިސްޓްރީގެ ޓައިމްލައިނުން ދައްކާއިރު އާއިލާގެ މެމްބަރަކާ ގުޅުނީ 18:42 ގައި ކަމަށްވެސް ބުނެފައިވެއެވެ. އަދި އަސްލަމް ނިޔާވެފައިވަނީ 18:55 ގައި ކަމަށްވެސް ބުނެފައިވެއެވެ.\nއަސްލަމްގެ މަރާއި ގުޅިގެން މަޖިލީހަށް ކުއްލި މައްސަލައެއްވެސް ހުށަހަޅާފައިވެއެވެ. އަދި އަސްލަމްގެ މަރަކީ އިހުމާލުން ހިނގާފައިވާ ކަމެއްކަމަށްވެސް އާއިލާއިން ދެކޭކަމަށް މަޖިލީހަށް ހުށަހެޅި ކުއްލި މައްސަލައިގައި ބުނެފައިވެއެވެ. އަދި އެކަން ރަނގަޅަށް ބެލުމަށް މެމްބަރުން ގޮވާލާފައިވެއެވެ.\nމި މައްސަލަ އެޗްއާރްސީއެމުން ވެސް ބަލަމުން އަންނައިރު އެ ކޮމިޝަނުން ވަނީ ގައިދީގެ ހަށިގަނޑު ޗެކްކޮށް، ޑޮކްޓަރުންނާ ވާހަކަ ދައްކާ ޖަލުގެ ސީސީޓީވީ ފުޓެޖް ޗެކް ކޮށް ގައިދީންނާ އަދި ޖަލު އޮފިސަރުންނާވެސް ވާހަކަ ދައްކާފައެވެ. އެހެންނަމަވެސް އަދި މިހާތަނަށް އެ ކޮމިޝަނުން މިކަމާ ގުޅިގެން ރަސްމީކޮށް އެއްޗެއް ހާމަކޮށްފައެއް ނުވެއެވެ.


Misru Quran Mubaaraathugai Baiverivaan Raajje In Dhanee Aalaa - Vaguthu\nމިސްރު ގުރުއާން މުބާރާތުގައި ބަައިވެރިވާން ރާއްޖެއިން ދަނީ އާލާ\nމިސްރުގައި ބާއްވާ "27 ވަނަ އިންޓަރނޭޝަނަލް ކޮންޓެސްޓެ ފޮރ ރިސައިޓަރސް އޮފް ދަ ހޮލީ ޤުރުއާން" މުބާރާތުގައި ބައިވެރިވުމަށް ރާއްޖެއަށް ލިބިފައިވާ ދަޢުވަތުގައި ފޮނުވާނެ ދަރިވަރެއްގެ ގޮތުގައި ޤައުމީ ޔުނިވަރސިޓީގެ ދަރިވަރެއް ކަމުގައިވާ އަލްޙާފިޡާ އާލާ ޢަޡްމަތު ޖަމީލު ހޮވިއްޖެއެވެ.\nއެ މުބާރާތް ކުރިއަށް ދާނީ މިޞްރު/ ޤާހިރާގައި މިއަހަރު ފެބްރުވަރީ 8 ން 13 އަށެވެ.\nއާލާއަކީ ދިވެހިރާއްޖޭގެ ޤައުމީ ޔުނިވަރސިޓީގެ ފެކަލްޓީ އޮފް ހެލްތު ސައިންސަސްގެ ދަރިވެރެކެވެ. އޭނާ ހާފިޘްކަމުގެ ސަނަދު ހާޞިލްކޮށްފައިވަނީ 2016 ވަނަ އަހަރު ކީރިތި ޤުރުއާނާއިބެހޭ ޤައުމީ މަރުކަޒުންނެވެ. އަދި ޝަހާދަ ޘާނަވިއްޔާ ހާސިލްކޮށްފައިވަނީ ޢަރަބިއްޔާ ސުކޫލުންނެވެ.\nއާލާ ވަނީ 2017 ވަނަ އަހަރު މެލޭޝިއާގައި ބޭއްވުނު 59 ވަނަ އިންޓަރނޭޝަނަލް އަލްޤުރްއާންރިސައިޓަލް އެންޑް މެމޮރައިޒިންގ އެސެމްބްލީ މުބާރާތުގެ އިތުރުން 2017 ވަނަ އަހަރު ޑުބާއީ ގައި ބޭއްވުނު ޝައިޚާ ފާޠިމާ ބިންތި މުބާރަކު ބައިނަލް އަޤްވާމީ 2ވަނަ ޤުރްއާން މުބާރާތުގައިވެސް ބައިވެރިވެ ޤުރުއާން ކިޔަވާފައެވެ.\nމިމުބާރާތުގައި ހިމެނޭ ގޮފިތަކުގެ ތެރެއިން ކޮންމެވެސް އެއްގޮތްޕެއްގައި ރާއްޖެއިން ބައިވެރިވުމުގެ ފުރުޞަތު ލިބިފައިވަނީ އެއް ކެންޑިޑޭޓަކަށެވެ. މިގޮތުން މި މުބާރާތުގައި ރާއްޖެއިން އާލާ ބައިވެރިވާނީ ތަޖުވީދުގެ ހަމަތަކާއެކު މުޅި ޤުރްއާން ހިތުދަސް ބައިންނެވެ.\nދުނިޔޭގެ 70 ވަރަކަށް ގައުމުތަކުން ބައިވެރިވާ މިމުބާރާތަކީ ކޮންމެ އަހަރަކުވެސް މިސްރުގެ މިނިސްޓްރީ އޮފް އައުޤާފުން އިންތިޒާމު ކުރާ މުބާރާތެކެވެ. މި މުބާރާތުގައި ބައިވެރިވެ ވަޑައިގަންނަވާ ކެންޑިޑޭޓުގެ ޓިކެޓް ޚަރަދާއި، ހުރުމުގެ ޚަރަދު ދިނުމަށް ހަމަޖެހިފައިވަނީ މިޞްރު ސަރުކާރުންނެވެ.\nފެބުރުއަރީ 10, 2020 17:45\nވަރަށް ރަނގަޅު ކާމިޔާބަކަށް އެދެން... ޝުކުރިއްޔާ ސަރުކާރު\nފެބުރުއަރީ 11, 2020 08:29\nއިންޝާ ﷲ، އާލާއަށް ކާމިޔާބު މިންވަރު ކުރައްވާނެ!! ﷲ ގެ ކަލާމްފުޅު ހިތުދަސް މީހުނީ ﷲ ގެ ހެޔޮރަހްމަތް މިިންވަރު ކުރައްވާފައިވާ ބައެއްކަން ކަށަވަރު.


އީމާންކަން ވަރުގަދަވުމުން އިބިލީހުގެ ބާރުކެނޑި އިބިލީހުގެ ސަބަބުން އިންސާނުންނަށް ލިބުނު ބޮޑު ފައިދާގެ ވާހަކަ\nމިއީ އެއްވެސް ނުބައިކަމެއްކުރުމަށްފަހު މިއީ ޝައިޠޯނާ ތިމާލައްވައި ކުރުވި ކަމެއް ކަމަށް ބުނެގެން ފަރުޖައްސައިލެވެން ނެތްކަމުގެ ހެކި ވަރަށް ސާފުކޮށް ފެނިގެންދާ ހާދިސާއެކެވެ. އަބޫހުރައިރަތުގެފާނުގެ ކުރިފުޅުމަތީގައި އިބިލީސް ނިކަމެތިވެ އާދޭސްކުރަން ޖެހުނު ހާދިސާގެވާހަކައެވެ.\nމިހާދިސާއިން އެނގިގެންދަނީ އިބިލީސް ބަލިކަށިވެ ނިކަމެތިވެގެންދިއަ މިންވަރެވެ. އެއްވެސް މީހަކު އެންމެ ދަށުދަރަޖައިން ނިކަމެތިނުވާނަމަ، އެކަން ނުކޮށް ސަލާމަތްވެވޭނެ އެއްވެސް އިތުރުގޮތެއް އެމީހަކަށް އޮތްނަމަ އެމީހާގެ ބާރު ކެނޑިގެންދާނެ ކަމެއްގެ ވާހަކަ އެމީހަކު އަމިއްލައަށް ބުނެ ނުދޭނެކަން އެއީ ޔަޤީން ކަށަވަރު ކަމެކެވެ. މިކަމާއި އެއްވެސް މީހަކު ދެބަހެއް ނުވާނެއެވެ!\nއިބިލީސް އެންމެ ބޮޑަށް ބޭނުންވާނީ އިންސާނުންގެ މައްޗަށް ބާރުފޯރުވުމަށެވެ. ނަމަވެސް އިބިލީހަށް ގޮތް ހުސްވެ ހަތަރު އުދަރެސް ފެނުޖެހުމުން ކިޔައިދިނީ އެކަމެއް ކުރުމުން އިބިލީހުގެ އެއްވެސް ބާރެއް އިންސާނުންގެ މައްޗަށް ނުހިންގޭނެ ކަންތަކެވެ. މިކަމުން އެނގެނީ އީމާންކަން އެފެންވަރަށް މަތިކުރެވުމުން އިބިލީހަށް ވައިވެސް ނޭޅެވޭނެކަމެވެ.\nމިކަމަށް ދަލީލު ލިބޭ އިތުރުކަމެއްވެސްވެއެވެ. އެއީ ޢުމަރުގެފާނު ހިންގަވާފައިވަޑައިގަންނަވާތަން ފެނުމުން އަވަސްއަވަހަށް ފިލާކަމެވެ.\nތަފާތު ސިފަތަކުގައި އިބިލީސް އަބަދުވެސް މީހުންނަށް ފެނެއެވެ. ނަމަވެސް އިބިލީސް އަތުލައިގަތުމަކީ ކުރެވޭ ކަމެއް ނޫން ނަމަވެސް އަބޫހުރައިރަތުގެފާނު ވިދިވިދިގެން3ރޭ އިބިލީސް އަތުލައިގެންނެވިއެވެ. އެއީ ﷲ ތަޢާލާ އަބޫހުރައިރަތުގެފާނަށް ދެއްވެވި ޚާއްޞަ ބާރެކެވެ.\nޙަދީޘްގައި އޮންނަނީ އަބޫހުރައިރަތުގެފާނު ހުންނެވީ ޒަކާތަށް އެއްކުރެވިފައިވާ މުދާ ބެލެހެއްޓެވުމާއި ހަވާލުވެވަޑައިގެން ކަމަށެވެ. އަދި އެގޮތަށް ހުންނަވަނިކޮށް ރޭގަނޑު ފަޤީރެއްގެ ހެދުމުގައި ވަރަށް ބޮޑު ފަޤީރަކަށް ހެދިގެން އައިސް ޒަކާތުގެ މުދަލުން ވައްކަން ކުރަން އުޅެނިކޮށް އަބޫހުރައިރަތުގެފާނު އަތުލައިގެންނެވީ ކަމަށެވެ. އެކަމުން އަބޫހުރައިރަތުގެފާނަށް ވަރަށް ބޮޑު ސިހުމެއްވެސް ލިބިވަޑައިގެންނެވިއެވެ. އެއީ ޒަކާތު މުދަލުން ވައްކަން ކުރާނީ ކޮންފަދަ ނުބައި މީހެއް، ކާކު ކަމާއިމެދުގައި ސުވާލު އުފެދުނެވެ.\nއަތުލައި ގެންނެވުމަށްފަހު ރަސޫލް (ޞޢވ) ގެ އަރިއަހަށް ގެންދަވަން އުޅުއްވުމުން އޭނާއަކީ ވަރަށް ނިކަމެތި ހާލުގައި ޢާއިލާގެ ގިނަ ބައަކު ގޮވައިގެން ދިރިއުޅެންޖެހފައިވާ މީހެއްކަމަށާއި ވައްކަން ކުރެވުނީ މަޖުބޫރުވެގެން ކަމަށް ބުނެ އަބޫހުރައިރަތުގެފާނުގެ އަރިއަހުގައި ދެން ވައްކަން ކުރަން ނުއަންނާނެ ކަމަށް ދަންނަވައި ސަލާމަތްވެގެން ފިލީއެވެ.\nއަބޫހުރައިރަތުގެފާނު ހެނދުނު ވަޑައިގެން ރަސޫލް (ޞޢވ) އަށް އެކަމުގެ ވާހަކަތައް ދެންނެވިއިރުވެސް އިތުރު އެކަލޭގެފާނަށް ވަނީ އެނގިވަޑައިގެންފައެވެ. އެހެނީ އެކަމުގެ ވާހަކައިން ފުރަތަމަ ސުވާލު ކުރެއްވެވީ އިތުރު އެކަލޭގެފާނެވެ.\nކަންހިނގައިދިއަ ގޮތުގެ ވާހަކަތައް ދެންނެވުމުން ރަސޫލް (ޞޢވ) ހަދީޘް ފުޅު ކުރެއްވެވީ އޭނާ އެ ހެދީ ދޮގެއް ކަމަށާއި އޭނާ އެނބުރި އަންނާނެ ކަމަށެވެ.\nރަސޫލް (ޞޢވ) ގެ ބަސްފުޅުތައް ތެދުވާނެކަން އެނގިވަޑައިގަންނަވާތީ އަބޫހުރައިރަތުގެފާނު ދެވަނަ ރޭ ހުންނެވީ އިތުރަށް ސަމާލުކަން ދެއްވަވައިގެންނެވެ. އެރޭ ވެސް ކަންތައްވީ ހަމަ ކުރީ ރޭ ފަދައިންނެވެ. އެރޭވެސް ހަމަ އެސިފައިގައި ހުރެ އައިސް ވައްކަން ކުރީއެވެ. އަތުލައިގަތުމުން ހަމަ ކުރީރޭ ދެއްކި ބަހަނާތައް ދެއްކުމަށްފަހު ސަލާމަތްވެގެން ފިލީއެވެ.\nދެވަނަ ދުވަހު ފަތިހު ވެސް އަބޫހުރައިރަތުގެފާނު ރަސޫލް (ޞޢވ)ގެ އަރިއަހަށް ވަޑައިގެންނެވުމުން ފުރަތަމަވެސް ސުވާލު ކުރެއްވެވީ ހަމަ ކުރީ ދުވަހު ފަދައިންނެވެ. އަދި އަބޫ ހުރައިރަތުގެފާނު ޖަވާބު ދެއްވެވީވެސް ހަމަ ކުރީ ދުވަސް ފަދައިންނެވެ. އެދުވަހުވެސް ރަސޫލް (ޞޢވ) ޙަދީޘްފުޅު ކުރެއްވެވީ އޭނާއަކީ ދޮގުވެރިއެއް ކަމަށާއި އެނބުރި އަންނާނެ ކަމަށެވެ.\nތިންވަނަ ރޭ އަބޫ ހުރައިރަތުގެފާނު ހުންނެވީ އޭނާ އަތުލައި ގަނެ ރަސޫލް (ޞޢވ)ގެ އަރިއަހަށް ގެންދެވުމަށް ޚާއްޞަ ސަމާލުކަމެއް ދެއްވަވައިގެންނެވެ. އެރޭވެސް ކަންތައް މެދުވެރިވީ ހަމަ ކުރީ2ރޭ ފަދައިންނެވެ.\nއެ ރޭ އިބިލީސް ސަލާމަތްވާން ބޭނުންކުރީ އިތުރު އުކުޅެކެވެ. އަބޫ ހުރައިރަތުގެފާނަކީ ކަންކަން ދަސްފުޅުކުރައްވަން ވަރަށް ބޮޑަށް ޝައުޤްވެރިވެވަޑައިގަންނަވާ ބޭފުޅެއްކަން އެނގޭތީ ޚާއްޞަކަމެއް ދަސްކޮށްދިނުމަށްފަހު ފިލީއެވެ.\nހެނދުނު އަބޫހުރައިރަތުގެފާނު ވަޑައިގެން ރަސޫލް (ޞޢވ) އަށް އެރޭ ކަންތައް ހިނގައިދިއަގޮތުގެ ވާހަކަ ދެންނެވިއެވެ. އަދި ޢެނާ ބުނެދިން ކަންތައްވެސް ބަޔާންކޮށް ދެއްވެވިއެވެ. އެއީ ރޭގަނޑު ނިދުމުގެ ކުރިން އާޔަތުލްކުރުސި ކިޔަވައިފިނަމަ އެމީހަކު ނިދިން ހޭލަންދެން އެމީހަކު ހިމާޔަތްކޮށް ދެއްވެވުމަށް ﷲ ތަޢާލާ ބެލެނިވެރިއަކު ބަހައްޓަވާނެ ކަމެވެ. އަދި އެ ވަގުތުގައި (ނިދިން ހޭލަންދެން) ޝައިޠާނާއަށް އެމީހަކާއި ކައިރި ނުވެވޭނެ ކަމެވެ.\nރަސޫލް (ޞޢވ) ޙަދީޘްފުޅު ކުރެއްވެވިއެވެ. "އޭނާ އަކީ ދޮގުވެރިއެކެވެ. ނަމަވެސް މިފަހަރު ތިއަ ބުނީ ތެދެކެވެ." އެއަށްފަހު ފާއިތުވި3ރޭ ތިއަ ބައްދަލުވީ ކާކާއިކަން ނުވަތަ ތިއަ އަތުލައިގަނެވުނީ ކާކުކަން އެނގިވަޑައިގަންނަވާތޯ ސުވާލުކުރެއްވުމުން އެނގިވަޑައި ނުގަންނަވާ ކަމަށް އަބޫހުރައިރަތުގެފާނު ދެންނެވިއެވެ. ރަސޫލް (ޞޢވ) ޙަދީޘްފުޅު ކުރެއްވެވީ އެއީ ޝައިތާނާ، އިބިލީސް ކަމަށެވެ. އެހެންކަމުން އަބޫހުރައިރަތުގެފާނު ވެވަޑައިގެންފައިވަނީ3ފަހަރުމަތިން އިބިލީސް އަތުލުއްވައި ގެންނެވުނު ބޭކަލަކަށެވެ.\nއިބިލީސް އެގޮތަށް އެބުނީ އެނާގެ ތަޖުރިބާއިން ކަމަށް ބެލެވެއެވެ. އެހެނީ ކުރުސި ކިޔައިގެން ނިދާ މީހުންނާއި އިބިލީހަށް ކައިރި ނުވެވޭކަން އިބިލީހަށް ރަނގަޅަށް އެނގޭނެއެވެ. އެކަން މީސްތަކުންނަށް ރަސޫލް (ޞޢވ) އަދި އެއިރު ބަޔާންކޮށް ނުދެއްވަވާތީ މީސްތަކުންނަށް ނުއެނގި އޮތީއެވެ.


ހަ ރޯދަ އާއި ބެހޭ ސުވާލު ޖަވާބު | އަޅުކަން | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު އަޅުކަން ހަ ރޯދަ އާއި ބެހޭ ސުވާލު ޖަވާބު\n17 ނޮވެމްބަރު 2004\n1 - ޝައްވާލު މަހު ހަ ރޯދަ ހިފާ އިރު، އެ މީހަކު ބޭނުން ދުވަސްތަކެއް އިޚްތިޔާރު ކުރެވިދާނެތަ؟ ނޫނީ މި ހަ ރޯދަ ހިފަން ޖެހޭ ވަކި ދުވަސްތަކެއް ވޭތަ؟ އަދި އެ ރޯދަ ހިފައިފިއްޔާ އެއީ އޭނާ އެ ރޯދަ ކޮންމެ އަހަރަކުވެސް ހިފަން ޖެހޭނެތަ؟\nޖަވާބު: ޢަބްދުލް ޢަޒީޒް ބިން ބާޒް (މަޖްމޫޢް ފަތާވާ / 15 ވަނަ ބައި 390 ވަނަ ޞަފްޙާ)\nރަސޫލުﷲ ޞައްލަﷲ ޢަލައިހި ވަސައްލަމަގެ އަރިއަހުން ސާބިތުވެފައި ވާ ޙަދީޘެއްގައި ވަނީ: مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ\nމާނައަކީ: ''ރަމަޟާން މަހުގެ ރޯދަ ހިފާފައި، އޭގެ ފަހުން ޝައްވާލު މަހުން ހަ ރޯދަ ހިފައިފި މީހާ މުޅި އަހަރު ރޯދަ ހިފުން ފަދައެވެ. (މާނައަކީ މުޅި އަހަރު ރޯދަ ހިފީމާ ލިބޭހާ ޘަވާބު ލިބެއެވެ.) (ޞަޙީޙް މުސްލިމް)\nމި ރޯދަ ޝައްވާލު މަހު ވަކި ދުވަސްތަކެއް ގައި ހިފުން ލާޒިމެއް ނޫނެވެ. އެ މީހަކު ބޭނުން ދުވަސްތަކެއްގައި ހިފިދާނެއެވެ. ބޭނުންނަމަ މަހުގެ ފުރަތަމަ ކޮޅުގައިވެސް ހިފިދާނެއެވެ. ނުވަތަ މެދު ތެރޭގައި ނުވަތަ ފަހުކޮޅުގައެވެ. އަދި ބޭނުމިއްޔާ ހަ ދުވަސް ދުރު ދުރުގައި ވެސް ހިފިދާނެއެވެ. ނޫންނަމަ ހަ ދުވަސް ޖެހިޖެހިގެންވެސް ހިފިދާނެއެވެ. މި ކަމަކީ ﷲ ގެ ރަޙްމަތް ފުޅުން ތަނަވަސް ކުރެވިފައިވާ ކަމެކެވެ.\nޢީދު ދުވަސް ދޫކޮށްފައި ހަ ދުވަސް ރޯދަ ހިފުން އެއީ މޮޅު އިތުރު ގޮތެކެވެ. އެހެނީ އެކަން ވާނީ ހެޔޮކަމަށް އަވަސް ވެގަތުމުގެ ތެރޭގެއި ހިމެނޭ ކަމަކަށެވެ. އަދި އެއް އަހަރު ހަ ރޯދަ ހިފިޔަސް އެއީ އޭނާއަށް މުޅި ޢުމުރު ހިފަން ފަރުޟުވާނެ ކަމެއް ނޫނެވެ. އެކަމަކު ހުރިހާ އަހަރަކުވެސް ހަ ރޯދަ ހިފުން އެއީ އޭނާގެ ހެޔޮކަމުގެ ތިލަފަތް ބަރުވާނެ ކަމެކެވެ. އެހެނީ ރަސޫލުއްﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައިވާ ބަސްފުޅެއްގައި ވަނީ: أحَب العَمَل إلى الله مَا داوَم عَلَيْه صَاحِبه وَإنْ قَلَّ\nމާނައަކީ: "ﷲ ގެ ޙަޟްރަތުގައި އެންމެ ލޮބޮވެތިކަން ބޮޑު ޢަމަލަކީ، އެ ޢަމަލު ކުރާ މީހާ އެކަމުގައި ދެމިހުންނަ ޢަމަލެވެ. ޢަދަދުގެ ގޮތުން އެކަން މަދުވިޔަސް މެއެވެ."\n2- ރަމަޟާން މަހުން ދޫކުރެވިފައިވާ ރޯދަ ޤަޟާ ކުރުމުގެ ކުރިން، ޝައްވާލު މަހުގެ ހަ ރޯދަ ހިފުން ހުއްދަ ވާނެހެއްޔެވެ؟\nޖަވާބު: ޢަބްދުލް ޢަޒީޒް ބިން ބާޒް (މަޖްމޫޢް ފަތާވާ / 15 ވަނަ ބައި 392 ވަނަ ޞަފްޙާ )\nތި ކަމުގައި ޢިލްމުވެރިން ވަނީ އިޚްތިލާފުވެފައެވެ. ނަމަވެސް ރަނގަޅު ގޮތަކީ ހަ ރޯދަ ނުވަތަ އެނުންވެސް ސުންނަތް ރޯދައަށް ވުރެ، ރަމަޟާން މަހުގެ ރޯދަ ޤަޟާ ކުރަން އިސްކަން ދިނުމެވެ. އެހެނީ ރަސޫލުއްﷲ ޞައްލައްﷲ ޢަލައިހި ވަސައްލަމަ ޙަދީޘް ކުރައްވާފައި އޮންނަނީ: مَنْ صَامَ رَمَضَانَ ثُمَّ أَتْبَعَهُ سِتًّا مِنْ شَوَّالٍ كَانَ كَصِيَامِ الدَّهْرِ\nމި ޙަދީޘްގެ މާނައަށް ވިސްނާފައި ދެން ބަލާއިރު އެނގޭ އެއްޗަކީ ، ރަމަޟާން މަހު ނުހިފުނު ރޯދަ ހިފުމުގެ ކުރިން ހަ ރޯދަ ހިފީމާއި އެއީ ރަމަޟާން މަހުގެ ރޯދައަށް ފަހު ހިފި އެއްޗަކަށް ނުވާނެއެވެ. ކިއެއްތަ އެ ވާނީ ރަމަޟާން މަހުގެ ބައެއް ރޯދައަށް ފަހު ހިފި އެއްޗަކަށެވެ.\nހަމަ އެހެންމެ ރަމަޟާން މަހު ރޯދަ ޤަޟާ ކުރުމަކީ ފަރުޟެކެވެ. އަދި ހަ ރޯދަ އަކީ ސުންނަތެކެވެ. ވީމާ ސުންނަތަކާއި ފަރުޟެއް ކުރިމަތީ އޮތިއްޔާ އަހައްމިއްޔަތުކަން ދީ ފަރުވާތެރިވުން އައުލާކަން ބޮޑި ފަރުޟަށެވެ.\nނޯޓް: ރަމަޟާން މަހުގެ ރޯދައެއް ދޫވެފައި އޮތް މީހަކު ، އަވަހަށް އެ ރޯދަ ޤަޟާކޮށްފައި ހަ ރޯދަ ހިފުމުން ހަ ރޯދަ ހިފުމުގެ ޘަވާބް އިރާދަ ކުރެއްވިއްޔާ ލިބޭނެއެވެ.\n3- ހަ ރޯދަ ހިފާ އިރު ޖެހިޖެހިގެން ހިފުން ލާޒިމުހެއްޔެވެ؟ ނޫނީ ޝައްވާލު މަސްތެރޭ ވަކި ވަކި ދުވަސްތަކުގައި ހިފިޔަސް ކަމުދާނެހެއްޔެވެ؟\nޖަވާބު : ޢަބްދުލް ޢަޒީޒް ބިން ބާޒް ( މަޖްމޫޢް ފަތާވާ / 15 ވަނަ ބައި 391 ވަނަ ޞަފްޙާ )\nޝައްވާލު މަހު ހަ ރޯދަ ހިފުން އެއީ ރަސޫލުއްﷲ ޞައްލައްﷲ ޢަލައިހި ވަސައްލަމަގެ އަރިއަހުން ސާބިތުވެފައިވާ ސުންނަތެކެވެ. އަދި މި ހަ ރޯދަ ޖެހިޖެހިގެން ނުވަތަ ވަކިވަކިން ހިފުންވެސް ހުއްދައެވެ. ސަބަބަކީ، ރަސޫލުއްﷲ ޞައްލައްﷲ ޢަލައިހި ވަސައްލަމަ ހަ ރޯދަ އާއި ބެހޭ ޙަދީޘް ޙަދީޘް ކުރެއްވި އިރު ހިފާނެ ވަކި ގޮތެއް ޙަދީޘް ނުކުރައްވައެވެ. ޙަދީޘް ކުރެއްވީ ރަމަޟާން މަހު ރޯދަ ހިފާފައި ޝައްވާލު މަހު ހަ ރޯދަ ހިފުމަށެވެ.


މޭޔަރު ޝިފާގެ ނުރުހުން އަމާޒުވި ޖަމާޢަތްތެރިއަކު ގެންގޮސް ލީ ފަޅު ސަހަރާއަކަށް! - DhiDaily\nހޯމަ, އޭޕްރިލް 12, 2021\nމޭޔަރު ޝިފާގެ ނުރުހުން އަމާޒުވި ޖަމާޢަތްތެރިއަކު ގެންގޮސް ލީ ފަޅު ސަހަރާއަކަށް!\nމާރޗް 14, 2021\nމާލޭ ސިޓީގެ މޭޔަރު ޝިފާ މުޙައްމަދު ހިތްހަމަޖެހި ނުލެއްވުމުން ޤަވާއިދާއި ޚިލާފަށް، ޖަމާޢަތްތެރިއަކު ވިލިމާލޭ ސަހަރާއަށް ބަދަލުކޮށްފިއެވެ.\nމިކަމާއި ގުޅިގެން މާލޭ ސިޓީ ކައުންސިލްގެ މެންބަރު މުޙައްމަދު ފަޒިން ޝިފާއަށް ފޮނުއްވެވި ސިޓީގައި ވަނީ އާސަހަރާގައި މަސައްކަތްކުރަމުންދިޔަ ޖަވާދު އާދަމް ނަމަކަށް ކިޔާ ޖަމާޢާތްތެރިއަކު ވިލިމާލޭ ސަހަރާއަށް ބަަދަލުކުރީ ސިވިލް ސަރވިސްގެ ޤަވާއިދާއި ޚިލާފަށް ކަމަށެވެ.\nޖަވާދު ވިލިމާލޭ ސަހަރާއަށް ޖަވާދު ބަދަލުކުރީ 22 ފެބްރުއަރީގައެވެ. ނަމަވެސް މިހާތަނަށް ވެސް އަލުން އާސަހަރާއަށް ބަދަލުކޮށްފައެއް ނުވެއެވެ.\nވިލިމާލޭ ސަހަރާގައި އެންމެ ފަހުން މީހަކު ވަޅުލީ 2019 ވަނަ އަހަރުގައެވެ. ޖަވާދު ވިލިމާލޭ ސަހަރާއަށް ބަދަލުކުރަން 21 ފެބްރުއަރީގައި ދީފައިވާ ލިޔުމުގައި ވަނީ އޭނާގެ ވަޒީފާގެ ބަޔާނުގައި ކުރުން އަދި ބެލެހެއްޓުން ނުހިމެނޭ ކަންތައް ކުރަން އަންގާފައެވެ. ޖަވާދަށް ދީފައިވާ ލިޔުމުގައި ވަނީ ވިލިމާލެ ސަހަރާ މަރާމާތުކޮށް، ސާފުކޮށް ބަލަހައްޓައި، މީހުން ވަޅުލުމުގެ އިންތިޒާމު ހަމަޖެއްސުމަށް އަންގާފައެވެ. ނަމަވެސް މަރުވާ މީހުން ވަޅުލަން ދެ ޖަމާޢަތްތެރިންނާއި، ވަޅުކޮންނަން ތިނެއް ނުވަތަ ހަތަރު މީހުން ބޭނުންވާއިރު، ވިލިމާލެ ސަހަރާއަށް ބަދަލުކުރީ ޖަވާދު އެކަނި ކަމަށް ފަޒީން ފޮނުއްވި ސިޓީގައިވެއެވެ.\nCivil service qavaaidhaa khilaafah jamaaitheriaku falhu saharaa akah\nbadhalukoffa hunnathaa miadhah3hafthaa. Vaahaka dhakaigen, sitee fonuvaigen kuri masakathah ijaabaeh nudhin.\nFenaai karantu kandaalaafaivaa kan samaalukamah genaumun ekanves ragalhu nukuri. pic.twitter.com/W1igRb0VMV\n— ?????? ?? (@fazeen2457) March 14, 2021\nމިސްކިތްތަކާއި ސަހަރާއާއި ބެހޭ ކޮމިޓީގެ މުޤައްރިރު ފަޒީންގެ ސިޓީގައިވަނީ މަޤާމާއި ނުފޫޒު ބޭނުންކުރައްވައިގެން ޝިފާކުރެއްވި ޢަމަލު ކުށްވެރިކުރައްވާކަމަށް ވިދާޅުވެފައެވެ. އަދި އެއީ އަނިޔާވެރި ޢަމަލެއް ކަމަށާއި، ޖަވާދުއާއި ދޭތެރޭ ހިތްހަމަޖެހިނުލެއްވުމުން ބަދަލުކުރެއްވީ ފަޅު ސަހަރާއަކަށްކަމަށް ވެސް ވިދާޅުވެފައިވެއެވެ.\nހަމައެހެންމެ ޖަވާދާއި ދޭތެރޭ އަޅާފައިވާ ފިޔަވަޅުތައް އުވާލައި އަލުން އާސަހަރާއަށް އޭނާ ބަދަލުކޮށްދެއްވުމަށް ވެސް ފަޒީން ވަނީ އެދިވަޑައިގެންފައެވެ.


Kangana aa behey vaahaka Ashwini dhogukoffi | Mihaaru\nކަންގަނާ އާއި އަޝްވިނީ އެކުގައި ކެއުމަކަށް އިންސާފު ކުރަނީ.\nކަންގަނާ ރަނާވަތާ ބެހޭ ގޮތުން ފެތުރި ވާހަކަ އަޝްވިނީ އައްޔަރު ދޮގުކޮށްފި\n13 ސެޕްޓެމްބަރ 2018 - 07:10\nމި ފަހުން ކަންގަނާ ރަނާވަތާ ބެހޭ ގޮތުން އެންމެ ބޮޑަށް ދެކެވޭ އެއް ވާހަކައަކީ އޭނާ ކުޅެން އެއްބަސްވާ ފިލްމުތަކުގައި އެކްޓް ކުރުމުގެ އިތުރަށް، ފިލްމްގެ އެހެން ޑިޕާޓްމަންޓްތަކުގެ މަސައްކަތާ ބެހޭ ވާހަކަ އެވެ.\nއެގޮތުން މިދިޔަ އަހަރު ރިލީޒް ކުރި "ސިމްރަން" ގެ ސްކްރިޕްޓާއި އޭނާގެ ޑައިރެކްޝަނުގެ ތެރެއަށް އުނދުޅި ބާނައި، ކްރެޑިޓް ހޯދަން މަސައްކަތްކުރި ކަމަށް ބުނެ، އެ ފިލްމުގެ ސްކްރީން ރައިޓަރު އަޕޫރްވާ އާސްރާނީ ޓްވިޓާގައި ކަންގަނާ އަށް ވަރަށް ބޮޑަށް ބަހުގެ ހަމަލާތައް ފޮނުވާފައިވެ އެވެ.\nއެކަން މާޒީ ވިޔަސް ކަންގަނާ އަށް އަމާޒުވެފައިވާ ފާޑުކިޔުންތަކަށް ހުއްޓުމެއް ނެތެވެ.\nއޭނާގެ ކުރިއަށް އޮތް އެއް ފިލްމްގެ ތެރެއިން އެންމެ ވަރުގަދަ އެއް ފިލްމް ކަމަށްވާ "މަނިކަރްނިކާ: ދި ކްއީން އޮފް ޖާންސީ" ގެ މަންޒަރުތަކެއް އަލުން ޝޫޓް ކުރަން ނިންމައި، ޑައިރެކްޓަރުގެ ތޮފި ކަންގަނާ އަަޅަން ނިންމުމާ އެކު، އެކަމާ ހިތްހަމަނުޖެހިގެން ބައެއް ތަރިން މިހާރު ވަނީ ފިލްމު ދޫ ވެސްކޮށްލައިފަ އެވެ.\nކަންގަނާ އަށް އިޝާރާތްކޮށް އަޕޫރްވާ ކުރި ޓްވީޓް.\nކްރިޝް ޑައިރެކްޝަނާ ހަވާލުވި ފިލްމުގެ މަންޒަރުތަކެއް އަލުން ޝޫޓް ކުރަން ކަންގަނާ ނިންމީ، އެހެން ފިލްމެއްގެ މަސައްކަތުގައި ޑައިރެކްޓަރު ބިޒީ ވެސް ވުމުންނެވެ. އެކަމަކު މި މައްސަލާގައި ފިލްމުގެ ބައެއް ތަރިން ފިލްމް ދޫކޮށްލައި، ކަންގަނާ "ފެންވަރު އޮޅިގެން އުޅޭ" ކަމަށް ބުނެ އޭނާ ފާޑު ކިޔާފައިވެ އެވެ.\nމި މައްސަލަގަނޑުގެ ތެރެއަށް އަޕޫރް ވެސް ވަދެ، އަލުން ޓްވީޓެއްކޮށް، ކަންގަނާ އަށް އިޝާރާތްކޮށް ޓްވިޓާގައި ހަމަލާދީފައިވެ އެވެ.\nމީޑިއާތަކުން ދާދި ފަހުން ރިޕޯޓްކޮށްފައިވާ ގޮތުގައި ކަންގަނާ ސޮއިކުރާ ފިލްމުތަކުގައި އޭނާ ބެހެން ނުޖެހޭ ކަންކަމާ ބެހޭތީ، ދާދި ފަހުން އިއުލާން ކުރި ފިލްމު "ޕަންގާ" ގެ އަންހެން ޑައިރެކްޓަރު އަޝްވިނީ އައްޔަރު ތިވާރީ ވަނީ ކަންގަނާގެ އެގްރިމަންޓްގައި "ނޯ އިންޓަފެރެންސް" މާއްދާއެއް ހިމަނައިފަ އެވެ.\nބޭނުމަކީ ފިލްމްގައި އެކްޓް ކުރުން ފިޔަވައި، ފިލްމްގެ އެހެން ކަމަކާ ކަންގަނާ އަށް ބެހުމުގެ ފުރުސަތު ނުދިނުމެވެ.\nއަޝްވިނީގެ އާ ފިލްމަކީ "ޕަންގާ".\nމި ވާހަކަތައް މީޑިއާގައި ދައުރުވާން ފެށުމުން "ޑަންގަލް" ގެނެސް ދިން ނިތޭޝް ތިވާރީގެ އަންހެނުން އަޝްވިނީ ވަނީ ކަންގަނާގެ އެގްރިމަންޓްގައި އެފަދަ އެއްވެސް މާއްދާއެއް ހިމަނާފައި ނުވާނެ ކަމަށް ބުނެފަ އެވެ. އަދި އެފަދަ ވާހަކަތައް ބައެއް މީހުން ފަތުރަނީ ދޭދޭ މީހުންގެ މެދުގައި އޮންނަ ގުޅުންތައް ހަރާބުކޮށްލުމުގެ ބޭނުމުގައި ކަމަށް ބުންޏެވެ.\nއަދި މި ވާހަކަތައް އެންމެ ގަދަވި ދުވަސްކޮޅު އަޝްވިނީ އާއި ކަންގަނާ އެކުގައި ކެއުމަކަށް ގޮސް، ނަގާފައިވާ ފޮޓޯތަކެއް ވެސް ސޯޝަލް މީޑިއާގައި އަޝްވިނީ ހިއްސާކޮށްފައިވެ އާންމުވި އެވެ.\nLife was meant to love and to be loved ❤ @team_kangana_ranaut #pangastories #friendsforlife\nA post shared by Ashwiny Iyer Tiwari (@ashwinyiyertiwari) on Sep 4, 2018 at 7:16am PDT\nއަޝްވިނީ އާއި ކަންގަނާ ކެއުމަށް ގޮސްފައި.\n"ބެރިލީ ކީ ބަރްފީ" ފަދަ ފިލްމްތައް ގެނެސް އަޝްވިނީ ބުނި ގޮތުގައި ފިލްމެއް މޮޅުވެފައި ބެލުންތެރިންނަށް ކަމުދަނީ އޭގައި މަސައްކަތް ކުރާ އެންމެން ގުޅިގެން ކުރާ ބުރަ މަސައްކަތުންނެވެ. އެހެންވެ ވަކި މީހެއްގެ ނުފޫޒު ފިލްމަކަށް ފޯރާ ކަމަށް ބުނެ ވާހަކަ ދެއްކުމަކީ އިންސާފެއް ނޫން ކަމަށް ބުންޏެވެ.\nއަޝްވިނީ ޑައިރެކްޓްކޮށް، ކަންގަނާ އާއި ޕަންޖާބީ އެކްޓަރު ޖެއްސީ ގިލް ލީޑް ރޯލް ކުޅޭ "ޕަންގާ" އަކީ އާއިލީ ވާހަކައަކަށް ބިނާކޮށް ހަދާ ފިލްމެކެވެ.\nއަންނަ އަހަރު ގެނެސްދޭ މި ފިލްމް ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ.


Gaidhee egge hithuge aadheys\nގައިދީއެއްގެ ހިތުގެ އާދޭސް\n11 މަސް,3ހަފްތާ,6ދުވަސް, 20 ގަޑި, 21 މިނެޓް,7ސިކުންތު ކުރިން 34655ޝަހީދާ އަބްދުﷲ ސައީދު\nކުރީގެ ރައީސް މުޙައްމަދު ނަޝީދު\nރިޔާސީ އިންތިޚާބާއި ގާތްވި ވަރަކަށް ސިޔާސީ ބައެއް ބޭފުޅުންގެ ހިތައް ދަނީ ނުތަނަވަސްކަން ވެރިވަމުންނެވެ. ޚާއްސަކޮށް ގައިދީންނެވެ.\nވެރިކަން ބޭނުންވިޔަސް އިންތިޚާބާ ހަމައަށް އާދެވޭނެ ކަމުގެ އެއްވެސް ޔަގީންކަމެއް ނެތުމުން ހިތުގައި ވޭނާ ކެކުޅުންތައް އުތުރި އަރަމުންދާ ގައިދީން ވެސް އެބަތިއްބެވެ. އެގޮތުން ކުރީގެ ރައީސް ނުވަތަ އިސްތިއުފާދެއްވި ރައީސް މުހައްމަދު ނަޝީދުގެ ހިތުގައި އަޅަމުންދާ ވޭނަށް ކެތް ނުކުރެވިގެން ސްކައިޕް މެދުވެރިކޮށް ރައްޔިތުން ގާތު އާދޭސް ކުރަމުންދާ މަންޒަރު މިހާރު ދަނީ ފެންނަމުންނެވެ.\nޒަމާނުއްސުރެ ވެރިކަމާ ތޮޅެމުންދާ ކެރަފާ އާއިލާއަށް އުފަން، މުހައްމަދު ނަޝީދަކީ ވެރިކަމުގެ ދަހިވެެތި ކަމުގައި އަގަލެއް ނެތި ކުޑަ ދުވަހުއްސުރެ މަގުމަތީގައި ހަމަނުޖެހުން އުފެއްދުމުގައި ދުވަސްތައް ހޭދަކުރެއްވި ބޭފުޅެކެވެ. 2008 ވަނަ އަހަރު ބޭއްވި ރިޔާސީ އިންތިޚާބު ކާމިޔާބު ކުރެއްވުމަށް ފަހު ވެރިކަމަށް ވަޑައިގެންނެވިތާ އެންމެ ތިން އަހަރު ދުވަހުގެ ތެރޭގައި މަގާމުން އިސްތިއުފާދެއްވީ ގާނޫނާ ޚިލާފް އެތައް އަމަލުތަކެއް ހިންގުމުގެ ސަބަބުން ރައްޔިތުން މަގުތަކަށް ނުކުމެ ނުރުހުން ފާޅު ކުރުމުން އެކަމަށް ޖަވާބުދާރީވެ ވަޑައިގަތުމަށް ނުކުޅެދިގެންނެވެ.\nވެރިކަމުގެ ދުވަސްވަރު ފަނޑިޔާރަކު ނިޒާމުން ގެއްލުވާލި މައްސަލައިގައި ނަޝީދުގެ މައްޗަށް ދައުވާކޮށް ތޭރަ އަހަރުގެ ހުކުމެއް އިއްވުން ވެގެން ދިޔައީ ނަޝީދުގެ ސިޔާސީ ހަޔާތް ކަފުން ކުރެވުނު ސަބަކަށެެވެ. ޖަލުގައި ދިހަ މަސްދުވަސް ހޭދަކުރެއްވުމަށް ފަހު، މައިބަދައަށް ބޭސްފަރުވާ ކުރުމަށް ކަމަށް ވިދާޅުވެ އިނގިރޭސިވިލާތަށް އަރުވާލެވިގެން ހުންނަވާ ހުޅަނގުގެ ޔަހޫދީންގެ މަދަދު ހޯދައިގެން ރާއްޖޭގެ ވެރިކަމަށް ވަޑައިގަތުމުގެ މަސައްކަތް ފެއްޓެވިއެވެ. އެދުވަސްވަރު ދޮން މީހުންގެ ފަރާތުން މަދަދު ފޯރުކޮށްދިން ނަމަވެސް ވަގުތު ކުޑަތަންވި އިރު ދޮން މީހަކު ވެސް އަދި ދިވެއްސަކުވެސް ނަޝީދުގެ ފަހަތްޕުޅުގައި އުޅޭތަނެއް ނުފެނެއެވެ. އިނގިރޭސިވިލާތާއި ސްރީލަންކާއާ ދެމެދު ދަތުރުފަތުރުކުުރުން ނޫން ކަމެއް ނަޝީދު ކުރައްވާތަނެއް ނުފެނެއެވެ.\nހަޔާތުގައި ޖެހުނު ލައްގަނޑުގެ ސަބަބުން ވެރިކަމަށް ވަޑައިގަތުމަށް ހުރި ހުރިހާ ދޮރުތަކެއް ބަންދުވުމުން ނަޝީދު ވިސްނެވީ އެމްޑީޕީ ތެރެއިން އެހެން ބޭފުޅަކަށް ވެރިކަމަށް ވަޑައިގަނެވެން އޮތް ހުރިހާ މަގެއް ބަންދުކުރުމުގެ މަސައްކަތް ކުރުމެވެ. އެގޮތުން ޕާޓީ ތެރެއިން އެހެން ބޭފުޅަކަށް ފުރުސަތު ދެއްވުމުގެ ބަދަލުގައި ހަމައެކަނި ނަޝީދު ޕްރައިމަރީގައި ބައިވެރިވެވަޑައިގެން ރިޔާސީ ޓިކެޓް އެހެން ބޭފުޅަކަށް ނުލިބޭނެހެން ނަޝީދު މިވަނީ މަސައްކަތް ފަށާފައެވެ.\nގާނޫނީ އެއްވެސް ހައިސިއްޔަތެއް ނެތި ޕްރައިމަރީއަށް ގިނިކަންޏާ ކުރިމަތިލައްވައިގެން ސިޔާސީ ޕާޓީތަކުގެ ބެލެނިވެރި ފަރާތްކަމަށްވާ އިލެކްޝަންސް ކޮމިޝަނަށް ގޮން ޖައްސަވަމުން ވެރިކަމަށް ވަޑައިގަތުމުގެ ޚިޔާލީ ފޮލާ ކައްކަވަމުން ގެންދަވާ އިރު، އިލެކްޝަނުން ވަނީ ނަޝީދު ބައިވެރި ކޮށްގެން ބާއްވާ ޕްރައިމަރީ ބާތިލު ކުރާނެ ކަމުގެ އިންޒާރުވެސް ދީފައެވެ.\nނަމަވެސް އެހުމެއް ކެހުމެއް ނެތި، ގަދަބަސް ވިދާޅުވުމަށް ފަހު ނަޝީދު ވިދާޅުވަމުން ގެންދަވަނީ އޭނާއަށް ވާދަ ނުކުރެއްވޭ އިންތިޚާބެއް ރާއްޖޭގައި ބާއްވައިފިނަމަ، ވަކި ސަރުކާރެއް އުފައްދާނެ ކަމަށެވެ. ނަޝީދުގެ ބަސްމަގާއި ވިސްނުންފުޅު ހުރި ގޮތް ރައްޔިތުންނަށް ހާމަވުމުން ރައްޔިތުންގެ ފަރާތުން ނުރުހުން ލިބުން ފިޔަވައި އެހެން އެއްވެސް ކަމެއް ނުވިއެވެ. ރާއްޖޭގައި ވަކި ސަރުކާރެއް އުފައްދާކަށް ދިވެހިން ބޭނުމެއް ނުވިއެވެ.\nއެހިސާބުން ނަޝީދަށް ގިނަ ބައެއްގެ ފާޑުކިއުންތައް އަމާޒުވެގެން ދިޔައިރު، އަނެއްކޮޅުން ގައިދީއެއްގެ ގޮތުގައި ހުންނަވައިގެން ގާނޫނުތަކާ ގަވާއިދުތަކާ ޚިލާފަށް ނަޝީދު ގެންދަވަނީ ސްކައިޕު މެދުވެރިކޮށް ކޮންމެ ދުވަހަކު ވެސް ރާއްޖޭގެ އެކި ސަރަހައްދުގައި ދިރިއުޅޭ ރައްޔިތުންނާ ގުޅުއްވާ އާދޭސް ދަންނަވަމުންނެވެ. ނަމަވެސް އެއަޑު އަހާނެ ރައްޔިތަކު ނެތެވެ. ސަބަބުތައް ބައިވަރެވެ. ގައިދީއަކަށް ވެފައި، ހުކުމް ތަންފީޒުކުރަމުންދާ އެއްވެސް ގައިދީއަކަށް އިންތިޚާބެއްގައި ވާދަ ނުކުރެވޭނެކަން ދިވެހި ރައްޔިތުންނަށް ގަބޫލުކުރެވޭތީއެވެ.\nނަމަވެސް ނަޝީދަށް އެއީ ގަބޫލުކުރެވޭ ވަރުގެ ކަމެއް ނޫނެވެ. އެހެންކަމުން ނަޝީދަށް އިންތިޚާބުގައި ވާދަކުރެވޭނެ ގޮތް ފަހިކޮށްދެއްވުމަށް ނަޝީދު ވަނީ ރައީސް ޔާމީންގެ އަރިހުގައި އެދިވަޑައިގެންފައެވެ. ނަމަވެސް ރައީސް ޔާމީންއަކީ ގާނޫނަށް ތަބާވާ ބޭފުޅަކަށް ވުމުން ގާނޫނާ ޚިލާފަށް ނަޝީދަށް އިންތިޚާބުގައި ވާދަކުރެއްވުމުގެ ފުރުސަތު ދެއްވާނެ ކަމަކަށް ބުއްދި ސަލާމަތުން ހުރި އިންސާނަކު ގަބޫލެއް ނުކުރާނެއެވެ. މަސައްކަތް ކުރުމަކީ އޮތް ކަމެކެވެ.\nއެހެންކަމުން ފަހު ވަގުތާ ހަމައަށް ވެސް ވެރިކަމަށް ވަޑައިގަތުމަށް މަސައްކަތް ކުރެއްވުމަކީ ނަޝީދަށް ކުރެވިދާނެ ކަމެކެވެ. އެގޮތުން ޖަޒީރާ ރައީސްގެ ނަން ބޮޑު ހިފައިގެން ނުކުމެ ދިވެހިންގެ ގާތުގައި އާދޭސްކޮށް ހިތުގެ ކެކުޅުންތައް ބޭރުކޮށްލެވިދާނެއެވެ. ޖަޒީރާގެ ނަން ބޯޑު އަޅުވަން ކެރިވަޑައިގެން ނަމަވެސް މިކުޑަކުޑަ ޖަޒީރާއަށް ވަޑައިގެން ރައްޔިތުންގެ ކުރިމަތީ ހުއްޓިވަޑައިގަންނަވާކަށް ހަމަ ޔަގީނުން ވެސް ނަޝީދަކަށް ކެރިވަޑައެއް ނުގަންނަވާނެއެވެ.\nހަމައެކަނި އޮތް ގޮތަކީ ގައުމުން ބޭރަށް އަރުވާލެވިގެން ހުންނަވާ ފަރުދާގެ ފުރަގަހުން ގާނޫނާ ޚިލާފަށް ރައްޔިތުންނަށް މެސެޖުތައް ދިނުމާއި، ދެއިރު ދެދަޅައަށް ޓުވީޓުތައް ކުރައްވާ ހިތުގެ ރިހުމާއި ކެކުޅުންތައް ބޭރުކޮށްލުމެވެ. އެއްދުވަސް ވަރެއްގައި ވެރިކަން ހޯދައި ދޭނެ ކަމަށް ބުނަމުން ދިޔަ ދޮންކުލައިގެ އާރުކާޓީންނާއި، ހިތްރުޙޭ ފަދަ ބަސްތައް ދޭތެރެ ދޭތެރެއިން ބުނަމުން ދިޔަ ބޭރުގެ ސިޔާސީ ބައެއް ފަރާތްތަކުން ވެސް ނަޝީދަށް ފަހު ވަގުތު ދިނީ ބީރު ކަންފަތެކެވެ. އެބައި މީހުންނަކަށް މިއަދު ނަޝީދުގެ ރުއިމުގެ އަޑެއް ނީވެއެވެ.\nހިތުގައި އަޅަމުންދާ ވޭނެއް އިހުސާސެއް ނުކުރެވެއެވެ. ވާނީ ވެސް އެހެންތާއެވެ. ނަޝީދަކީ ގައިދީއެއްކަން މިހާރު މުޅި ދުނިޔެވެސް ގަބޫލު ކުރެއެވެ. މުސްތަގުބަލް އުޖާލާ ކަމަށް ނަޝީދަށް ހީފުޅު ވިޔަސް މުސްތަގުބަލުގައި ވެސް ނަޝީދަށް ޖެހޭނީ ޖަލުގެ ތޭރިތަކުގެ ތެރޭގައި ކަރުނައަޅަން އިންނާށެވެ.\nޙަސަންބެ 24 މެއި 2018 - 05:26\nޙަސަންބެ 24 މެއި 2018 - 05:25\nހަސަންފުޅު 24 މެއި 2018 - 05:24\nޢަލީ 24 މެއި 2018 - 05:11


Kiyumuge fageerukan naththaalan thafaathu visnunthakeh | Mihaaru\nދިވެހި ދަރިވަރުންތަކެއް އިމްތިހާނަށް ވަނުމުގެ ކުރިން: ދުނިޔޭގައި ކިޔުމުގެ ފުރުސަތު ކުދިންނަށް ލިބޭ މިންވަރު އިތުރުކުރަން ގައުމުތަކުން މަސައްކަތްކުރަން ޖެހޭ --ފޮޓޯ: ހުސައިން ވަހީދު/މިހާރު\n08 ޑިސެމްބަރ 2019 - 10:23 1 comment\nގިނަ ކުޑަކުދިންނަށް، އުމުރުން 10 އަހަރު ފުރުމަކީ ބޮޑު އުފަލެކެވެ. އެއީ، ދުނިޔޭގެ ކަންކަން ހިނގާނުހިނގާ ގޮތް ދެނެގަނެ، ވިސްނުން ފުޅާކުރަމުން އަންނަ އުމުރެވެ. ނަމަވެސް މަދުން އާމްދަނީ ލިބޭ ގައުމުތަކާއި މެދު ފަންތީގެ އާމްދަނީ ލިބޭ ގައުމުތަކުގައި ދިރިއުޅޭ 10 އަހަރު ފުރިފައިވާ ކުދިންގެ ތެރެއިން ދެބައިކުޅަ އެއްބަޔަށް ވުރެ ގިނަ އަދަދެއްގެ ކުދިންނަށް އާދައިގެ ވާހަކައެއް ކިޔާލާށާއި އޭގައި ބުނާ އެއްޗެއް ދެނެގަންނާކަށް ނޭނގެ އެވެ. އަޅުގަނޑުމެން މިއަދު މިތިބީ، އެތައް މިލިއަން ކުދިންނަކަށް ލިބެން ޖެހޭ ފުރުސަތުތަކާއި އެ ކުދިންގެ އުންމީދުތަކަށް ހުރަސްއެޅިފައިވާ އުނގެނުމުގެ ބޮޑު ކާރިސާއެއްގެ ތެރޭގަ އެވެ. މިއީ ބަލައިގަނެވޭނެ ކަމެއް ނޫނެވެ.\nމިދިޔަ އޮކްޓޯބަރު މަހު އަޅުގަނޑުމެން ވާނީ، އުނގެނުމުގެ އާ އަމާޒަކަށް ބާރުދޭ މައުލޫމާތު އާންމުކޮށްފަ އެވެ؛ އެއީ، ލާނިން ޕަވަޓީގެ ނިސްބަތް 2030ގެ ކުރިން އެންމެ މަދުވެގެން ވެސް ދެބައިކުޅަ އެއްބައި މަދުކުރުމުގެ އަމާޒެވެ.\nކިޔަން ދަސްކުރުމަކީ ވަކިން ހާއްސަކޮށް ވަރަށް މުހިންމު ހުނަރެކެވެ. އޭގެ ސަބަބުން ވަރަށް ބައިވަރު ފުރުސަތުތަކެއް ހުޅުވިގެން ދިއުމުގެ އިތުރަށް، އެއީ ސައިންސާއި ހިސާބުގެ އިލްމު ފަދަ އުނގެނުމުގެ އެހެނިހެން ދާއިރާތައް ބިނާވެފައިވާ އަސާސެވެ. ލާނިން ޕަވަޓީ (އުމުރުން 10 އަހަރު ފުރިފައިވާ ކުދިންގެ ތެރެއިން އާދައިގެ ވާހަކައެއް ކިޔާލާށާއި އެ ފަހުމްވުމަށް ނުކުޅެދިފައިވާ ކުދިންގެ ނިސްބަތް) ނައްތާލުމަކީ ވަރަށް ބޮޑު އަހައްމިއްޔަތުކަމެއް ދީގެން، އަވަހަށް ކުރަން ޖެހިފައިވާ ކަމެކެވެ. އެއީ، ފަގީރުކަން ނައްތާލުމަށާއި ތަރައްގީގެ ފައިދާ އެންމެންނަށް ލިބިގެންދިއުމަށް ކޮންމެހެން މުހިންމު ކަމެކެވެ. އެއީ، ކުދިންނަށް އެ ކުދިންގެ ގާބިލްކަން ހަގީގީ މާނައިގައި ބޭނުންކުރެވޭނޭ ގޮތް ފަހިކުރުމަށް ވެސް މުހިންމު ކަމެކެވެ.\nނަމަވެސް ފާއިތުވެދިޔަ އަހަރުތަކުގައި، ލާނިން ޕަވަޓީގެ ނިސްބަތް މަދުކުރުމުގެ މަސައްކަތުގައި ކުރިއެރުން ހޯދޭ މިންވަރު އޮތީ މަޑުޖެހިފަ އެވެ. މުޅި ދުނިޔެ އަށް ބަލާއިރު، ޕްރައިމަރީ ގްރޭޑްތަކުގެ ދަރިވަރުންގެ އުނގެނުމުގެ ނަތީޖާތައް ރަނގަޅުކުރުމުގައި 2000 ވަނަ އަހަރުން ފެށިގެން 2017 ވަނަ އަހަރާ ދެމެދު ހޯދިފައި ވަނީ އެންމެ 10 ޕަސެންޓްގެ ކުރިއެރުމެކެވެ. މި ލަސް މިނުމުގައި މި މަސައްކަތް ކުރިއަށްދާ ނަމަ، 2030 ވަނަ އަހަރު ބައްދަލުކުރާއިރު، އުމުރުން 10 އަހަރު ފުރިފައިވާ ކުދިންގެ ތެރެއިން 43 ޕަސެންޓް ކުދިން ވާނީ ކިޔަން ނޭނގޭ ބަޔަކަށެވެ.\nފާއިތުވެދިޔަ އަހަރުތަކުގައި ބައެއް ގައުމުތަކުން ކުރިއެރުން ހޯދާފައިވީ ނަމަވެސް، އެންމެ ކުޑަކޮށް އާމްދަނީ ލިބޭ ގައުމުތަކާއި މަތީ ފަންތީގެ އާމްދަނީ ލިބޭ ގައުމުތަކާ ދެމެދު ބޮޑެތި ފަރަގުތަކެއް އެބަހުއްޓެވެ. އަދި އެއް ގައުމެއްގެ ތަފާސްހިސާބުތަކުގައި ވެސް މިފަދަ ބޮޑެތި ފަރަގުތައް އެބަހުއްޓެވެ. ދިވެހިރާއްޖޭގައި ވެސް، އާދައިގެ ލިޔުމެއް ކިޔާލަން އަދި އޭގައި ބުނާ އެއްޗެއް ފަހުމްވާން ނޭނގޭ ކުޑަކުދިން ފުދޭ ވަރަކަށް އެބަ ތިއްބެވެ.\nއުފާވެރި ޚަބަރަކީ، 2030 ވަނަ އަހަރު އުމުރުން 10 އަހަރު ފުރޭ ކުދިން އުފަންވާނީ އަންނަ އަހަރު ކަމެވެ. އެހެންކަމުން، އަވަސް ފިޔަވަޅުތަކެއް އެޅިއްޖެ ނަމަ، މިކަން ރަނގަޅު މަގަކަށް އެޅުވުމުގެ ފުރުސަތު އެބަ އޮތެވެ.\nއަޅުގަނޑުމެން ކަނޑައަޅާފައިވާ އަމާޒަކީ ވަރަށް ބޮޑު، އެހެނަސް ހާސިލްކުރެވޭނެ އަމާޒެކެވެ. މި އަމާޒަށް ވާސިލްވުމަށްޓަކައި ކުރެވޭ މަސައްކަތްތައް ވަނީ، ދެމެހެއްޓެނިވި ތަރައްގީގެ ލަނޑުދަނޑިތަކުގެ ތެރެއިން ހަތަރު ވަނަ ލަނޑުދަނޑި ކަމަށްވާ އެންމެންނަށް ރަނގަޅު ފެންވަރެއްގެ ތައުލީމު ފޯރުވައިދިނުމުގެ ލަނޑުދަނޑި ހާސިލްކުރަން ކުރެވޭ މަސައްކަތްތަކާ ގުޅިފަ އެވެ. މިކަން ހާސިލްކުރުމަށްޓަކައި، ދުނިޔޭގެ ފެންވަރުގައި ކުރިއެރުން ހޯދޭ މިންވަރު ގާތްގަނޑަކަށް ތިންގުނަ އިތުރުކުރަން ޖެހޭނެ އެވެ. މިއީ، 2000 ވަނަ އަހަރާއި 2015 ވަނަ އަހަރާ ދެމެދު އެންމެ ބޮޑެތި ކުރިއެރުންތައް ހޯދި ގައުމްތަކުން ކުރިއެރުން ހޯދި މިންވަރާ އެއްވަރަށް ކޮންމެ ގައުމަކުން ވެސް ކުރިއެރުން ހޯދައިފި ނަމަ ކުރެވޭނެ ކަމެކެވެ.\nވަރަށް ގިނަ ގައުމުތަކަކުން އަންނަނީ މިއީ ކުރެވޭނެ ކަމެއްކަން ސާބިތުކޮށްދެމުންނެވެ. ކެންޔާގައި، ކިޔަން ދަސްކޮށްދިނުމަށް ސަރުކާރުން ކުރިއަށްގެންދާ ގައުމީ ފެންވަރުގެ ޕްރޮގްރާމްގެ ސަބަބުން، އެދެވޭ ވަރަކަށް ކިޔަން އެނގޭ ގްރޭޑް ދޭއްގެ ދަރިވަރުންގެ އަދަދު ވަނީ ތިން ގުނަ އަށް ވުރެ ބޮޑު މިންވަރަކަށް އިތުރު ކުރެވިފަ އެވެ. މިކަން ހާސިލްކޮށްފައި ވަނީ، ޓެކްނޮލޮޖީގެ ވަސީލަތްތައް ބޭނުންކޮށްގެން މުދައްރިސުން ތަމްރީންކޮށް، މުދައްރިސުންނަށް ބޭނުންވާ ގައިޑްތައް ފޯރުކޮށްދީ، އަދި ކޮންމެ ކުއްޖަކަށް ފޮތެއް ދީގެންނެވެ.\nވިއެޓްނާމްގައި ބޭނުންކުރާ ނަތީޖާ ރަނގަޅު މުގައްރަރުގައި ވަނީ، އަސާސީ ކަންކަން ހިމެނުމުގެ އިތުރަށް، އަސާސީ ހުނަރުތައް ދަސްކޮށްދިނުމާއި ހުރިހާ ކުދިންނަށް ކިޔާނެ ތަކެތި ފޯރުކޮށްދެވޭކަން ކަށަވަރު ކޮށްދީފަ އެވެ. އެ ގައުމުގައި، އެންމެ މަދުން އާމްދަނީ ލިބޭ 40 ޕަސެންޓް ދަރިވަރުންގެ އުނގެނުމުގެ ނަތީޖާތައް، މަތީ ފަންތީގެ އާމްދަނީ ލިބޭ ގައުމުތަކުގެ ދަރިވަރެއްގެ ނަތީޖާއާ އާންމު ގޮތެއްގައި އެއްވަރު ނުވަތަ އެ އަށް ވުރެ ވެސް ރަނގަޅެވެ.\nލާނިން ޕަވަޓީ ކުޑަކުރަަން ދިމާވާ ގޮންޖެހުންތައް އެކި ގައުމުތަކާއި ސަރަހައްދުތަކުގައި ތަފާތު ވާނެ އެވެ. ބައެއް ގައުމުތަކުގައި، ސްކޫލަށް ނުވެއްދުން ނުވަތަ ނުދެވުމަކީ އަދިވެސް ވަރަށް ބޮޑު މައްސަލައެކެވެ؛ ސްކޫލަށް ނުދާ ނުވަތަ ނުދެވޭ 258 މިލިއަން ކުދިން 2018 ގައި ދުނިޔޭގެ އެކި ކަންކޮޅުތަކުގައި ތިއްބެވެ. އަނެއް ބައި ގައުމުތަކުގައި، ކުދިން ސްކޫލަށް ދިޔައަސް އުނގެނޭ މިންވަރު ދަށެވެ. ދުނިޔޭގެ ފެންވަރުގެ އަމާޒެއް ކަނޑައަޅައިގެން، އުނގެނުމުގެ އަމާޒުތަކެއް ގައުމީ ފެންވަރުގައި ހިފިއްޖެ ނަމަ ވާލްޑް ބޭންކަށް އެ ގައުމުތަކާ އެކު މަސައްކަތް ކުރެވޭނެ އެވެ. ލާނިން ޕަވަޓީގެ ނިސްބަތް 2030ގެ ކުރިން ދެބައިކުޅަ އެއްބަޔަށް ތިރިކުރުމުގެ އަމާޒަކީ މެދު ރާސްތާގެ އަމާޒެކެވެ. އަޅުގަނޑުމެންގެ އަމާޒަކީ، ސަރުކާރުތަކާއި ތަރައްގީގެ ބައިވެރިންނާ އެކު މަސައްކަތްކޮށްގެން އެ ނިސްބަތް ސުމަކަށް ތިރިކުރުމެވެ.\nއެންމެ މަދުން އަދި މެދު ފަންތީގެ އާމްދަނީ ލިބޭ ގައުމުތަކުގައި ތައުލީމަށް އެންމެ ބޮޑަށް އެހީވެދޭ ފަރާތުގެ ހައިސިއްޔަތުން، ވާލްޑް ބޭންކުން، ގައުމުތަކާ ގުޅިގެން، މަސައްކަތް ކުރާނީ ޕްރައިމަރީ ސްކޫލްތަކުގެ ދަރިވަރުންގެ މެދުގައި ކިޔުމުގެ ހުނަރު އަށަގެންނެވުމަށެވެ. މިކަމާ ގުޅުން ހުރި ސިޔާސަތުތަކުގެ ތެރޭގައި، މުދައްރިސުންނަށް ތަފްސީލީ ގޮތެއްގައި އަދި އަމަލީ ގޮތުން ތަމްރީނު ދިނުން، އެ އުމުރުފުރުއަކާ ގުޅޭ ފެންވަރު ރަނގަޅު ފޮތް ލިބިދެވޭކަން ކަށަވަރުކުރުން އަދި ގޭގައި ބޭނުންކުރާ ބަހުން ކިޔަވައިދިނުން ހިމެނެ އެވެ.\nލިޔަންކިޔަން ދަންނަ ނިސްބަތް ދެމެހެއްޓުމަށާއި ފުޅާ ދާއިރާއެއްގައި ކުރިއެރުންތައް ހޯދުމަށްޓަކައި މުޅި ތައުލީމީ ނިޒާމް ކުރިއެރުވުމަށް، ވާލްޑް ބޭންކުން އަންނަނީ ސަރުކާރުތަކާއި ތަރައްގީގެ ބައިވެރިންނާ އެކު މަސައްކަތް ކުރަމުންނެވެ. އޭގެ މާނަ އަކީ، ކުދިން ސްކޫލަށް ދަނީ ތައްޔާރުވެގެން އަދި ކިޔެވުމަށް ޝައުގުވެރިކަން ހުރެގެންކަން ކަށަވަރު ކުރުމާއި، މުދައްރިސުންނަކީ ގާބިލް އަދި އަގުވަޒަންކުރެވޭ ބައެއްކަން ކަށަވަރުކުރުމާ އެކު ޓެކްނޮލޮޖީގެ ވަސީލަތްތައް ފޯރުކޮށްދިނުމާއި، ރަނގަޅު ވަސީލަތްތަކެއް ހިމެނޭ އެކަށީގެންވާ ކްލާސްރޫމްތަކެއް ގާއިމްކުރުމާއި، ސްކޫލްތަކަކީ ރައްކާތެރި އަދި ހުރިހާ ފަންތިއަކާއި ގިންތިއެއްގެ ދަރިވަރުންނަށް ވެސް އުނގެނެވޭ ފަދަ ތަންތަނަށް ހެދުމާއި ތައުލީމީ ނިޒާމް ރަނގަޅަށް ބެލެހެއްޓުމެވެ.\nމި ކަންކަން ހާސިލްކުރެވޭ މިންވަރު ބަލަން ވަރަށް ތަނަވަސް ވަޒަންކުރުމާއި ދިރާސާކުރުމުގެ އެޖެންޑާއެއް ގެންގުޅޭނެ އެވެ. އެގޮތުން، އުނގެނުމުގެ ނަތީޖާތަކާއި އެ ނަތީޖާތަކަށް ވާސިލްވެވުނު ގޮތްތައް ވަޒަންކުރުމާއި، އަސާސީ ހުނަރުތައް ތަރައްގީކުރަން ޓެކްނޮލޮޖީގެ އާ ވަސީލަތްތައް ވިސްނުންތެރިކަމާ އެކު ބޭނުންކޮށްގެން ދިރާސާކުރުން އަދި އުފެއްދުންތެރި ވިސްނުންތައް ނެރުން ހިމެނެ އެވެ.\nއުނގެނުމުގެ ކާރިސާގެ ސަބަބުން ގެއްލިގެން ދަނީ ކުދިންގެ ގާބިލްކަން އެކަންޏެއް ނޫނެވެ؛ މިއީ، އިގްތިސާދަށް ވެސް އަސަރުކުރާ ކަމެކެވެ. މިކަމުގެ ސަބަބުން، މަސައްކަތުގެ މާހައުލަށް ނުކުންނަ ފަރާތްތަކަށް ނޭދެވޭ އަސަރުކޮށް، ވާދަވެރި އިގްތިސާދެއް ބިނާކުރުމަށް ހުރަސް އެޅެ އެވެ. ވާލްޑް ބޭންކުގެ ހިއުމަން ކެޕިޓަލް ޑިވެލޮޕްމަންޓް އިންޑެކްސް އިން ދައްކާ ގޮތުން، މިއަދު އުފަންވާ ކުއްޖެއްގެ އުފެއްދުންތެރިކަމުގެ ނިސްބަތް ހުންނާނީ، ގައުމުތަކުން އެކަށީގެންވާ މިންވަރަށް ތައުލީމާއި ސިއްހަތަށް ހޭދަކޮށްފި ނަމަ ހުންނާނެ މިންވަރުގެ 56 ޕަސެންޓްގަ އެވެ.\nލާނިން ޕަވަޓީ ނައްތާލުމަކީ، ފަގީރުކަމާއި ބަނޑުހައިހޫނުކަން ނައްތާލުމާ އެއްވަރަށް އަހައްމިއްޔަތުކަން ދޭ ކަމަކަށް ހަދަން ޖެހެ އެވެ. އެއީ ފަސޭހަ ކަމަކަށް ނުވާނެ އެވެ. ނަމަވެސް މި މަސައްކަތަށް ފުރަގަސްދީގެން ނުވާނެ އެވެ. ދުނިޔޭގެ އެކި ކަންކޮޅުތަކުގައި ދިރިއުޅޭ ކުދިންގެ ހައްގުގައި، އަޅުގަނޑުމެންގެ ނަޒަރު ދުރަށް ހިންގަން ޖެހެ އެވެ. އެ ކުދިންނަށް ދުރަށް ނަޒަރު ހިންގޭނީ އޭރުންނެވެ.\nޑޭވިޑް މަލްޕަސް އަކީ ވާލްޑް ބޭންކްގެ ރައީސް އެވެ. މިއީ އޭނާ އިނގިރޭސި ބަހުން ލިއުއްވި މަޒުމޫނެއްގެ ދިވެހި ތަރުޖަމާ އެވެ.\nއިތުރު ލިޔުންތައް ކުޑަކުދިން ތައުލީމް ކޮލަމް ކިޔަވާކުދިން ޑަބްލިއުއެޗްއޯ\nކުދިން ފޫހިވިޔަނުދީ! ކުރެވޭނެ ކަންތައް އެބަހުރި


Enburi annane kamah MDP in vee vaudhu miadhu hageegathakah\nރިޕޯޓު - އެމްޑީޕީ\nއެނބުރި އަންނާނެ ކަމަށް އެމްޑީޕީއިން ވީ ވައުދު ހަގީގަތަކަށް\nއެއް ޕާޓީއަކުން ދެ ވަނަ ފަހަރަށް ވެރިކަން ކުރާ ޕާޓީއަކީ އެމްޑީޕީ\n2013 ވަނަ އަހަރު ރިޔާސީ އިންތިހާބުގައި ނާކާމިޔާބީއާ ކުރިމަލާން ޖެހުނު\nކ. މާލެ 16 ނޮވެންބަރު 2018 | ހުކުރު 18:38 11,764\nރައީސް ސޯލިހާއި ރައީސް ނަޝީދު އެކުގައި ވަޑައިގަންނަވަނީ -\nއެމްޑީޕީގެ ވެރިކަން 2012 ވަނަ އަހަރު ވެއްޓުނު ފަހުން ކުރީގެ ރައީސް މުހައްމަދު ނަޝީދު ތަކުރާރުކޮން ވިދާޅުވާ ބަސްފުޅެއް އޮވެ އެވެ. އެއީ "އަޅުގަނޑުމެން އެނބުރި އަދި އަންނާނެ ކަމަށް" ވިދާޅުވާ ވާހަކަފުޅެވެ. އަދި އެމްޑީޕީއަކީ ފިކުރެއް ކަމަށާއި އެ ފިކުރެއް ދެން މި ރާއްޖެއިން ނުފޮހެވޭނެކަމަށް އެމަނިކުފާނު ތަކުރާރުކޮށް ވިދާޅުވެ އެވެ. އެމްޑީޕީގެ ކޮންމެ މެމްބަރަކު ވެސް ބުނާ ވާހަކައަކީވެސް އެއީ އެވެ. އެކަން މިއަދު މި ވަނީ ހަގީގަތަކަށްވެފައެވެ. އެމްޑީޕީ އަލުން އަނެއްކާ ވެރިކަމަށް މިވަނީ އައިސްފައެވެ.\nގިނަ ސިޔާސީ ޕާޓީތަކަށް ވާދަ ކުރެވޭގޮތައް ފުރަތަމަ ފަހަރަށް 2008 ވަނަ އަހަރު ބޭއްވި ރިޔާސީ އިންތިހާބަށް އެމްޑީޕީގެ ޓިކެޓްގައި ނިކުންނަވާ ރައީސް މުހައްމަދު ނަޝީދު ރިޔާސީ އިންތިޚާބު ކާމިޔާބު ކުރެއްވުން ވީ ގިނަ ބަޔަކުވީ ގުރުބާނީގެ ނަތީޖާއަކަށެވެ. ނަމަަވެސް 2012 ވަނަ އަހަރު ފުލުހުންނާ ސިފައިން ނިކުމެ ހިންގި ގާނޫނާ ހިލާފު ކަންތައްގަނޑެއްގެ ތެރެއިން އެ ވެރިކަން ވައްޓާލީ އެވެ. އެމްޑީޕީއަށް ވެރިކަން ގެއްލުނީ ސިފައިންނާ ފުލުހުން އިސްވެ ތިބެ ހިންގި ކަންތައްގަނޑެއްގެ ތެރެއިން ކަމަށްވާތީ އެތައް ބަޔަކަށް އެކަމުން ހިތްދަތިކަން ލިބުނެވެ. އެ ވެރިކަން ބަދަލުކުރި ގޮތާ ދެކޮޅަށް ނިކުތް އެތައް ދިވެހިންނަކަށް ފުލުހުން ނިކުމެ އަނިޔާކުރި އެވެ. ނަމަވެސް އަޖައިބަކީ އެ ދުވަހުވެސް އެމްޑީޕީން ބުނަމުންދިޔައީ ޗިސްޗިސް ކޮށްލިޔަސް، ފިސްފިސް ކޮށްލިޔަސް ބާޣީއަކަށް ވެވެން ނެތް ކަމަށެވެ.\n7 ފެބްރުއަރީ 2012 ގައި ވެރިކަން ވައްޓާލީމާ 8 ފެބްރުއަރީގައި އެމްޑީޕީގެ އާންމުން ނިކުތީ "އެނބުރި އަނެއްކާ ވެސް ވެރިކަމަށް އަންނާނެ" ކަމަށް ބުނަމުންނެވެ. ވެއްޓުމުން ތެދުވެ ދުއްވައިގަންނާނީ ކުރިއަށް ވުރެ ބާރަށް ކަމަށްބުނެ އެވެ. އެމްޑީޕީގެ ވެރިކަމުގެ ނައިބު ރައީސް ވެރިކަމަށް ވަޑައިގެން ހުންނެވި ދުވަސްތަކުގައި އެމްޑީޕީން ބުނަމުންދިޔައީ އެ ޕާޓީއަކީ "ކޮންމެ ކަނޑަކަށްވެސް ހެޔޮވަރު އޮޑިއެއް" ކަމަށެވެ. އެ ދުވަހުގެ ހާލަތު ބަދަލު ކުރުމަށް މަގުތައް މައްޗަށް ނިކުމެ އާންމު މެމްބަރުން ކުރި މަސައްކަތަކީ އާދަޔާ ހިލާފު މަސައްކަތެކެވެ. އެ ހާލަތުގައި ފުލުހުންގެ މުގުރާ ކަރުނަގޭހާއި ކުރިމަތިލީ އެމްޑީޕީން އެކަނި އޮވެ އެވެ. އެހެން ހުރިހާ ބޮޑެތި ސިޔާސީ ޕާޓީތައް އެދުވަހު ތިބީ ނަޝީދު ވެރިކަމުން ދުރުކުރެއްވުމަށްފަހު ވެރިކަމަށް ވަޑައިގެންނެވި ޑރ. މުހައްމަދު ވަހީދު އިބްރާހިމާއެކު އެވެ. ނަމަވެސް އެމްޑީޕީގެ ކޮންމެ މެމްބަރެއް ވެސް އެމީހަކަށް ކުރެއްވުނު މަސައްކަތެއް ކުރި އެވެ. ފަހަތަށް ޖެހުނުތަނެއް ނުފެނުނެވެ.\nދެވަނަ ފަހަރަށް ވެރިކަމަށް އައުމަށް އެމްޑީޕީން 2013 ވަނަ އަހަރު ބޭއްވި ރިޔާސީ އިންތިހާބަށް ކުރި މަސައްކަތް ވެސް ވީ ނާކާމިޔާބެވެ. ގާނޫނާ ހިލާފަށް ވައްޓާލި ވެރިކަމަށް ފަހު ލިބުނު ފުރަތަމަ އިންތިހާބުގައި ކުރިމަތިލާން ޖެހުނީ ހިތްދަތިކަމާ އެވެ. އެ ހިސާބުން ވެސް އެމްޑީޕީން ކުރަމުންދިޔަ ސިޔާސީ މަސައްކަތް ހުއްޓައެއްނުލަ އެވެ. 2014 ވަނަ އަހަރު މަޖިލިސް އިންތިހާބުގައި އެމްޑީޕީން ކޮންމެ ދާއިރާއަކަށް ކުރިމަތިލި އެވެ. ސަރުކާރު ހިންގާ ކޯލިޝަނާ ވާދަކޮށް ރަނގަޅު އަދަދަކަށް ގޮނޑިތައްވެސް ލިބުނެވެ. ރައީސް އަބްދުﷲ ޔާމިންގެ ވެރިކަމުގައި ޒިންމާދާރު އިދިކޮޅު ޕާޓީއެއްގެ ގޮތުގައި އޮތުމުގެ އަޒުމާއެކު ނިކުމެ ކުރި މަސައްކަތުގައި އާންމު މެމްބަރުންގެ ހިތްވަރު އެލުނު ތަނެއް ނުފެނެ އެވެ. ރައީސް ޔާމިންގެ ސަރުކާރުގައި ގާނޫނާ ހިލާފަށް ހިންގަމުންދިޔަ ކަންކަން އެންމެނަށް ތިލަވާ ހިސާބަށް ގެންދިޔަ އެވެ. އެމަނިކުފާނު ވެރިކަމަށް ގެނައުމަށް މަސައްކަތްކުރި މީހުނަށް އަނިޔާވެރިވާން ފެށުމުން އެމްޑީޕީން އޭގެ ކުރިން ދައްކަމުންދިޔަ ވާހަކަތަކަށް އެހެން ފަރާތްތަކުން ވެސް އެއްބަސްވާން މަޖުބޫރުވީ އެވެ. ނަތީޖާއަކީ އެމްޑީޕީއާ އެހެން ޕާޓީތައް ގުޅި، އިދިކޮޅު ކޯލިޝަނުގެ މަސައްކަތް ފުޅާވީ އެވެ.\nއެމްޑީޕީން 2018 ވަނަ އަހަރު ރިޔާސީ އިންތިހާބަށް ނެރޭނެ ކެންޑިޑޭޓެއް ކަނޑައެޅުމަށް ބޭއްވި ޕްރައިމަރީ ކާމިޔާބު ކުރެއްވި ރައީސް ނަޝީދަށް އެ ފުރުސަތު ލިބޭ ގޮތެއް ނުވި އެވެ. އެ ހިސާބުން އެމްޑީޕީއަށް ގޮތް ހުސްނުވާނެކަން އެނގުނީ އެ ޕާޓީގެ އާދަޔާ ހިލާފު ކޮންގްރެސްގައި ޕާޓީގެ ރިޔާސީ ޓިކެޓްގައި ނިކުންނަވާނެ ކެންޑިޑޭޓަކީ އިބްރާހިމް މުހައްމަދު ސޯލިހްކަމަށް ފާސްކުރުމުންނެވެ. އެ ހިސާބުން އިދިކޮޅު އެހެން ޕާޓީތަކުން އިބްރާހިމް މުހައްމަދު ސޯލިހަށް ތާއިދުކުރަން ނިންމައި ކުރި މަސައްކަތުގެ ނަތީޖާއަކީ އަނެއްކާ ވެސް އެމްޑީޕީން ވެރިކަމަށް އައުމެވެ.\n6 އަހަރަށް ފަހު އަނެއްކާވެސް އެމްޑީޕީން އެ ވަނީ ވެރިކަމަށް އައިސްފައި އެވެ. އެމްޑީޕީގެ ޓިކެޓްގައި ނިކުންނަވާ އިންތިހާބު ކާމިޔާބު ކުރެއްވި އިބްރާހިމް މުހައްމަދު ސޯލިހަކީ މި ހުރިހާ ދަނޑިވަޅެއްގައިވެސް އެންމެ އިސްކޮން އުޅުއްވި އެއް ފަރާތެވެ. އެމްޑީޕީއަށް ނިސްބަތްވި މަޖިލިސް މެމްބަރުންނާއެކު އެމްޑީޕީގެ ޕާލަމެންޓްރީ ގުރޫޕްގެ ލީޑަރުކަމުގައި ހުންނަވައިގެން އިބްރާހިމް މުހައްމަދު ސޯލިހް ކުރެއްވި މަސައްކަތްޕުޅަކީ މިއަދު އެމްޑީޕީއަށް އަލުން ވެރިކަމަށް އާދެވުމުގެ އެއް ސަބަބު ކަމަށް ބުނެވިދާނެ އެވެ. ސިޔާސީ ހަލަބޮލިކަމުގެ ތެރޭގައި ވެރިކަން ނެތި، އިދިކޮޅު ޕާޓީއެއްގެ ގޮތުގައި އޮތްއިރު ވެސް އެމަނިކުފާނުގެ ލީޑަރުކަމުގައި ޕާލަމެންޓްރީ ގުރޫޕްގެ މެމްބަރުން ގޮވައިގެން ހިފަހައްޓާލެވޭނީ އެކަމުގެ ހުނަރުވެރިކަން ހުރެގެންނެވެ. މިއަދު އެމްޑީޕީއަށް ވެރިކަމަށް އަނެއްކާވެސް އާދެވުނީ އިއްތިފާގަކުން ކަމަށް ބުނެވޭކަށް ނެތެވެ. މިއީ ރައްޔިތުންގެ ތެރެއިން ބަޔަކު ކެނޑިނޭޅި ކުރި ބުރަ މަސައްކަތުގެ ނަތީޖާ އެވެ. ސިޔާސީ ތަފާތު ފިކުރުތަކާއެކު އިބްރާހިމް މުހައްމަދު ސޯލިހް ހިކުމަތްތެރިކަމާއެކު ކުރެއްވި މަސައްކަތްޕުޅަކީ އެމްޑީޕީން އެތައް ގުރުބާނީއެއް ވެގެން ގެންނަން އުޅުނު ދުވަސް ގެނައުމުގެ އެއް އަސްލެވެ. އެމްޑީޕީން އެވަނީ ކުރިން ބުނިހެން އެނބުރި އައިސްފައިއެވެ.


Mee Raajjeyga Emme Furathama Delivery Ah Nukuiy Dhivehi Anhen Meeha? - Vaguthu\nރާއްޖޭގައި އަންހެނުން ވަރަށް ނުކުރާ ޑެލިވަރީގެ މަސައްކަަތަށް ނުކުތް ހަތޫ\nވަޒީފާ ދިނުމުގައި އުމުރަށް ވަރަށް ބޮޑަށް ބަލައެވެ. މާބޮޑަށް އުމުރު ދޮށީ މީހުންނަށް ވަޒީފާ ނުދޭ ފަހަރު ވެސް އާދެއެވެ. އެކަމަކު ކަމުގެ ގާބިލު ކަން ހުންނަ ނަމަ، އުމުރަކީ މިޒަމާނުގައި ބަލާ އެއްޗެއް ނޫނެވެ.\nމާލެއަށް އުފަން އުމުރުން 49 އަހަރުގެ އާސިޔަތު އަސްމާ (އަތޫ)އަށް ވެސްވީ މިކަހަލަ ގޮތެކެވެ. އޭނާގެ އުމުރާ ބަލާފައި އޭނާއަށް ވަޒީފާ ނުދިނެވެ. އެކަމަކު މިހާރު އޭނާގެ ހާސްކަމެއް ނެތެެވެ. އޭނާ އުޅެނީ ދާދި ފަހުން މާލޭގައި ހުޅުވި އައިލެންޑް ރިޕަބްލިކް ރެސްޓޯރެންޓްގެ ޑެލިވަރީ އެޓެންޑެންޓަކަށެވެ.\nއޭނާއަށް އެ ވަޒީފާ ލިބުނީ އެތައް ތަނަކުން ވަޒީފާއަށް ކުރުމަތިލައި، އުމުރާއި ބަލާފައި ވަޒީފާއެއް ހޯދަން ދަތިތަކާ ކުރިމަތިވެފައި ވަނިކޮށެވެ.\nއަތޫ ބުނީ، އޭނާއަކީ ކުރީގެ ރައީސް މައުމޫން އަބްދުލް ގައްޔޫމް ސަރުކާރުގައި އަވަށު އޮފީސް ހިންގިއިރު، ޓެރްފިކުންގެ މަގާމުގައި ނުވަ އަހަރު ވަންދެން މަސައްކަތް ކުރި މީހެއް ކަމަށެވެ. އަދި އޭނާއަކީ އެ ދާއިރާއަށް އަލަށް ނުކުތް އަންހެނުންގެ ތެރެއިން އެކަކު ކަމަށްވެސް ބުންޏެވެ. އޭނާ ފަހުން ދިމާވި ކަންތައްތަކުން ވަޒީފާ ދޫކޮށްލީއެވެ. އަދި ފަހުންވެސް އޭނާ ސަރުކާރުގައި މަސައްކަތްކޮށްފައި ވެއެވެ.\nމިގޮތަށް އޭނާ އެކި ދާއިރާތަކުގައި މަސައްކަތް ކޮށްފައިވާ ކަމަށާއި، މިހާރު މައްސަލައަކަށްވެފައި ވަނީ އޭނާގެ އުމުރު ކަމަށް އަތޫ ބުންޏެވެ.\n"އަޅުގަނޑުގެ އުމުރުގެ ގޮތުން އެއްވެސް ތާކުން ވަޒީފާއެއް ނުދިން، އަޅުގަނޑު މިހާރު 49 ގުނަމުން މިދަނީ، އެހެންވެ އަޅުގަނޑަށް އެއްވެސް ތާކުން ވަޒީފާއެއް ނުދިން، ދެން ކޮވިޑް-19 އާ ދިމާވެ އަޅުގަނޑު ކުރި މަސައްކަތް ވެސް ހުއްޓުނީ". ކޮވިޑް-19 އައުމުގެ ކުރިން ކުދިންނަށް ސައިކަލު ދުއްވަން ދަސްކޮށްދިނުމުގައި އުޅުނު އަތޫ ބުންޏެވެ.\nއޭނާ ބުނީ، އެ މަސައްކަތް ހުއްޓުމުން އޭނާ ހުރީ އެއްވެސް ގޮތެއް ނެތިފައެވެ. ކުރިއަށްދެވޭނެ މަގެއް ނެތިފައެވެ. ނަމަވެސް ވަޒީފާއަކަށް ފެންބޮވައިގަނެފައެވެ.\nއަތޫ ބުނިގޮތުގައި، އެހެން ހުއްޓާ އައިލެންޑް ރިޕަބްލިކް ރެސްޓޯރެންޓުން އިއުލާނެއްގައި ޖަހާފައި އިންތަން ފެނިގެން އޭނާ ވަނީ އެތަނަށް އިންޓަވިއުއަށް ގޮސްފައެވެ. އެ އިއުލާނުގައި އިނީ ޑެލިވަރީއަށް ހާއްސަ މީހަކު ހޯދުމަށެވެ.\n"އެތަނަށް ގޮސް އަޅުގަނޑު ބުނިން އަޅުގަނޑަށް ހެވޭ ކޮންމެ ކަހަލަ ވަޒީފާއަކަސް، މިވަގުތު ބޭނުންވަނީ ވަޒީފާއެކޭ، ތިކޮޅުން ވަޒީފާއެއް ދެއްވައިފި ކަމުގައިވަނީ ނަމަ އަޅުގަނޑު މި ހުރީ ކުރަންށޭ، އަޅުގަނޑަށް ކެރޭނެއޭ ކުރަން، އަޅުގަނޑަކީ މީގެ ކުރިންވެސް މިކަހަލަ މިކަހަލަ ވަޒީފާތައް އަދާކޮށްފައި ހުރި މީހެކޭ". އަތޫ ބުންޏެވެ.\nއަތޫ ބުނީ، ކޮންމެ ކަހަލަ ވަޒީީފާއެއް ވިޔަސް އޭނާ ބޭނުންވީ ހަމަ ވަޒީފާއެކެވެ.\n"އަޅުގަނޑު ވަރަށް ފަހުން ވެމްކޯއަށް ވެސް ލިން، ހަމަ އުމުރުން ކަޓުވާލަނީ، އަދި 50 އަހަރުވީކީ ނޫން، 49 އަހަރުވިއޭ ކިޔާފައި ވަޒީފާ ނުލިބިފައި ހުންނަން ޖެހޭނެ ކަަށް ގަބޫލެއް ނުކުރަން".\nނަމަވެސް އަތޫ މިއަދު ވެފައި ވަނީ ރާއްޖޭގެ އެންމެ ފުރަތަމަ "ޑެލިވަރީ ވުމެން"ގެ ތެރޭގައެވެ. މިއީ ހަމަ ރާއްޖޭގައި މިގޮތަށް ޑެލިވަރީއަށް ހާއްސަ އަންހެނެއްގެ ގޮތުގައި މަސައްކަތް ކުރާ ފުރަތަމަ އަންހެނާ ކަމުގައި ވެދާނެއެވެ. އޭނާ އެ މަސައްކަތް ކުރަނީ ކުރާ ހިތުންނެވެ.\nއައިލެންޑް ރިޕަބްލިކް ރެސްޓޯރެންޓް ހުޅުވީ ނޮވެމްބަރު 11 ގައެވެ. އޭގެ ފަހުން ނޮވެމްބަރު 15 ވަނަ ދުވަހުން ފެށިގެން އެތަނުން ޑެލިވަރީ ހިދުމަތް ފެށިއެވެ. އަދި ޑެލިވަރީ އެޓެންޑެންޓެއްގެ ގޮތުގައި އޭނާ މަސައްކަތް ފަށައިގަތެވެ.\nއަތޫ ބުނީ، އޭނާ ޑެލިވަރީއަށް ނުކުތުމުން މީހުން ވަރަށް ބަލާ ހަދާ ކަމަށެވެ.\n"ދެން އަޅުގަނޑަކީ ބައެއް މީހުންނަށް އެނގޭ މީހަކަށްވުމުންނާ ވެސް އެކުގައި، އަޅުގަނޑަކީ އެމްޑީޕީގެ ހާޑްކޯކޮށް ވަރަށް މަސައްކަތް ކުރަމުން ދިޔަ މީހެއް ވީމަ،އަޅުގަނޑަކީ އެމްޑީޕީގެ ކުރީ ސީޓް މީހުންނަށްވެސް އެނގޭނެ ފޭސްއެއް" އަތޫ ކިޔައި ދިނެވެ.\nއޭނާ ބުނީ، އެގޮތަށް އޭނާ ޑެލިވަރީއަށް ނުކުތުމުން މީހުން ވަރަށް ބޮޑަށް ބަލަހައްޓައިގެން ތިބޭ ކަމަށާއި، ނަމަވެސް އެއްޗެއް ނުކިޔާ ކަމަށެވެ.\nއޭނާ ބުނީ، އަންހެނުންނަށް ކޮންމެ މަސައްކަތެއް ކުރެވިދާނެ ކަމަށެވެ.\nނޮވެމްބަރު 27, 2020 14:00\nނޮވެމްބަރު 27, 2020 14:01\nހިއްވަރާއެކީ ކެރިގެން މަސައްކަތްކުރާ މީހުނަށް ކާމިޔާބު ލިބޭނެކަމީ އެއްވެސް ޝައްކެއްނެތް ކަމެއް، ތިޔަކުރާ މަސައްކަތަށް އައްސަރިބަހާ ސާބަސް!\nނޮވެމްބަރު 27, 2020 14:06\nނޮވެމްބަރު 27, 2020 14:13\nކޮންމެ ފާޓީ އެއްގެ މީހަކައްވިޔަސް ތީ ފިސާރި އަންހެންކަނބަލެއް. އުމުރުގެ ގޮތުންވަޒީފާ ނުދިން ހުރިހާ ތަނުގެ ވެރިން އުމުރު އެއްވަރެއްގައި ހިފެހެއްޓިފަހުރީ އަދި މުވައްޒަފުންހިމެނޭހެން. އެވިޔަފާރިތަކުގެ އުމުރަކީ ކިހާ ކުރު އެއްޗެއްކަން އެމީހުންނައް އެނގޭނެ އެވިޔަފާރިތައް ހާމަކޮއް ބޮއެކޮޓް ކުރަން ފެނޭ\nނޮވެމްބަރު 27, 2020 14:33\nދެން މީނައަށްވެސް އެކި ގޮތްގޮތުން އުނދަގޫކޮށް ޖެއްސުން ކުރާނީކީނޫން.. ހަލާލް ގޮތުގަ މަސައްކަތެއް ކުރަންޔާ ބައެއް ދިވެހިންނަށް އެއޮއް ވާގޮތެއް ދޯ....\nނޮވެމްބަރު 27, 2020 14:44\nސުރުޚީ ބަދަލުކުރަންޖެހޭ، މިއީ ރާއްޖޭގައިޑެލިވަރީޢަށް ނުކުތް އެންމެ ފުރަތަމަ އަންހެން މީހާ މިގޮތަށް ބަދަލުކުރަންޖެހޭ، މިހާރު އޮތް ގޮތުން މާނަ އޮޅުން އަރާ\nމައުލޫމާތު ހޯދައިގެން ކިޔޭ. ތިޔަ ކަނބަލަށް ވުރެ މާކުރިން ޑެލިވަރީގެ މަސައްކަތުގައި އުޅޭ އަންހެން ކަނބަލެއް އައްޑޫ ހިތަދޫ ރެސްޓޯރަންޓެއްގައި މަސައްކަތްކުރޭ. މީގެ9 އަހަރު ކުރިންވެސް ހަމަ އެމަސައްކަތުގައި.\nނޮވެމްބަރު 28, 2020 08:24\nއެގްޒޭކްޓްލީ ވަޓް އައި ވޯޒް ގޮއިންޓު ސޭ\nނޮވެމްބަރު 27, 2020 14:53\nނޫން. ޢައްޑޫ ހިތަދޫގަ ވެސް އުޅުނު ކުރީގަ އަންހެނަކު ޑެލިވަރީ ކުރަން.\nނޮވެމްބަރު 27, 2020 15:10\nވެމްކޯއިން ހިޔެއް ނުވޭ އުމުރަށް ބަލާހެނެއް.. ވެމްކޯގައި ގިނައީ އުމުރުން ދުވަސްވީ މީހުން.. އެއްވެސް ތާކުން ވަޒީފާ ނުލިބުން ތިއީ އެހެންކަމެއް.. ހިޔެއް ނުވޭ އުމުރާ ގުޅުންހުރި ކަމެއްހެނެއް..ތިޔަ...\nހީވަނީ 39 އަހަރު ހެން\nނޮވެމްބަރު 27, 2020 15:18\nވަރަށް ރަނގަޅު. ހިތްވަރު ކުރަށްވާ. މަރުޙަބާ.\nނޮވެމްބަރު 27, 2020 15:23\nމިހާރުވެސް ޑެލިވަރީ ފަދަ ކަންކަން ކުރަން ގިނައިން އުޅެނީ ބޮންދު ފިރިހެނުން. ދިވެހި ފިރިހެނުންނަކަށް ނުކުރޭ ތިކަހަލަ ވަޒީފާ އަދާކުރާކަށް. އަންހެންވެރިން މާ ގަދަ!\nކަލޭމެންގެ ސަރުކާރުން އުމުރުން މަތިވީމަ ބަލައިނުގަތޭ ތިޔަ ވިދާޅުވަނީ ތިޔައީ ދޮގެއް ، ދެން ކުރަމުން އައި މަސައްކަތް ހުއްޓުނީމަ ސަރުކާރުން ބެހި 6000ރ އެލަވަންވެސް ނުލިބެޔޭ ތިޔަ ވިދާޅުވަނީ މަހަމަ ހައިރާންވެއްޖެ.\nއެމްޑީޕީ ސަރުކާރުގެ މައްސަލަޔަކީ ތަފާތުކުރުން. ކަމަނާވެސް އެކަން ފާހަގަ ކޮށްފި\nނޮވެމްބަރު 27, 2020 15:46\nއަތޫ ހާދަ ނަލައޭ. ހީވެސް ނުވޭ 49 ހެނެއް ހީވަޏި ހަމަ 30ސް ހެން.... ވަރަަށް ނަލަ ހަމަ އިނގޭ. އަތޫ އަށް ވާނެ ސާބަހޭ އަތޫ 👏👏\nނޮވެމްބަރު 27, 2020 15:56\nކަބުލޮގެ ތިމަސައްކަތަށް ސާބަސްދެން ބަލައިނުގަތުމުން ޕާޓީ ބަދަލުކޮށްލަން ހިއްވަރުދެން\nނޮވެމްބަރު 27, 2020 20:37\nތިޔޭ ދިވެހިންގެ މައްސަލައަކީ. ޕާޓީ ވީމަ ވަޒީފާ ދޭންވީ. އެކަމަނާ ނުނުކުތްނަމަ އެވަޒީފާ ވެސް ލިބޭނީ ބަނގްލަދޭސް ބޭކަލަކަށް\nއައް ލާއި ބޭ\nނޮވެމްބަރު 27, 2020 16:13\nމީ ހާދަހާ ރަނގަޅު ކުއްޖެކޭދޯ؟ ޔާމިނު އެ ވޯޑު މިކުއްޖާ އަށް ހައްގު\nނޮވެމްބަރު 27, 2020 16:30\nނޮވެމްބަރު 27, 2020 16:34\nއާންމުކޮށް ޑެލިވަރީ ގަ އުޅޭ ބޭރުމީހުން އަތަކު ލައިސަނެއް ނޯވޭ. އަތޫގެ ނިންމުން ވަރައް ސަޅި. މަރުހަބާ. މަރުހަބާ.\nނޮވެމްބަރު 27, 2020 16:36\nޙަލާލު ކޮންމެ މަސައްކަތަކީ ރީތި މަސައްކަތެއް.\nނޮވެމްބަރު 27, 2020 16:46\nانشاء الله ކާމިޔާބު ވާނެ\nނޮވެމްބަރު 27, 2020 17:49\nމީގެ 10 އަހަރު ކުރިނ ފެށިގެން އައްޑޫގައި ކާއެއްޗެހި ޑެލިވެރީ ކުރަން ހަމަ އަންހެން ކަބަލަކު އުޅޭ!\nކުބެއިޔާގެ ފިރިހަން ހައްވާ\nނޮވެމްބަރު 27, 2020 18:07\nމަވެސް މީގެ 9އަހަރު ކުރިން ޑެލިވަރީގަ އުޅެން\nނޮވެމްބަރު 27, 2020 18:40\nޥަރަށް އުފާ ވެއްޖެ. ޥަރަށް ބޮޑަށް ކާމިޔާބީއަށް އެދެން.\nނޮވެމްބަރު 27, 2020 18:48\nމާލެ މީހަކު އަތުން ފައިން މަސައްކަތެއް ކޮއްފިއްޔާ ނޫހުގަ ޖަހާތި. ރާއްޖެ އޭ ކިޔާފަ ޖަހަންވާނީ މާލޭގެ ވަހަކަ.\nނޮވެމްބަރު 27, 2020 19:59\nމާޝާﷲ. މީހަކަށް ނުދަރާ ސަލާމް ނުޖަހާ އަމިއްލަ މަސައްކަތުން ދިރިއުޅުމައިގެން ކުރިއަށް.\nއެކަމަކު ރީތިވެސް ކަނބަލެއް. މާޝާﷲ. ރަނގަޅު ބައިވެރިޔަކު ހޯދައިގެން ދިރިއުޅުމެއް ފެށުމަށް ނަސޭހަތް ތެރިވަން. ދިރިއުމަށް މަސައްކަތް ކުރަންވާނެ. ސިޔާސީ މީހުންވެސް ވަޒީފާ މިދެނީ ވަކިބަޔަކަށްނު އެހެން ީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީވީމަ. ސިޔާސީ ނުވެ ރީތި ދިރިއުޅުމެއް ފަށާ ދޮންކަނބުލޯ. ނިކަން ރަނގަޅު ފިރިހެނަކު މިކަނބުލޮ އާއި އިނދެ ަަަަަަަަަަަަަަަަަަަަަަަަަަަަަަބލަ\nނޮވެމްބަރު 27, 2020 20:35\nމާލެއަކީ ރާއްޖެއަށް ނޫން! މީގެ ދިހަވަރަކަށް އަހަރު ކުރިން ފެށިގެން ތިކަން ކުރާ މީހަކު ހިތަދޫގައި އެބައުޅޭ!\nސ.ހިތަދޫގަ އުޅުނު ޑެލިވަރީ ކުރަން އަންހެނެއް\nނޮވެމްބަރު 27, 2020 20:44\nކޮބާ މިއޮއް ހުރިހާ ދުހު ޕޯސްޓް ބަހަން އުޅުނު ނަސީމާ؟ ޕޯސްޓް ބެހުމަކީ ޑެލިވަރީ އެެއް ނޫން ދޯ؟؟؟\nނޮވެމްބަރު 28, 2020 08:58\nހުރިހާ އަންހެނުންނަކީވެސް ޑެލިވަރީ ކުރާ މީހުން.\nނޮވެމްބަރު 27, 2020 21:41\nމަރުޙޫމާ ނާސިރާވެސް ޑެލެވަރީ ކޮއްދިން\nނޮވެމްބަރު 27, 2020 21:53\nހޫން ގޯތި ހޯދަން އުޅުނު ކަމަނާ ދޯ. ހަޔާތް ކުޑަ އެއްޗެއް ތީ\nނޮވެމްބަރު 27, 2020 22:04\nނޮވެމްބަރު 27, 2020 22:37\nވެމްކޯގެ ކޮން ވަޒީފާއަކަށްބާ ކުރިމަތިލީ 49 މުސްކުޅިވާން؟؟ އެވަރު މީހުން ގައިމްވެސް ކުނި ނަގާ މަގު ސާފްކޮސް ހަދަމް ވަރަށް ހީވާގީ ކަމާއެކު ވެމްކޯގަ އުޅޭ..\nނޮވެމްބަރު 27, 2020 23:49\nތިޔަށްވުރެ މާކުރިންވެސް އައްޑޫ ސިޓީ ހިތަދޫގައި އަންހެން ބޭކަބަލެއް ޑެލިވަރީ ކުރަމުން ދިޔަ އަދި މިހާރުވެސް ކުރޭ! ހަމައެކަނި މާލޭގަ މީހަކު ކަމެއް ކުރީމަތަ ކަމެއް ކުރިކަމަށް ވަނީ؟ ނޫސް ލިޔާ އިރު ރަނގަލޅަށް މަޢުލޫމާތު ހޯދަން ދަސްކުރޭ\nނޮވެމްބަރު 28, 2020 08:16\nމީހުން ކިޔާއެއްޗަކަށް ބަލައިގެން ދުނިޔޭގައި ނޫޅެވޭނެ! ބުރަ މަސައްކަތްކޮށްގެން ހަލާލްގޮތުގައި ފައިސާ ހޯދައިގެން ދިރިއުޅުމުގެ ކަންކަން ތިޔަ ގެންދަވަނީ! ތީ ފިސާރެ ކަނބަލެއް! މާތްﷲ ކަމަނާ ތިޔަ ކުރައްވާ ބުރަ މަސައްކަތުގައި ބަރަކާތް މިންވަރު ކުރައްވާސި!\nރައީސް ޔާމީންގެ ސަރުކާރުން އެއްވެސް ކަނބަލެއް ބާކީ ނުކޮށް ސަރުކާރުގެ ކުންފުނިތަކުން ކުނިކަހާ ވަޒީފާ ވިޔަސް ވަނީ ދީފަ! މީ ހަގީގަތަކީ!\nނޮވެމްބަރު 28, 2020 08:22\nފިސާރެއް! ކަނބަލެއް! ރައީސް ޔާމީން މަސައްކަތް ކުރެއްވީ ދިވެހި އިގުތިސާދުގައި ކަނބަލުންގެ ދައުރު އަދި ޒިންމާ ސާމިލްކުރަން!\nނޮވެމްބަރު 28, 2020 12:05\nއަންހެނަކު ބާރުވެރިވެގެން މައުމޫނު އާއިލާޔާ ޖެހި ޔާމީނު ހަފުސްވީ\nނޮވެމްބަރު 28, 2020 08:26\nރައީސް ޔާމީން ސަރުކާރުން ކަނބަލުންގެ އުމުރަކަށް ނުބަލާ ވަޒީފާ ވަނީ ދީފައި. ސަރުކާރުގެ އެކިއެކި ކުންފުނިތަކުން 40 އަހަރާ 55 އަހަރަާ ދެމެދު 872 ވަޒީފާ ކަނބަލުންނަށް ވަނީ ދީފައި! އެއްވެސް ކަނބަލެއް ބާކީ ނުކުރެ!\nނޮވެމްބަރު 28, 2020 08:52\nކޮބާ އައްޑޫ ޑެލިވަރީ ކުރާ އަންހެން މީހާ ގެ ވާހަކަ؟ މާލޭ މީހަކު ކުރީމަ ތަ ރާއްޖެ ކަމުގަ ބަލަނީ؟ އަސްލު ރާއްޖެ އަކީ ރާއްޖޭގެ ރަށްތައް! ހަމަ އެކަނި މާލެ ނުވޭ ރާއްޖެ އަކަށް! ރާއްޖޭ ގެ ޑެލިވަރީ ކުރާ އެއްމެ ފުރަތަމަ އަންހެނާ އަކީ ސ. ހިތަދޫ އަންހެންމީހާ އެހެންވީމަ އޭނަ އާ ވަގުތުން ބައްދަލު ކޮށްލާ!\nނޮވެމްބަރު 30, 2020 07:14\nސުރުޙީ ރަނގަޅައް ކިޔާލާ ނަމަ ކޮމެންޓު ކުރުމުގެ ކުރިން\nސުރުޚީގަ އިނީ ފުރަތަމަ އަންހެންމީހާތޯ ސުވާލެއް އުފައްދާފަ


ADDU BAHUN: Hingafele mikamai visnalaah.! – adduLIVE\nހިނގަފެލެ މިކަމާއި ވިސްނަލާއް.!\n1 Jan 07, 2021, 10:14 އަބްދުﷲ ޖަޒްލާން\nއައްޑޫލިންކު ރޯޑު، ފޮޓޯ: އަޒީމް ނަޖުމީ\nއަފިންނަކީ އެސް މިކޯ ތަންދޮރަ އެނގި ދުނިޔެ ހިނގާލެކާއި އެއްތެތި އޮޅުން ފިލާވަރަށް ރޯފަލައި އަދި ތަފާތު ވަސީލަތްތަކާއި އެނުނަސް އެހެން ގޮތްތައް ކަން ކަން ހިގާގޮތް އެނގޭ މީހާ.\nއަފިރިންގެ މި އަތޮޅަކީ އަސް ނިލާހިކަސް ފާހަގަވޭ ކަންކަން ތާރީޚީ ގޮތުން ހިނގަފެއިވޭތާން. ބައިނަލްއަގުވާމީ ގޮތުނަސް އަދި ރާއްޖޭގެ ތާރީޚީ ނަޒަރަކުން ބަލާފެހޭ އަސް. އިނގިރޭސިން ގެ ދުވަސްވަރި އަފިރިން ބައެއް މީހުންގެ ކާފާމެން ފަދަ މީހުން ގަމި އިނގިރޭސިންގެ ތަންތަނި ވަޒީފާ އަދާކެރުމުގެ އެތެރެ ހިނގަފެއިވޭ ހާދިސާތަކުގެ ވާހަކަ ދުވަހަށް ހަނދާނުން ނިފަލާހެއް. އެކޯ ކަދުން އަފިރިންގެ ތެރެއިން މީހާ ދަސްކޮށްގަތާ ވިޔަފާރިކެރަށާއި މެހެންގޮސް ތަފާތު ޚިދުމަތްތަކުން ލާރި ހޯދާނެ އުކުޅުތައް. އެކަމަކި އަސްލު ހަގީގަތި އަފިރިންގެ ރަށުން މިކޯ މިކަހަލުގެ ކުލަވަރަށް ތެބެ ފެނެއި އެންމެ ހިތްހަމަޖެހޭ ވަރަށް؟\nއައްޑޫ އަތޮޅަކީ މި ރާއްޖޭ އަސް އޮތް އެންމެ ބޮނޑަ އަތެޅެތަކުގެ އެތެރެއިން އެއް އަތެޅެ. އެގޮތުން މި ދިގި ހިތަދޫ އިން ގޮސް ގަމާއި ހަމާށް މީ މިއަތެޅެ އެންމެ ބޮނޑަ އެއް ސަރަހައްދު. މީ އެއްލެހެކި އެސް ސިޔާސީ ވެގެން ވަކި އަތަކަށް ޖެހިގެން ބާކިންގެ ދިފާއުގައި އެސް އަދި ބާކިން ކުށްވެރިކެރާށަސް ދައްކާ ވާހަކާއްނުން.\nއެކަމަކި އަފިރިންގެ ރަށި އެއާޕޯޓް އަށް އަލަށް މިރާއްޖެއިނަސް ބޯޓަށް ޖެއްސިކޯ އަދަ މިތާން ޖައްސަނީ ހައިއްކަ ބޯޓު އެކަމަކި ރާއްޖެ ތެތިބިއޭ އެހެން އެއާޕޯޓް ދެވާލަކި އެތައް ޕްރައިވެޓް އަގަބޮނޑަ ޖެޓް ޖައްސާތަންތަން. ރަށްރަށުން ލިބޭއްޖެހޭ އާއްމު ވަސީލަތްތަކަސް އަފިރިން ރަށުން ލިބޭށީ ވިންދި ވިންދަށް.\nއެހެން ބޭނާއްމިޖެހޭ ސަބަބުގެ ކުދު މިސާލަކަށްބަލާފެހޭ މިރަށި މަގަތަކަށް ބަލަމާ. ޒުވާނުންގެ ހިތްހަމަޖެހުމަށް ހަދަފެއި ތިބި ޔޫތް ސެންޓަރަ ތަކަށްބަލަލަމާ. ތަނަކި އެއްތަށް ހަލާކި ވީފެހޭ ހަފްތާއްވޭތާން އެތަނަކުން އެލިބޭއްޖެހޭ ޚިދުމަތަށް ނިލިބޭހެއް. މީ އަސް އެކަމަކި ބޮނޑަ ސިޓީއަށް.\nދެން ނަސީބަކުން އެތަށް އަހަރަތަކަށްފަހަށް ބައިނަގުވާމީ ބަނދަރަށް ރަށި އެޑަފެއި އާއްމުންނަށް ފާއިދާއްތެބެވެއި. އެކަމަކި ދެންތިބޭ އެހެނިހެން މުހިއްމު ކުދު ކަންކަން މިއޮންނެއި ބުރުއަރަފެއި. ރަށި ތިބޭ މެދެ މިންވަރި މީހުންނަށް އާމްދަނީ ލިބޭނެ ގޮތްތައް ފޯރާ މީހުން ޖެހޭއްހޯދައިދޭ އެވެންރިންގެ ފޯރުކަންތެރިވަރަކުން. އެކަމަކި އަފިރިން އަތޮޅެ ގިނަމީހުން މިކަލަސް ބަލަނީ ގޮސް މާލޭއިން ތަންކެޑައްލިބޭތޯ.\nއެތަނި ބާޒާރަ މައްތަށާއި މަޖީދީ މަގި ތިބި ފިހާރަތަކަށް ބަލަލީމެއި ފެނޭނެއި ގިނައިން އައްޑޫ މީހުންތަންތަން. އެކަމަކި އެދުވެހި އަފިރިން އަމެއްލާ އަފިރިން ރަށްތަރައްގީކޮށްގެން މިތަން ބިނާކެރި އެއްތެއްނާ މިކޯ އެއްކަލަ މާލެއަށް އެހެން މީހުން ގޮސް ވިޔަފާރި ފައްޓާއޭ އުސޫލުން އޭނެއި މިރަށަށް. ކަންކަން ހިނގާތަން ފެނޭއްފެއްޓިމެއި ކޮންމެ ބާކިންނަސް ބޭނުންވޭ ހަމަ މިރަށި އަސް އެވެރިންގެ ތަންތަން ހުޅުވާއް. ބިންބޮނޑަ އެންމެންނަށަސް އެނގޭތާން މީ. ގާބިލުމީހާ ތެތިބިއެ ކަންކަން ވޭފެންވަރުގެ.\nރަށަކި އުމްރާނީ ތަރައްގީ އަށް އެންމެ ބޮނޑަ އެއް މަސައްކަތައް ކެރާއްޖެހޭނެއި އެރަށަކި ދިރިވޭނޑޭ ރައްޔިތުން. ސަރުކާރު އަހައްމިއްޔަތު ކެރުމާއި ސަރުކާރަށް ކަންކަމަށް ބާރައެޑުމުގެ އިތިރިން އަފިރިން އަމެއްލާށަސް ވޭހެއް ކަންކަން ކެރާއް ބައެއްކަންކަން. އޭގެ ހެއްކަށް މިސާލަކަށް ކަނބިހާ ބީޗް އަކީ އެސް.\nކޮންމިޔެސް އެހެކާ އިސްނާގެން އެންމެން އެއްބާރުލުންދެރެގެން ކެރާއް ފެއްޓިމެއި ސަރުކާރަށް މަޖުބޫރުވޭހެއް އެކަމަށް މަގަ ފަހިކޮށްދޭއް. އެއްލެހެކި އެސް ސަރުކާރުގެ މަސްއޫލިއްޔަތާއި ޒިންމާތަކުން ސަރުކާރު ބަރީއަތްކޮށްފެއި ވާހަކަ ދައްކަނީއައް ނުން އެކަމަކި ގިނަ ކަންކަން މިއޮންނެއި ނިވެ ސަރުކާރަށް ބަރޯސާވެގެން ތިބިމެއި.\nރާއްޖެ އެހެން ރަށްރަށި އެސް އަމެއްލަ މީހުން ނުކުމެ ކެރާ ކަންކަން މާ ބޮނޑަށަސް އެރަށަކި ތިބޭ ރައްޔިތުން ބަލަގަނުތާ. މާ ހިތްގައިމު. އަފިންނަސް ވެނީ މަޑަމަޑުން އެ ވިސްނުމާއި ފިކުރުގެ ދަށުން އެންމެން އެކެތިގަނޑަކަށްވެގެން އަފިރިންގެ މިރަށާއި އަތެޅަށް ކަންކަން ކެރާއް.\nމާބައިވަރަ ފާއިސާ އާއި ލާރި އައްނެތަސް އެންމެން ކެރާކަމަކި ވަސީލަތްތައް ހޯދާށާއި ބޭނުންވޭ ކަންކަން ވެވޭ ވަރުގެ އެ ގާބިލްކަން ހިށި އެ ފެންވަރުގެ މީހާ މިރަށި ރައްޔިތުންނަކީ.\nމޮލަކި ބޭފުޅަކާ ސައިކަލަށް ހެދިކޯ އޭއަސް ހަމަ މިއަތެޅަށާއި މި ރާއްޖެއަށް ލިބެނެ ފަޚުރަށް. މިފަދަ ކަންކަމުން ނަމޫނާ ހޯދަގެން އަފިންނަށް ވޭނެ ކަންކަން ތިބޭހެއް. ހޯދައި ވިސްނަގެން ފިކުރުކެރާ ބާކިންނަށް ފެނޭނެ ކިތަންމެ މަގަތަކާއި ގޮތްތައްވޭހެއް.\nއެހެންކަމުން އުއްމީދަކީ އަފިންނަސް ކުރިއަށް މުސްތަގުބަލި އަމެއްލާއް އަމެއްލަ ރަށް ކުރިއެރުވޭނެ ގޮތްތަކަށް ހޯދައި ބަލާހެއްކަމަށް. ނިވޭނެ ކަންކަމުގެ ވާހަކާއް ނުންކަންމީ އެންމެންނަށަސް އެނގޭހެއް ރާއްޖޭ ތާރީޚަށް ބެލިމެއި އަސް. އަދި މީ ޓެކްނޮލޮޖީ އެއި ވަސީލަތްތަކާއި އަދި މައުލޫމާތު ބޭނުންވަރަކަށް ހާސިލް ވޭނެ އެތައް ގޮތަށް އޮތް ޒަމާނާއް. އެންމެންނަށް މިމޭރުމުން ކުދުކޮށް ހަމަޖެހިގެން ވިސްނަލީމެއި ކަންކަން ވޭއްފައްޓާހެއް. ޔަގީން.


Vape Ge Sababun Maruvi Meehunge Adhadhu 21 Ah! - Vaguthu\nކޮވިޑްގެ ފައްސި ކުއްލިއަކަށް ބޮޑުތަނުން މައްޗަށް! - 18 ގަޑިއިރު ކުރިން\nވޭޕުގެ ސަބަބުން މަރުވި މީހުންގެ އަދަދު 21 އަށް އަރައިފި\nއީ ސިގިރޭޓް ނުވަތަ ވޭޕް ބޭނުން ކުރުމުގެ ސަބަބުން ދުނިޔެއިން މަރުވި މީހުންގެ އަދަދު 21 އަށް އަރައިފިއެވެ.\nޚަބަރުތައް ބުނާ ގޮތުގައި މި 21 މީހުންނަކީވެސް އެމެރިކާއަށް ނިސްބަތްވާ މީހުންނެވެ. ވޭޕުގެ ސަބަބުން އެންމެ ފަހުން މަރުވި މީހާއަކީ އެމެރިކާގެ ސްޓޭޓެއް ކަމަށްވާ މަސަޗޫޓަސްގެ ޒުވާނެކެވެ. އޭނާ މަރުވެފައިވަނީ ވޭޕް ކުރުމުގެ ސަބަބުން ފުއްޕާމެއަށް ގެއްލުންވެގެން ކަމަށް ޚަބަރުތައް ބުނެއެވެ.\nއީ ސިގިރޭޓު، ނުވަތަ ވޭޕް އެންމެ ފުރަތަމަ މާކެޓަށް ނުކުންވާފައިވަނީ ދުންފަތުގެ އިސްތިޢުމާލްކުރުމުގެ ގެއްލުންކުޑަ ގޮތެއް ކަމުގައި އިޝްތިހާރު ކޮށްގެންނެވެ. ދުންފަތުގެ އިސްތިޢުމާލް ކޮށްގެން ފުއްޕާމޭގެ ކެންސަރު ޖެހިގެން އެމެރިކާ އިން އެކަނިވެސް 160،000 މީހުން އަހަރެއްގެ މައްޗަށް މަރުވެއެވެ. ޖަނަވާރުންނަށް ކެންސަރު ޖެހޭކަންވެސް މިހާރު ވަނީ ޔަޤީންކުރެވިފައެވެ.\nމިފަހަކަށް އައިސް ވޭޕްކޮށްގެން މަރުވާ މީހުންގެ އަދަދު ވަނީ ބޮޑުތަނުން އިތުރުވެގެން ގޮސްފައެވެ. ވޭޕްގެ ސަބަބުން ފުއްޕާމޭގެ ކެންސަރު ނުޖެހުނަސް ފުއްޕާމޭގެ އެކި ބަލިތައް ޖެހިގެންވެސް ބައެއް ޒުވާނުން ވަނީ މަރުވެފައެވެ. ވޭޕް ކުރާއިރު ހޫނުކުރާ ވޭޕް ފްލޭވާ ގައި އިންސާނުން އަދި ޖަނަވާރުންގެ ފުރާނައަށްވެސް ނުރައްކާތެރި ކޮންމެވެސް މާއްދާއެއް އެކުލެވޭކަން އެނގޭއިރުވެސް އެއީ ކޮން އެއްޗެއް ކަން އަދިވެސް ސައިންސްވެރިންނަށް ހޯދިފައެއްް ނުވެއެވެ.\nއޮކްޓޯބަރ 9, 2019 11:22\nބުރޯ ވޭޕް އޭ ކިޔައިގެން އެއްޗެހި ކިޔާއިރު ހަގީގަތް ވެސް ބަލާ. އެމީހުން މަރުވީ ވޭޕް ކޮއްގެން. އޯކޭ. އެކަމް އެމީހުން އެއައް އަޅާފަ ހުރި މަސްތުވާތަކެތިކަން ނޭންގޭތަ؟ ތި ކިޔަނީ ރިޕޯޓުގެ އެއްބައި. އަނެއް ބައިވެސް ކިޔާ. އެއް އައި ޖެހީމަ އަޑެއް ނުކިޔާނެ ދޯ. ސިނގިރޭޓު ކުންފުނި ތަކުން ސިނގިރޭޓުގެ ޑިމާންޑް ކުޑަވާ ވާހަކަ ކީވެ ނުކިޔަނީ. އެމީހުންގެ ޑިމާންޑް ސޭލްސް ދައްވާތީ މީސްމީހުނައް ލާރި ދީގެން ވޭޕް އަދި ސިނގިރެޓަ ދުރުކުރުމައް ބޭނުން ކުރާ އެހެން އާލާތް ތަކާއި ބެހޭ ގޮތުން ދޮގު ވާހަކަ ފަތުރާ ވާހަކަ ކީވެ ނުކިޔަނީ؟\nއޮކްޓޯބަރ 9, 2019 16:37\nހުސް އެމެރިކާނުންތަ މަރުވަނީ ކޮބާ އެހެން ގައުމުތަކުން މަރުނުވަނީ ކީއްވެ؟ ?


Eh gaumeh ge sifain aneh gaumeh gai thibumakee aammu kameh: Member Saleem - vNews.mv\nމެމްބަރު އަހުމަދު ސަލީމް ---- ފޮޓޯ: މަޖިލިސް\nއެއް ގައުމެއްގެ ސިފައިން އަނެއް ގައުމެއްގައި ތިބުމަކީ އާންމު ކަމެއް: މެމްބަރު ސަލީމް\nޒިދާން މުޙައްމަދު Male' | 19 December 2021, 21:48\nއެއް ގައުމެއްގެ ސިފައިން އަނެއް ގައުމެއްގައި ތިބުމަކީ އާންމު ކަމެއް ކަމަށް ހޯރަފުށީ ދާއިރާގެ މެމްބަރު އަހުމަދު ސަލީމް ވިދާޅުވެއްޖެއެވެ.\nސަލީމް މިހެން ވިދާޅުވީ، އިންޑިއާގެ ސިފައިން ރާއްޖޭގައި ތިބި ކަމަށް ބުނެ އިދިކޮޅު ފަރާތްތަކުން ކަންބޮޑުވުން ފާޅުކުރަމުންދާ ދަނޑިވަޅެއްގައި ކުރެއްވި ޓްވީޓެއްގެވެ. އޭނާ ވިދާޅުވީ، އިންޑިއާގައި ގަވައިދާ އެއްގޮތައް ދިވެހި ކިތަންމެ ސިފައިންނެއް މިވަގުތުވެސް އެބަތިބި ކަމަށެވެ.\nއެކަމުން އިންޑިޔާގެ އިސްތިގްލާލަށް އެއްވެސް އުނިކަމެއް އަންނާނެތޯ އޭނާ ސުވާލުކުރެއްވިއެވެ.\nއެއަށް ފަހު އޭނާ ވިދާޅުވީ، އަސްކަރީ ގުޅުމުގެ ތެރެއިން އެއް ގައުމެއްގެ ސިފައިން އަނެއް ގައުމެއްގައި ތިބުން އެއީ މިޒަމާނުގަައި އާންމު ކަމެއް ކަމަށެވެ.\nއިންޑިޔާގައި ގަވައިދާ އެއްގޮތައް ދިވެހި ކިތަންމެ ސިފައިންނެއް މިވަގުތުވެސް އެބަތިބި އެކަމުން އިންޑިޔާގެ އިސްތިގްލާލަށް އެއްވެސް އުނިކަމެއް އަންނާނެބާ؟ އަސްކަރީ ގުޅުމުގެ ތެރެއިން އެއް ގައުމެއްގެ ސިފައިން އަނެއް ގައުމެއްގައި ތިބުން އެއީ މިޒަމާނުގަައި އާންމު ކަމެއް ނޫންބާ؟\nއިންޑިއާ ސިފައިން ބޭރުކުރުމަށް ގޮވާލާ އިދިކޮޅުން ހަރަކާތެއް ފަށާފައިވާއިރު، އިދިކޮޅުން ވަނީ އިންޑިއާގެ އަސްކަރީ ފަރާތްތަކާއި ވަސީލަތްތައް ދިވެހި ބިމުން ބޭލުމަށް އިންޑިއާ ސަރުކާރަށް ގޮވާލާ ޕެޓިޝަނެއް ވެސް ތައްޔާރުކޮށް ސޮއި ހޯދުމުގެ މަސައްކަތް ފަށާފައެވެ.\nއެ ޕެޓިޝަނުގައި ގިނަ ބަޔަކު ސޮއިކޮށްފައިވާ ކަމަށް މައުލޫމާތު ލިބެއެވެ.\nއަހުމަދު ސަލީމް ރާއްޖެ ސިޔާސީ


Faskuri dhoni ge massala HRCM in kuhvverikohfi\nފަސްކުރި ދޯނީގެ މައްސަލަ އެޗްއާރްސީއެމުން ކުށްވެރިކޮށްފި\nލ. އަތޮޅު ވަޑިނޮޅު ކަނޑު ތެރެއިން މަސްދޯންޏެއް ހައިޖެކް ކުރި ކަމަށް ބުނާ މައްސަލަ އެޗްއާރްސީއެމުން ކުށްވެރިކޮށްފި އެވެ.\nމިދިޔަ މަހު 26 ގައި، ލ. ވަޑިނޮޅި ކައިރީ އެން ދަމަން އޮއްވާ "ފަސްކުރި" ދޯންޏަށް އެރި މީހުން ކެޕްޓަނަށް ވަޅިން ބިރު ދައްކައި ދޯނި ރަހީނުކޮށް ފަޅުވެރިންނަށް އަނިޔާކުރި ހާދިސާ އެއް ހިނގި އެވެ. މި ހާދިސާ ހިނގިތާ ހަފްތާ އެއް ފަހުން، ހިއުމަން ރައިޓްސް ކޮމިޝަން އޮފް ދަ މޯލްޑިވްސް، އެޗްއާރްސީއެމް އިން މިއަދު ވަނީ ބަޔާނެއް ނެރެފަ އެެވެ.\nބަޔާނުގައި ބުނީ، ތޫނު ހަތިޔާރު ބޭނުންކޮށްގެން ހިނގި މި އަމަލަކީ ދިރިހުރުމުގެ ހައްގާއި ނަފްސު ރައްކާތެރި ކުރުމުގެ ހައްގާއި މުދާ ރައްކާކުރުން އަދި މަސައްކަތަށް ހުރަސް އެޅި ދާނެ ފަދަ ކަމަކަށް ވުމުން އެކަން އެންމެ ހަރުކަށި އިބާރާތުން ކުށްވެރި ކުރާ ކަމަށެވެ.\nއަދި، ޓެރަރިޒަމްގެ މި މައްސަލަ އަކީ ހައްސާސީ މައްސަލައެއް ކަމަށާއި ވީ އެންމެ އަވަސް މިނެއްގައި ތަހުގީގުކޮށް އެ ބިރުވެރި އަމަލު ހިންގި ފަރާތްތައް ޝަރީއަތުގެ މައްޗަށް ގެނެސް އިންސާފު ދިނުމަށް އެދޭ ކަމަށެވެ. އަދި، ދައުލަތުން އެކަށީގެންވާ ފިޔަވަޅު އަޅާތޯ ކޮމިޝަނުން ފާރަވެރިވެ ތަހްގީގު ކުރިއަށްދާ މިންވަރު ގާތުން ބަލަމުންގެންދާނެ ކަމަށެވެ.\nއެ ދޯންޏަށް ތޫނު ހަތިޔާރާއެކު ތިރީހަކަށް މީހުން އެރި ކަމަށް އެ ދޯނިން ވަނީ މައުލޫމާތު ދީފައި ވެއެވެ. އަދި އެމީހުން އަރާ ދޯނީގެ ކެޕްޓަނަށް ވަޅިން ބިރު ދައްކައި އެމީހުން ބޭނުންވާ ތަނަކަށް ދޯނި ގެންދިޔުމަށް އެދުނެވެ. އަދި ދޯނީގައި ދެން ތިބި ފަޅުވެރިންނަށް ވެސް ބިރު ދައްކައި އެމީހުންގެ އިރުޝާދުތަކަށް ތަބާވާން އެންގި ކަމަށް ވެސް ބުނެ އެވެ.\nއެ ދޯންޏަށް އެމީހުން އެރުވި ކަމަށް ބުނާ ތޫނު ހަތިޔާރުތައް ފުލުހުން ވަނީ ގެންގޮސްފަ އެވެ. އަދި އެ ކަމުގައި ފިޔަވަޅު އަޅަންޖެހޭ ބަޔަކަށް ފިޔަވަޅު އަޅާނެ ކަމަށް މީގެ ކުރިން ފުލުހުން ވަނީ ބުނެފަ އެވެ.\nއެ މައްސަލާގައި ތިން މީހަކު މިހާތަނަށް ހައްޔަރުކޮށްފައިވާއިރު، ދޯނި ހައިޖެކް ނުކުރާ ކަމަށާއި އަދި އެއްވެސް މީހަކަށް ބިރު ނުދައްކާ ކަމަށް ދޯނީގެ ވެރިފަރާތުން ވަނީ ބުނެފަ އެވެ.\nމޯލްޑިވްސް ޕޮލިސް ސާވިސް އެޗްއާރްސީއެމް ޓެރަރިޒަމް + ކަނޑުމަތީގެ ހާދިސާ ކުށްކުރުން\nކުއްޖާ މަރާލުން: އެޗްއާރްސީމުން ތަހުގީގު ކުރަނީ\nބިރުދައްކަނީ ކުރީގެ އަންބަކު: ހައިތަމް